Moosumee badhaluthakaa dhekolhah masakkaiy kurumugai India in namoonaa dhahkaa: Nasheed | Jazeera\t"މޫސުމީ ބަދަލުތަކާއި ދެކޮޅަށް އިންޑިއާއިން ނަމޫނާ ދައްކާ" - Jazeera\nމޫސުމީ ބަދަލުތަކާއި ދެކޮޅަށް މަސައްކަތް ކުރުމުގައި އިންޑިއާއިން ނަމޫނާ ދައްކާ: ނަޝީދު\nމޫސުމީ ބަދަލުތަކާއި ދެކޮޅަށް މަސައްކަތް ކުރުމުގައި އިންޑިއާއިން ނަމޫނާ ދައްކަމުން އަންނަ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއެމަނިކުފާނު މި މޭރުމުން ވިދާޅުވެފައިވަނީ، މިއަދު ބޭއްވެވި ވޯލްޑް ސަސްޓޭނަބަލް ޑިވެލޮޕްމަންޓް ސަމިޓް 2021 ގައި ވަރޗުއަލްކޮށް ބައިވެރިވެވަޑައިގެންނެވެ. މި ބައްދަލުވުމުގައި ރައީސް ނަޝީދު ވަނީ މޫސުމަށް އަންނަ ބަދަލުތަކާއި ދެކޮޅަށް މުޅި ދުނިޔެއިން ގުޅިގެން މަސައްކަތް ކުރަންޖެހޭ ކަމަށް ވިދާޅުވެފައެވެ.\nއެގޮތުން، ކާރބަންޑައި އޮކްސައިޑް ލެވެލް 450 ޕާރޓްސް ޕަ މިލިއަން އަދި ޓެމްޕަރޭޗަރ 1.5 ޑިގްރީސްއިން މައްޗަށް އެރުނަ ނުދީ ހިފަހައްޓަން ޖެހޭ ކަމަށާއި އެކަން ހާސިލް ކުރެވޭނީ ބޮޑެތި ގައުމްތައް ގުޅިގެން މަސައްކަތް ކޮށްގެން ކަން ނަޝީދު ފާހަގަކުރެއްވިއެވެ.\nމިދިޔަ އަހަރުގެ ޑިސެމްބަރު މަހު އިންޑިއާގެ ބޮޑު ވަޒީރު ނަރެންދްރާ މޯދީ ވަނީ އެ ގައުމުގައި އިޔާދަކުރުވަނިވި ހަކަތަ އުފައްދާ މިންވަރު 2030 ވަނަ އަހަރު އަންނަންވާއިރަށް 450 ގިގަ ވޮޓްއަށް އިތުރު ކުރަން ނިންމާފައިވާ ކަން އިއުލާންކޮށްފައެވެ. މި އަމާޒަށް ވާސިލްވުމަކީ އުނދަގޫ އަދި ބުރަ މަސައްކަތެއް ކަން ރައީސް ނަޝީދު ފާހަގަކުރެއްވިއެވެ. އެހެންނަމަވެސް، އިންޑިއާގެ ސަރުކާރުން ނަމޫނާ ދައްކާކަމަށް ރައީސް ނަޝީދު ވިދާޅުވިއެވެ.\nއެހެން ބައެއް ގައުމްތަކުން އިއުލާންކޮށްފައިވާ ޓާރގެޓް ތަކާއި އަޅައިބަލާއިރު، އިންޑިއާއިން އިއުލާންކޮށްފައިވާ ޓާރގެޓަކީ އެންމެ އުންމީދީ ޓާރގެޓް ކަމަށްވެސް ރައީސް ނަޝީދު ވިދާޅުވިއެވެ. އަދި، އިންޑިއާގެ ފަހަތުން ސައުތު އޭޝިއާގެ ގައުމްތަކުން ގުޅިގެން މަސައްކަތް ކުރާނަމަ މޫސުމާއި ދެކޮޅަށް މަސައްކަތް ކުރުމުގައި ލީޑަރުންނަށް ވެވިދާނެކަމަށްވެސް އެމަނިކުފާނު ވަނީ ވިދާޅުވެފައެވެ.\nރައީސް ނަޝީދު ވަނީ، 19 ވަނަ ގަރުނުގެ ޓެކްނޮލޮޖީ ދޫކޮށް 21 ވަނަ ގަރުނުގެ ޓެކްނޮލޮޖީ ބޭނުންކުރަން ޖެހޭ ކަމަށްވެސް ވިދާޅުވެފައެވެ. މިކަމުގައިވެސް އިންޑިއާއިން އަންނަނީ ނަމޫނާ ދައްކަމުންނެވެ. ރާއްޖެ ފަދަ ގައުމްތަކަށް މޫސުމަށް އަންނަ ބަދަލުތަކުގެ ސަބަބުން ބޮޑު ގެއްލުމެއް ކުރިމަތިވި ނަމަވެސް، މިކަމާއި ދެކޮޅަށް މަސައްކަތް ކުރުމުގައި ލީޑަރުންނަށް ވެވިދާނެކަން ރައީސް ނަޝީދު ފާހަގަކުރެއްވިއެވެ.\n"މޫސުމީ ބަދަލުތަކާއި ދެކޮޅަށް އިންޑިއާއިން ނަމޫނާ ދައްކާ"


Boahiyaavahikan Nulibeythee Minister Aslam Ah Ithubaaru Oehtho Balan Twitter Gai Vote Eh - Vaguthu\nކޮވިޑަށް ފައްސިވާ އަދަދު މަދުނުވެ، އަދިވެސް މަތީގައި! - 11 ގަޑިއިރު ކުރިން\nހައުސިން މިނިސްޓަރު މުހައްމަދު އަސްލަމް -- ފޮޓޯ: މަޖިލީސް\nސަރުކާރުގެ ބޯހިޔާވަހިކަމުގެ ވައުދު ފުއްދުމުގައި ޕްލޭނިން، ހައުސިން އެންޑް އިންފްރާސްޓަކްޗަރ މިނިސްޓަރ މުހައްމަދު އަސްލަމް ފެއިލްވެއްޖެ ކަމަށް ބުނެ ގިނަ ބައެއްގެ ފާޑުކިޔުން މީސް މީޑިއާގައި އާމާޒުވެފައި ވަނިކޮށް އޭނާ އަށް ރައްޔިތުންގެ އިތުބާރު އެބައޮތްތޯ ބަލަން ޓްވިޓާގައި ވޯޓެއް ނަގަން ފަށައިފިއެވެ.\nފްލެޓްތަކުގެ މައްސަލައިގައި ކަންބޮޑުވުން ފާޅުކުރަމުން ގެންދާ އާއްމުންގެ ޖަމިއްޔާއިން ކުރިއަށް ގެންދާ ވޯޓްގައި ކޮށްފައިވާ ސުވާލަކީ މިނިސްޓަރ އަސްލަމަށް އިތުބާރު އެބައޮތްތޯއެވެ. ޖަވާބު ދޭން ބޭނުންވާ ފަރާތްތަކަށް ދެޖަވާބެއް ޚިޔާރު ކުރުމުގެ އިހްތިޔާރު ދީފައި ވެއެވެ. އަސްލަމަށް އިތުބާރު ކުރާނަމަ "ކުރަން" އިތުބާރު ނުކުރާނަމަ "ނުކުރަން" އެވެ.\nވަޒީރު @AslamAslamtey އަށް އިތުބާރު ކުރަން ތޯ؟\n— Commoners Friendship Association (@AEG_Mv) March 2, 2021\nމިރޭ ހުޅުވާލި ވޯޓްގައި މިހާތަނަށް 160 މީހަކު ވޯޓް ދީފައިވާއިރު %90 މީހުން ވޯޓް ދީފައި ވަނީ މިނިސްޓަރ އަސްލަމަށް އިތުބާރު ނުކުރާކަމަށެވެ. މިނިސްޓަރ އަސްލަމަށް އިތުބާރު ކުރާކަމަށް އަދި ބުނެފައި ވަނީ އެންމެ %10 މީހުން ކަމަށެވެ.\nމިނިސްޓަރ އަސްލަމަށް ރައްޔިތުންގެ އިތުބާރު އޮތްތޯ ބަލަން ޚިޔާލު ހޯދުމުގެ ވޯޓެއް ނަގަން ފަށާފައި ވާއިރު ހިޔާ ފްލެޓްތަކުގެ މައްސަލައިގައި މިނިސްޓަރ އަސްލަމް ވެސް މިހާރު ވަނީ ރައްޔިތުންގެ މަޖިލީހުގެ ކޮމެޓީއަކަށް ހާޒިރު ކުރަން ނިންމާފައެވެ. އަދި ފްލެޓްތައް އިންސާފުވެރިކޮށް ދިނުމުގެ ނަމުގައި އުފެއްދި ފްލެޓް ކޮމެޓީގެ ރައީސް ތޯހާ މުހައްމަދު ވެސް މަޖިލީހުގެ ކޮމެޓީއަށް ހާޒިރު ކުރަން ވަނީ ނިންމާފައެވެ.\nއަސްލަމާއި ތޯހާ މަޖިލީހަށް ހާޒިރުކުރަން ނިންމުމުން އާއްމުންގެ ޖަމިއްޔާ އިން ބުނެފައި ވަނީ އަސްލަމާއި ފްލެޓު ކޮމެޓީގެ ރައީސް ތޯހާ މަޖިލީހަށް ހާޒިރު ކުރުވަނީ ހެޔޮ ނިޔަތުގައި ފްލެޓުގެ މައްސަލަ ބެލުމަށް ކަމަށް އުންމީދު ކުރާކަމަށެވެ. އަދި މިއީ އިންތިހާބައި ދިމާކޮށް ޖަހާ "ސިޔާސީ ސަކަރާތަކަށް" ނުވާނެ ކަމަށްވެސް އުންމީދު ކުރާކަމަށް އާއްމުންގެ ޖަމިއްޔާ އިން ވަނީ ބުނެފައެވެ.\nފްލެޓްތައް މިސަރުކާރުން އަލުން ބަހާލައި މިހާރު ވަނީ ދާއިމީ ލިސްޓް ވެސް އާއްމު ކޮށްފައެވެ.\nތީ ހަމަ ހުރިގޮތަށްހުރި ޅޮހެއް\nމާޗް 2, 2021 21:55\nއަނގައިން ހުރިހާ ކަމެއްކުރާ މީހެއް....\nމާޗް 2, 2021 22:04\nޥަކިމީހަކު ބުނާގޮތައް ހުރިހާކަމެއް ސަރުކާރުން ކުރަންޖެހޭތީ ހަމަ ވާގޮތްމީ . ޢަންނި އެެއީ ހުރިހާވެސް މީހަކީ\nޕޮއިންޓްދޭ އުސޫލު އިސްލާޙްކުރަން ޖެހޭ!\nޕޮއިންޓްދޭ އުސޫލު އެހާ ރަނގަޅެއް ނޫން. އެއީ ބައެއް މިނިސްޓްރީ ތަކަށް އަލަށް ވަންނަމީޙާ ނުވަތަ ކުޑަދުވަސްކޮޅެއްގެ ތެރޭގައި އަދި ޕޮއިންޓްގެގޮތުން މާދަށްކޮށް އުޅޭމީހުން ލިސްޓްގައި އެބަހިމެނޭ. މިގޮތަށް މިނިސްޓްރީ ތަކަށް ބެހުމުން 70 ޕޮއިންޓް ލިބޭމީހާއަށް ނުލިބި 20 ޕޮއިންޓްލިބޭ މީހާއަށް އެބަލިބޭ. މިކަން ޙައްލުވާނީ މިނިސްޓްރީ އަކަށް ނުބަލައި، ޕޮއިންޓް ސްކޯރ މަތިން ލިބިފައިވާ މީހުނަށް އިސްކަންދީގެން.\nޅޮސް ގަހުގައި ކިތަންމެ ފަތް ބޮޑެތިވެފައި ރީއްޗަސް އެއީ އާރުލާ ވަކަރެއް ހުންނަ ގަހެއް ނޫން. ތި ކަލޭގެއަކީވެސް ޅޮސްގަސް ކަހެކޭ އެއްގޮތަށް ފިސާރި ބޮޑު އަނގައެއް އޮންނަ ހުރިހާ ކަމެއް ޕްލޭންވެފައި އޮންނަކަމަށް ދައުވާކުރާ ދުނިޔޭގެ ލައިހެއްދެވިހައި ކަމެއް އެނގޭ ކަމަށް ގަބޫލުކުރާ އެ ދައްކާ ވާހަކައެއްގައި ދުވަހަކުވެސް އާރެއް ލާފައި ހުރި މީހެއް ނޫން. ކުރުކޮށް ބުނާނަމަ ތީ ހަމަ ޅޮހެއް.\nމާޗް 2, 2021 22:38\nމާޗް 3, 2021 06:58\nވޯޓެއްް ނޫން ނަގަންވީއެއް. މުޅި ރާއްޖޭގައި މިމީހުންނާ ދެކޮޅަށް މުޒާހަރާ ކުރަންވީ. ނަޝީދާ ދެކޮޅަށް ވެސް މުޒާހަރާ ކުރަންވީ. ފަހަރަކު ރަށަކުން މަގުމައްޗަށް ނިކުމެ ރައްޔިތުންގެ ބަސް ރަގަޅަށް އިއްވަންވީ. އެއްރަށުން ވެސް ތިމަންނަމެންނަށް މިވެނި މީހަކަށް އިތުބާރެެއް ނެތޭ ކިޔާ ނިކުމެބަލަ. ވެއްޓެމުންދާ ޑޮމިނޯ ތަކެއްހެން ރައްޔިތުމީހާ ނޫން އިއްޒަތްތެރި މަޖްލިސްގެ ރައީސް އެއްއަޑަކަށް ގުގުވާލީމަ ހުރިހާ ކަމެއް ނިމުނީ. އަސްލަމެއް ހައްޕުޓެއް ނޯންނާނެ އޭރަކުންން\nމާޗް 3, 2021 10:00\nމަޖިލިސްގެ ރައީސަށް ރައްޔިތުންގެ އިތުބާރު އޮތްތޯ މިނޫހުން އަޅެ ވޯޓެއް ހުޅުވާލަ ދީފާނަންތަ.


Ovarian cancer jehunu 19 aharuge Anna Maria\nއޯވޭރިއަން ކެންސަރު ޖެހުނު 19 އަހަރުގެ އެނާ މާރިއާ\nއެނާ މާރިއާ ސުޒްލޭ އަކީ އުމުރުން 19 އަހަރުގެ އަންހެންކުއްޖެކެވެ. އޭނާއަށް ފުރަތަމަ ދިމާވާން ފެށި ކަމަކީ މާ ބޮޑަށް ވަރުބަލިވާން ފެށުމެވެ. ދަރިވަރަކަށް ވަތީ އެނާ ހީކުރީ އޭނާ ވަރުބަލިވަނީ އެގްޒޭމް ސްޓްރެސްގެ ސަބަބުން ކަމަށެވެ. ހަގީގަތުގައި އޭނާއަށް ޖެހުނީ އޯވޭރިއަން ކެންސަރެވެ.\nއޯވޭރިއަން ކެންސަރުގެ އަލާމަތްތައް އެއްގޮތަކަށް ވެސް އޭނާއަކަށް ނުފެނެ އެވެ. އެހެންވެ އިމްތިހާނުގެ ސްޓްރެސް ކަމަށް ބެލެވުނީކަމަށް އެނާ ބުންޏެވެ.\nއެނާ އަކީ އޮކްސްފޯޑް ބްރޫކްސް ޔުނިވަސިޓީގައި ލޯ ޑިގްރީއަކަށް ދެވަނަ އަހަރު ކިޔަވަމުންދިޔަ ދަރިވަރެކެވެ. ސެޕްޓެމްބަރު 2017 ގައި އެނާ ކުއްލިއަކަށް މާ ބޮޑަށް ވަރުބަލިވެ ބަލިވާން ފެށި އެވެ. ނަމަވެސް ބުރަކޮށް ކިޔެވުމުގައި އުޅޭތީ ޑޮކްޓަރަކަށް ނުދައްކާ އޭނާ ވަރަށް ގިނަ ދުވަހު ބައްޔާ މެދު އަޅާ ނުލާ ހުއްޓެވެ.\nއެންމެ ފަހުން އޭނާއަށް ކެތް ނުކުރެވޭ ވަރު ވެގެން ޑޮކްޓަރަށް ދެއްކީ އެ އަހަރުގެ ޑިސެމްބަރު މަހު އެވެ. ތިން ފަހަރަށް ޑޮކްޓަރަށް ދެއްކި ފަހުން އޭނާއަށް އެހެން ޑޮކްޓަރަކަށް ދައްކަން އޭނާ ދެއްކި ޑޮކްޓަރު އިރުޝާދު ދިނެވެ. މިއީ އޯވޭޜިއަން ކެންސަރުގައި ވަރަށް އާންމުކޮށް ދިމާވާ ކަމެކެވެ.\nއިނގިރޭސިވިލާތުގެ އޯވޭރިއަން ކެންސާ އެކްޝަން އިން ހޯދާފައިވާ މައުލޫމާތުތަކުން އެނގޭ ގޮތުގައި އާންމުކޮށް އޯވޭރިއަން ކެންސަރު ޑައިގްނޯސް ކުރެވެނީ އަށެއްކަ ފަހަރު ޑޮކްޓަރަށް ދައްކާ ފަހުންނެވެ. ޚާއްސަކޮށް އެނާ މާރިއާއަށް ޖެހިފައިވަނީ އޯވޭރިއަން ކެންސަރުކަން ދެނެގަންނަން އިތުރަށް އުނދަގޫވި އެވެ. އޭނާގެ އުމުރުގެ ހަގު ކަމުންނެވެ. އުމުރުން އެންމެ 19 އަހަރުގެ ކުއްޖަކަށް އޯވޭރިއަން ކެންސަރު ޖެހިދާނެ ކަމަށް ގަބޫލު ކުރާނީ ކާކު ހެއްޔެވެ؟\nކެންސަރު ރިސާޗް ބުނާ ގޮތުން އިނގިރޭސި ވިލާތުގައި އުމުރުން 15 އަހަރާއި 19 އަހަރާ ދެމެދުގެ ކުދިންގެ ތެރެއިން ލައްކަ އަކުން ދެ ކުދިންނަށް އެވްރެޖްކޮށް ކޮންމެ އަހަރަކު ވެސް އޯވޭރިއަން ކެންސަރު ޖެހެ އެވެ.\nއެނާ ބުނި ގޮތުގައި އޭނާގެ މާ ބޮޑު މައްސަލައެއް ނެތް ކަމަށް ބުނެ ޑޮކްޓަރުން އޭނާ ވަރަށް ގިނަ ފަހަރަށް ފޮނުވާލި އެވެ. އޭނާ އުމުރުން ހަގު ކަމުންނެވެ. ނަމަވެސް އޯވޭރިއަން ކެންސަރަކީ ވަރަށް ބާރަށް ފެތުރޭ އެއްޗަކަށް ވާތީ ބަލީގެ ކުރީކޮޅު ފަރުވާ ލިބުން މުހިއްމެވެ.\nއެނާ އަށް ބަލީގެ އަލާމާތްތައް ފެންނަން ފެށީ ބަނޑުގައި ވައި ހެދި ބަނޑު ފުއްޕުމާއި ބަރުދަން ލުއިވުން އަދި ބޮޑުކަމު ދިއުމުގެ އާދައަށް އައި ބަދަލުންނެވެ. މިއީ އޯވޭރިއަން ކެންސަރުގެ އަލާމާތްތަކަށް ވާއިރު މިއީ ވަރަށް ގިނަ އެހެން ބަލިބަލީގެ ވެސް އަލާމާތްތަކެކެވެ. އެހެންވެ ކަނޑައެޅިގެން އޭނާގެ މައްސަލައަކީ އޯވޭރިއަން ކެންސަރުކަން ދެނެގަންނަން އުނދަގޫވީ އެވެ.\nތިން ވަނަ އަށް އެނާ ދެއްކި ޑޮކްޓަރު އެނާގެ ބަލީގެ އަލާމަތްތަކާ މެދު ތަފާތު ނަޒަރަކުން ބެލި އެވެ. ޑޮކްޓަރު ވިދާޅުވީ އެ މީހެއްގެ ހަށިގަނޑު އެންމެ ރަނގަޅަށް އެނގޭނީ އެމީހަކަށް ކަމަށާއި އެނާއަށް އޭނާގެ ހަށިގަނޑުގައި މައްސަލަތަކެއް އުޅޭކަމަށް ހީވާނަމަ ލޭ ޓެސްޓްކޮށް ސްކޭންކޮށްގެން މައްސަލަ ދެނެގަންނަން މަސައްކަތް ކުރަން ފެންނަ ކަމަށެވެ.\nސްކޭން ހެދުމުން އެނާގެ އޯވަރީގައި އެއްޗެއް އުފެދިފައި ހުރިކަން އެނގުނެވެ. އަދި އިތުރު ޓެސްޓްތަކުން އޭނާއަށް ކެންސަރު ޖެހިފައިވާކަން ޔަގީންވި އެވެ.\nއޯވޭރިއަން ކެންސަރުގެ އެންމެ މައިގަނޑު ހަތަރު އަލާމާތަކީ ބަނޑުގައި ވަރަށް ގަދަޔަށް ބަނޑުގައި ރިހުމާއި، ވަރަށް ބޮޑަށް ބަނޑު ފުއްޕުން، ކާން އުނދަގޫވުން، ވަރަށް އަވަހަށް ބަނޑުފުރިފައިވާ ކަމުގެ އިހްސާސް ކުރެވުން އަދި އަވަސް އަވަހަށް ކުޑަކަމުދާން ޖެހުމެވެ.\nމީގެ އިތުރުން ބުރަކަށީގައި ރިއްސުން، ބޮޑުކަމުދިއުމުގެ އާދައަށް ބަދަލުއައުން (މާ ގިނަ ގިނައިން ދާން ޖެހުން ނުވަތަ މާ މަދު މަދުން ދާން ޖެހުން) ހިމެނެ އެވެ. އަދި ވާ ވަކި ކަމެއް ނޭނގި މާ ބޮޑަށް ވަރުބަލިވުން ވެސް މިއީ އޯވޭރިއަން ކެންސަރުގެ ނިޝާނެކެވެ.\nކެންސަރުގެ އަލާމާތްތައް ފެންނަން ފެށުމާއި ސާޖަރީ ހަދައިގެން ކެންސަރު ޖެހިފައިވާ ބައި ނެގުމާ ދެމެދު ލިބެނީ އެންމެ ހަ މަހެއްހާ ދުވަހުގެ މުއްދަތެކެވެ. މިއީ ބަލި ފެތުރޭލެއް ހަލުވިކަން ދައްކައިދޭ ކަމެކެވެ.\nޖެނުއަރީ 2018 ގައި އެނާ ސާޖަރީ ހަދައިގެން ކެންސަރު ޖެހިފައިވާ ބައިތައް ނެގިއިރު އޭނާގެ ބަލިހުރީ ތިން ވަނަ ސްޓޭޖްގަ އެވެ. އޭގެ ފަހުން ކީމޯތެރަޕީ ހަދަން ފެށި އެވެ. އޭނާ ބުނި ގޮތުގައި ކީމޯތެރަޕީ އަކީ ވަރަށް ބާރުގަދަ އެއްޗެކެވެ. އޭނާގެ ލޭ ވިހަވެ ލޭ ގަނޑުގަނެ އެނޫންވެސް ވަރަށް ގިނަ މައްސަލަތައް ދިމާވެ ވަރަށް ވޭން ތަހައްމަލުކުރަން ޖެހުނެވެ.\nކެންސަރުގެ ފަރުވާ ހޯދަމުން ދިއުމުގެ ސަބަބުން ކިޔަވަން ނުދެވި އެނާއަށް ޔުނިވަސިޓީގެ ކިޔެވުން ހުއްޓާލަން ޖެހުނެވެ. އެނާ އަކީ މިހާރު އޯވޭރިއަން ކެންސަރަށް މީހުން ހޭލުންތެރި ކުރުވަން މަސައްކަތްކުރާ މީހެކެވެ. އިނގިރޭސި ވިލާތުގައި އޯވޭރިއަން ކެންސަރު ޖެހިގެން ކޮންމެ ދެ ގަޑިއިރަކުން މީހަކު މަރުވާ ކަމަށް އެ ގައުމުގެ ތަފާސް ހިސާބުތަކުން ދައްކަ އެވެ.


އަންވަރު އިބްރާހީމް 15 May 2018, 10:49\nދަރިންނަކީ ލިބޭ ނިޢުމަތެކެވެ. އެ ނިޢުމަތް އެކި މީހުންނަށް ލިބެނީ އެކި ވަގުތުގައެވެ. އެ ނިޢުމަތުން އެކި މީހުންނަށް އުފާވެރިކަން ލިބެނީ ވެސް އެކި މިންވަރަށެވެ. ނަމަވެސް އެ އުފާވެރިކަމުގެ މިންވަރު އިތުވުމާއި ނުވުން ގުޅެނީ އެ މީހެއްގެ ހިތާއެވެ. އެ ހިތުން ހިތްހަމަޖެހުން ހޯދަން އެނގެނީ އެކަން ކުރަން އެނގޭ މީހަކަށެވެ. ނަސީމަކީ އެފަދަ ބައްޕައެކެވެ. ރާމިޒާއަކީ އެފަދަ މަންމައެކެވެ. ދެ މީހުންނަށް ދަރިއަކު ލިބުމުގެ އުފާވެރި ވަގުތު ކޮޅު، ބައްދަލު އެ ކުރަނީ ހަޔާތުގެ ދަތުރު ފެށިތާ 12 އަހަރު ފަހުންނެވެ. އިހަށް ދުވަހު ވެސް، އިއްޔެ ވެސް އަދި މިއަދު ވެސް އެ ދެމަފިރިން އެ ތިބީ އުފަލުންނެވެ. ލިބުނު ނިޢުމަތަށް ޝުކުރުވެރި ވެގެންނެވެ.\nނަސީމު ގަބޫލުކުރާ ގޮތުގައި އޭނާއަށް ލިބޭ ދަރިފުޅަކީ އޭނާގެ ޝަކުވާއެއް ނެތް ދިރިއުޅުމުގެ ފޮނި މޭވާއެވެ. ތަގުދީރަށް ރުހިގެން ހުރުމުން ދެއްވާ ހަދިޔާއެކެވެ. ރާމިޒާ ގަބޫލުކުރަނީ އެއީ ދުޢާގެ މަތިވެރިކަމެވެ. ކޮންމެ ވަގުތަކު ނަމާދަށްފަހު ކުރަމުން ދިޔަ ދުޢާގެ ބަރަކާތެވެ.\n"ރާމިޒާ ވިހައިފި. އަންހެން ކުއްޖެއް. އިރާދަކުރެއްވިއްޔާ ދަރިފުޅުގެ ހުރިހާ ކަމެއް ވެސް ވަރަށް ރަނގަޅު" ރާމިޒާ ވިހޭ ޚަބަރު ނަސީމަށް ދިނީ ޑޮކްޓަރެވެ. ނަސީމަށް އޭނާގެ ދެ އަތުން މޫނުގައި ހަމްދު އެޅުނެވެ. ހެއްދެވި ފަރާތަށް ޝުކުރު އަދާކުރެވުނެވެ. ފުން ނޭވާއެއް ލައި ހަމަޖެހިލެވުނެވެ.\n"ރާމިޒާގެ ހާލު ކިހިނެއް" ނަސީމަށް އަހައި ލެވުނެވެ.\n"ރާމިޒާގެ ހާލު ވެސް ވަރަށް ރަނގަޅު. އިރުކޮޅަކުން އެތެރެއަށް ވަދެވޭނެ" ޑޮކްޓަރު ދިން ޚަބަރާއެކު ނަސީމަށް ހުރެވެނީކީ ނޫނެވެ. އޭނާ އިންތިޒާރު ކުރަމުންދިޔައީ ދަރިފުޅާ ބައްދަލުވާނެ ވަގުތަކަށެވެ. ރާމިޒާއާ ބައްދަލުކޮށްލެވޭނެ ވަގުތަކަށެވެ.\nމާ ގިނައިރުތަކެއް ނުވެ ރާމިޒާ އޮތް ރޫމަށް ނަސީމަށް ވަދެވުނެވެ. އަވަސް ފިޔަވަޅުތަކުގައި ވަން ނަސީމަށް ފުރަތަމަ ވެސް ބަލައިލެވުނީ ދަރިފުޅާ ދިމާއަށެވެ. ރާމިޒާ އޮތް އެނދާ ކައިރީގައި ބަހައްޓާފައި ހުރި ކުޑަ ކުޑަ އެނދެއްގައި ބާއްވާފައި އޮތް ދަރިފުޅާ ދިމާއަށް ނަސީމަށް ބަލައިލެވުނީ ކަރުނައިގެ ފުސްކަމާއެކުއެވެ. ނަމަވެސް އެ ފުސްކަމުގައި ވަނީ އުފާވެރިކަމާއި ހިތްހަމަ ޖެހުމެވެ.\n"ދަރިފުޅު... ދަރިފުޅާ... ބައްޕަގެ ދޫންޏާ...." ފެންކަޅިވެފައިވާ ނަސީމަށް ވާހަކަދައްކަން އުދަނގޫވި ނަމަވެސް އެ ދަރިފުޅަށް ފުރަތަމަ ފަހަރަށް ދޫންޏާއޭ ކިޔައި ގޮވާލިއެވެ.\n"ވަރަށް ލޯބި ކުއްޖެއް" ދަރިފުޅަށް އިޝާރާތްކޮށް ނަރުސް ކުއްޖާ ބުނެލިއެވެ.\n"މިއީ ހަމަ މަންމަ... އެއްވެސް ތަފާތެއް ނެތް" ދަރިފުޅުގެ ސިފައާމެދު ނަސީމު ޚިޔާޅުފާޅުކުރަމުން ރާމިޒާ އޮތް އެނދާ ކައިރިވެލިއެވެ.\n"ވަރަށް ބޮޑަށް ޝުކުރިއްޔާ ރާމިޒާ... އަހަރެންގެ ހަޔާތް ބާއްޖަވެރިކޮށްދިނުމަށް ތިޔަވީ ގުރުބާނީގެ އަގު އަހަރެން ދޭނެ ގޮތެއް ވެސް ނޭނގެ. އަހަރެން ވަރަށް އުފާވެއްޖެ" ނަސީމު ވާހަކަދެއްކީ އޭނާގެ ހިތުންނެވެ. ރާމިޒާގެ މޫނަށް ބަލަހައްޓައިގެން އިނދެއެވެ.\n"ދަރިފުޅު ނާސަރީއަށް ގެންގޮސްލަން އެބަ. އިރުކޮޅެއް ފަހުން ދޫކޮށްލާނަން. ޑިސްޗާޖް ކޮށްލުމުގެ ކަންކަން ފުރިހަމަކުރައްވާ" ނަރުސް ކުއްކާ އެދުނީ ނަސީމުގެ ގާތުގައެވެ.\n"ހާދަ އަވަހަކަށް؟" ނަސީމަށް އަހައިލެވުނެވެ.\n"ހުރިހާ ކަމެއް ވެސް ދިޔައީ ވަރަށް ރަނގަޅަށް. އެއްވެސް މައްސަލައެއް ނެތް. ދެ މައިންގެ ހާލު ވެސް ވަރަށް ރަނގަޅު. އެހެންވީމާ ޑޮކްޓަރު ވިދާޅުވީ ވީ އެންމެ އަވަހަކަށް ގެއަށް ބަދަލުކޮށްދެއްވުމަށް" ނަރުސް ކުއްޖާ ޖަވާބު ދިނެވެ.\n"އަހަރެންނަށް ހީވަނީ ވިހާ ދުވަހު ފޮނުވައެއް ނުލާނެހެން. ކުއްލި ކަމެއް ދިމާ ވިޔަސް އަވަސް ހައްލެއް ހޯދޭނީ މި ތަނުގައި އޮވެގެންނެއްނު" ނަސީމު ބޭނުންވީ ހޮސްޕިޓަލުގައި މަޑުކޮށްލާށެވެ.\n"ނޫން.. އަހަރެންވެސް ބޭނުންވަނީ އަވަހަށް ގެއަށް ދާން" އެނދުގައި އޮތް ރާމިޒާ ބޭނުންވާ ގޮތް އޭނާ ވެސް ހާމަކުރިއެވެ.\n"އެއީ ކީއްވެ؟ އަހަރެންނަށް ފެންނަނީ އަދި މަޑުކޮށްލަން" ނަސީމު އުފެއްދި ސުވާލަށްފަހު އޭނާއަށް ފެންނަގޮތް އޭނާ ހާމަކުރިއެވެ.\n"ނޫން. ނަސީމު. އަހަރެންގާތުގައި ޑޮކްޓަރު ދެއްކި ވާހަކަތަކުން އަހަރެން ވެސް ބޭނުންވަނީ އަވަހަށް ގެއަށްދާން. މިތަނަށް މާގިނަ ބަޔަކު ނުވައްދަން" ރާމިޒާ ގާތުގައި ޑޮކްޓަރު ވާހަކަތަކެއް ދައްކާފައިވަކަން ނަސީމަށް މޭރުންވާނެ ގޮތަކަށް ރާމިޒާ ވާހަކަދެއްކިއެވެ.\n"އެއީ ކީއްވެ؟ އަނެއްކާ ކަމެއް ގޯސްވީތަ؟" ނަސީމަށް އަހައިލެވުނެވެ.\n"އެ ވާހަކަތައް އަހަރެން ކިޔައިދޭނަން ގެއަށް ގޮސް. އެއީ އުފާވެރިކަމެއް" ނަސީމުގެ ހާސްކަން ފިލާނެ ފަދަ ގޮތަކަށް ރާމިޒާ ޖަވާބު ދިނެވެ. އެ ވާހަކަތަކާއެކު ރާމިޒާ ގެއަށް ދިއުމުގެ އިންތިޒާމުތައް ހަމަޖެއްސިއެވެ. ރާމިޒާ ބޭނުންވާ ގޮތަށް ހުރިހާ ކަމެއް ނިންމައިދިނެވެ.\nދަރިފުޅާއެކު ނަސީމާއި ރާމިޒާ ގެއަށް ވަނެވެ. ގެއިން މަރުހަބާކީ ނަސީމުގެ މަންމައާއި ބައްޕައެވެ. އެ މަންމައާއި ބައްޕަ ދުވަސްކޮޅަކަށް މާލެ ބަދަލުވީ ނަސީމުގެ އެދުމުގެ މަތީންނެވެ. ރާމިޒާއަށް އެހީތެރިވުމުގެ ގޮތުންނެވެ.\n"ޑޮކްޓަރު ބުނީ ކީކޭ؟ ކޮން ވާހަކައެއް؟" ކޮޓަރިއަށް ވަދެވުމާއެކު ނަސީމު ސުވާލުކުރިއެވެ.\n"ބަލާބަލަ ދަރިފުޅުގެ ލޯ؟" ރާމިޒާ އެދުނީ ދަރިފުޅުގެ ލޮލަށް ބެލުމަށެވެ.\n"ކިހިނެއްވީ؟" ނަސީމަށް ކޮށްލެވުނީ ހައިރާނުގެ ސުވާލެކެވެ. އެ ސުވާލާއެކު ނަސީމުގެ ހިތުގެ ވިންދު އަވަސްވިއެވެ. އެ އަވަސްވުމާއެކު ދަރިފުޅާ ކައިރިވެލެވުނެވެ.\n"ތަފާތު ލޮލެއް. ނޫ ކަޅިއެއް" ރާމިޒާ އޮޅުން ފިލުވައި ދެމުންދިޔައެވެ.\n"އާނ.. ވަރަށް ތަފާތު. ހާދަ ލޯތްބޭ... އަލްޙަމްދު ލިﷲ.." ދަރިފުޅުގެ ނޫ ކަޅި ފެނުމާއެކު ނަސީމަށް ހިތުގެ ހަމްދެއް އެޅުނެވެ. އެ ރީތިކަމަށް ޝުކުރު ކުރެވުނެވެ.


Referee ah Messi pressure kuri kamah Ramos thuhumathu kohffi\nކުޅިވަރު - އެލް ކްލެސިކޯ\nރެފްރީއަށް މެސީ ޕްރެޝަރު ކުރިކަމަށް ރާމޯސް ތުހުމަތުކޮށްފި\nމެޗުގެ ކޮންޓްރޯލް ރެފްރީ އަތުން ގެއްލުނު\nމެޗުގައި ފެނުނު ނިންމުންތަކާއި މެދު ދެ ޓީމުން ވެސް ވަނީ ސުވާލު އުފައްދާފައި\nކ. މާލެ7މެއި 2018 | ހޯމަ 20:33 2,952\nމެސީ އަދި ރާމޯސް - ގެޓީ އިމޭޖާސް\nބާސެލޯނާ އަދި ރެއާލް މެޑްރިޑް ކުޅުނު އެލް ކްލެސިކޯ މެޗުގައި ލިއޮނެލް މެސީ ރެފްރީއަށް ޕްރެޝަރު ކުރިކަމަށް ރެއާލް މެޑްރިޑްގެ ކެޕްޓަން ސާޖިއޯ ރާމޯސް ތުހުމަތުކޮށްފިއެވެ.\nދުނިޔޭގެ އެންމެ ބޮޑު ދެ ޓީމުގެ މެދުގައި ސްޕެނިޝް ލަލީގާގައި ކުޅުނު މެޗު 2-2 ގެ ނަތީޖާއަކުން އެއްވަރުވިއިރު މި މެޗުގައި ރެފްރީކަންކުރި އަލެހަންދްރޯ ހޯސޭ ހަނާންޑޭޒް ހަނާންޑޭޒްއަށް ވަނީ ބޮޑު ފާޑުކިޔުންތަކެއް އަމާޒުވެފައެވެ.\nމެޗުގެ ކޮންޓްރޯލް ރެފްރީ އަތުން ގެއްލުނު ކަމަށް ގިނަ ބަޔަކު ބުނަމުންދާއިރު އޭނާގެ ފަރާތުން މެޗުގައި ފެނުނު ނިންމުންތަކާއި މެދު ދެ ޓީމުން ވެސް ވަނީ ސުވާލު އުފައްދާފައެވެ. އެގޮތުން ރެއާލްގެ ގެރެތު ބޭލްއަށް ދައްކަން ޖެހޭ ރަތް ކާޑެއް ނުދެއްކުމާއި ރެއާލްއަށް ލިބެން ޖެހޭ ޕެނަލްޓީއެއް ނުދިނުމުގެ އިތުރަށް ބާސާއިން ދެވަނަ ލަނޑު ޖެހިއިރު އެ ޓީމުން ފައުލް ކުރި ކަމަށް ގިނަ ބަޔަކު އަންނަނީ ބުނަމުންނެވެ.\nމެޗުގެ ރެފްރީއާ ގުޅޭގޮތުން ވާހަކަ ދައްކަމުން ރާމޯސް ބުނީ ހާފް ޓައިމްގައި ރެފްރީއަށް ޓަނަލް ތެރޭގައި މެސީ ޕްރެޝަރުކުރި ކަމަށާއި އެތަނުގައި ކެމެރާ ހުރި ކަމެއް އޭނާއަށް ނޭނގޭ ކަމަށެވެ. އަދި ދެވަނަ ހާފުގައި އެކަމުގެ ސަބަބުން ރެފްރީގެ ބައެއް ނިންމުންތައް ގޯސްކޮށް ދިޔަ ކަމަށް ގަބޫލުކުރެވޭ ކަމަށާއި ރެފްރީއަށް މެސީ ޕްރެޝަރު ނުކުރިނަމަ އޭނާ އެ ނިންމުންތައް ނިންމާނީ އެހެން ގޮތަކަށް ކަމަށެވެ. އޭނާ ބުނީ މިއީ ފުޓްބޯޅަ ކަމަށާއި ހުރިހާ ކަމެއް ވެސް ނިންމަންޖެހޭނީ ދަނޑުމަތިން ކަމަށެވެ.\nމި މެޗުގައި ރެފްރީކަންކުރި ހަނާންޑޭޒް ހަނާންޑޭޒްއަކީ މީގެކުރިން ވެސް ބައެއް މެޗުތަކުގައި އޭނާގެ ފަރާތުން ފެނިފައިވާ ނިންމުންތަކާއި ގުޅިގެން ފާޑުކިޔުންތަކެއް އަމާޒުވެފައިވާ ރެފްރީއެކެވެ.


Addu City gai fathuruverikan kuri eruvumaa gulheygothun minister mashvaraakurahvaifi Addu City gai fathuruverikan kuri eruvumaa gulheygothun minister mashvaraakurahvaifi\nއައްޑޫ ސިޓީގައި ފަތުރުވެރިކަން ކުރިއެރުވުމާ ގުޅޭގޮތުން މިނިސްޓަރ މަޝްވަރާކުރައްވައިފި\nޓޫރިޒަމް މިނިސްޓަރ އައްޑޫސިޓީ ކައުންސިލާއި ބައްދަލު ކުރައްވަނީ / ފޮޓޯ: ޕީއެސްއެމް-އައްޑޫ މީޑިއާ ސެންޓަރ\nއައްޑޫގައި ފަތުރުވެރިކަން ތަރައްޤީކޮށް ފުޅާ ކުރުމާ ގުޅޭ ގޮތުން އައްޑޫސިޓީ ކައުންސިލާއެކު ޓުއަރިޒަމް މިނިސްޓަރ ޢަލީ ވަހީދު މަޝްވަރާ ކުރައްވައިފިއެވެ.\nއައްޑޫ ސިޓީ ކައުންސިލާއެކު ޓުއަރިޒަމް މިނިސްޓަރ މި މަޝްވަރާތައް ކުރައްވާފައިވަނީ އެމަނިކުފާނު، އައްޑޫ ސިޓީއާއި އާއި ފުވައްމުލަކު ސިޓީއަށް ކުރައްވާ ދަތުރުފުޅުގައި މިއަދި އައްޑޫ ސިޓީއަށް ވަޑައިގެންނެވެ.\nއައްޑޫ ސިޓީ ކައުންސިލާއެކު މިނިސްޓަރ ބޭއްވެވި މި ބައްދަލު ވުމުގައި، ސިޓީ ކައުންސިލުން ވަނީ އައްޑޫ ސިޓީގައި ފަތުރުވެރިކަން ކުރިއެރުވުމަށް ހުރި ގޮންޖެހުންތައް މިނިސްޓަަރާއި ހިއްސާ ކުރައްވާފައެވެ.\nމި ބައްދަލުވުމުގައި މިނިސްޓަރ ދެއްކެވި ވާހަކަފުޅުގައި، އައްޑޫ ސިޓީގައި ފަތުރުވެރިކަން ފުޅާ ކުރުމަށް އެއަރޕޯޓު ޓާމިނަލް އިތުރަށް ތަރައްޤީ ކުރަން ޖެހިފައިވާކަން ވަނީ ފާހަގަކުރައްވާފައެވެ. އަދި އައްޑޫއަށް ސަފާރީ ތަކުގައި އަންނަ ފަތުރުވެރިންގެ ކަންކަން ވެސް ކައުންސިލްގެ ބެލުމުގެ ދަށުން ކުރިއަށް ގެންދެވޭނެ އިންތިޒާމެއް ހަމަޖެއްސުމަށް މިނިސްޓަރ ވަނީ މަޝްވަރާ ކުރައްވާފައެވެ.\nމީގެއިތުރުން ކޮންމެ އަތޮޅެއްގައިވެސް ޕިކްނިކް އައިލެންޑެއް ތަރައްޤީ ކުރެއްވުމުގެ ވިސްނުން ސަރުކާރުގެ ހުރިކަން ފާހަގަ ކުރައްވާ އައްޑޫގައިވެސް ޕިކްނިކް އައިލެންޑެއް ތަރައްޤީ ކުރެއްވުމާ ގުޅޭގޮތުން މިނިސްޓަރ ވަނީ މަޝްވަރާ ކުރައްވާފައެވެ. އަދި ހަންކެޑެ ސަރަހައްދު ތަރައްޤީ ކުރުމަށް ފަށާފައިވާ ޕޮރޮޖެކްޓާމެދު ވަކި ގޮތެއް ވަރަށް އަވަހަށް ނިންމަވާނެ ކަމުގެ އިޝާރާތެއްވެސް މިނިސްޓަރ ވަނީ ދެއްވާފައެވެ.\nއައްޑޫސިޓީއަށް ޓުއަރިޒަމް މިނިސްޓަރ ކުރައްވަމުން ގެންދަވާ މިދަތުރުފުޅުގައި އައްޑޫ ސިޓީގައި ފަތުރުވެރިކަމާ ގުޅުންހުރި ވިޔަފާރިވެރިންނާއި ބައްދަލު ކުރެއްވުމާއި، އައްޑޫ ސިޓީގެ ފަތުރުވެރިކަމާގުޅޭ ތަންތަނަށް ޒިޔާރަށް ކުރެއްވުމަށްވެސް ވަނީ ހަމަޖެހިފައެވވެ.


توحيد الأسماء والصفات ގެ އަހައްމިއްޔަތު – DhiSalafiyyah\nتوحيد الأسماء والصفات ގެ އަހައްމިއްޔަތު\n05/09/2012 އަސްމާއު ވައްޞިފާތު, ޢަޤީދާއާއި ފިރުޤާތައްއައްޝައިޚް މުޙައްމަދު ސިނާން\n1. ﷲ ސުބުޙާނަހޫ ވަތަޢާލާގެ އިސްމުފުޅުތަކާއި ޞިފަފުޅުތަކަށް އީމާންވުމަކީ ﷲއަށް އީމާންވުމުގެ ތެރެއިން ހިމެނޭކަމެއް.\n2. ސަލަފުއްޞާލިޙުން الأسماء والصفات އަށް އީމާންވެވަޑައިގަތްގޮތަށް އީމާންވުމަކީ، މަގުފުރެދުމާއި، ޙައްޤުން އެއްކިބާވުމުން ދުރުކޮށްދޭނެކަމެއް.\n3. ޙައްޤުގޮތުގައި ﷲ ސުބުޙާނަހޫ ވަތަޢާލާގެ الأسماء والصفات އަށް އީމާންވުމަކީ ޙައްޤުމަގުން އެއްކިބާވާމީހުންނަށް އެއިލާހުގެ ވަޙީކުރައްވާފައިވާ ވަޢީދު ބަސްފުޅުން ސަލާމަތްވުމުގެ މަގެވެ. އެއިލާހު ވަޙީ ކުރައްވާފައިވެއެވެ. ( وَذَروا الَّذِينَ يُلْحِدُونَ فِي أَسْمَائِهِ سَيُجْزَوْنَ ما كَانُوا يَعْمَلُونَ ) [الأعراف : 180] މާނައީ: “އަދި އެކަލާނގެ ނަންފުޅުތަކާމެދު، ޙައްޤުމަގުން އެއްކިބާވެ އުޅޭމީހުން، ތިޔަބައިމީހުން ދޫކޮށްލާށެވެ! އެއުރެން ކޮށްއުޅުނު ކަންތަކަށް އެއުރެންނަށް ޖަޒާ ދެއްވާހުށްޓެވެ.”\n4. الأسماء والصفات ގެ ޢިލްމު ހޯދުމަކީ އެންމެ މުހިއްމު، އަދި އެންމެ އަހަމިއްޔަތުކަން ބޮޑު ޢިލްމެވެ.\n5. ޤުރުއާނުގައިވާ އެންމެ މަތިވެރި އާޔަތް “އާޔަތުލް ކުރުސީ” ގައި ވަނީ ތައުޙީދުގެ މިބަޔަށް އަލިއަޅުއްވާލައްވާފައެވެ. އަދި އެހެންމެ އިޚްލާޞް ސޫރަތަކީ ޤުރުއާނުގެ ތިންބައިކުޅަ އެއްބައިކަމުގައި ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. މިސޫރަތުގައިވެސް ބަޔާންވެގެންވަނީ ﷲ ސުބުޙާނަހޫ ވަތަޢާލާގެ އިސްމުފުޅުތަކާއި ޞިފަފުޅުތަކެވެ. މިކަމުން ދޭހަކޮށްދެނީ މިޢިލްމުގެ މުހިއްމުކަމެވެ.\n6. ޔަހޫދީންނާ ޚިލާފުވުމުގެ ތެރެއިން ހިމެނޭކަމެއް. އެބައިމީހުން ބުނާ ކަމުގައިވެއެވެ. (إِنَّ اللَّهَ فَقِيرٌ وَنَحْنُ أَغْنِيَاءُ) (سورة آل عمران:181) މާނައީ: “ހަމަކަށަވަރުން، ﷲއީ ފަޤީރެކޭ، ތިމަންމެންނީ މުއްސަނދިންނެވެ.” (يَدُ اللَّهِ مَغْلُولَةٌ) (سورة المائدة:)64 ) މާނައީ: “ﷲގެ އަތްޕުޅުވަނީ ބަންދުވެގެންނެވެ.”


SunOnline: Mifaharu ''Kaun Kaun2Dose Wala Hain''\nމިފަހަރު "ކޯން ކޯން ދެ ޑޯޒް ވާލާ ހޭ"\nމުޙައްމަދު ނާއިލް ހަފީޒް 07 Jul 2021, 12:15\nމޭ 1، 2021: ރަމަޟާން މަހު ވެކްސިން ޖަހައިދޭ ވަގުތު މަދުކުރުމުން ކޮންމެ ރެއަކުވެސް އެތައް ސަތޭކަ ބަޔަކު ވެކްސިން ޖަހަން ކިޔުއަށް އަރާ -- ސަން ފޮޓޯ/ ފަޔާޒު މޫސާ\n"ކޯންކޯން ޖަޒީރާހޭ"އަކީ ބަސަރާއަށް ގޮސް ކަދުރާއި ކާއްޓާ ކާން ރާވައިގެން ތިބި މާލިމީއާއި އޭނާގެ ފަޅުވެރިންނަށް ޖެހުނު ހާލުގެ ވާހަކަ ކިޔައިދޭ ސަމާސާ އަދަބެވެ. ނަމަވެސް މިފަހަރު މިއޮތީ ތަފާތުކޮށްލުމެކެވެ.\nޑިސެމްބަރު 31، 2020 ގައި ކޮވިޑް19ގެ ވެކްސިނެއް ބޭނުންކުރަން ޑަބްލިޔުއެޗްއޯ އިން ދިން ފުރަތަމަ ހުއްދައާއެކު ދިވެހިންވެސް ވަނީ ވެކްސިން ހޯދުމުގެ މަސައްކަތް ފަށާފައެވެ. ރާއްޖެއިން ކުރި މަސައްކަތާއެކު އިންޑިއާއިންވަނީ ރާއްޖެއަށް ކޮވިޝީލްޑްގެ އެއްލައްކަ ޑޯޒް ހަދިޔާ ކޮށްފައެވެ.\nއޭގެފަހުންވެސް އިންޑިއާއިން ވެކްސިން ހަދިޔާކޮށްފައިވާއިރު ކޮވެކްސް ފެސިލިޓީގެ ތެރެއިންނާއި ޗައިނާގެ ފަރާތުންވެސް ރާއްޖެއަށް ވަނީ ވެކްސިން ހަދިޔާކޮށްފައެވެ. ކޯވިޑް19 ގެ ވެކްސިން2ޑޯޒް ފުރިހަމަ ކުރަންޖެހޭއިރު އެއިރު އެންމެ ބޮޑު އިސްކަމެއް ދެވުނީ އާބާދީގެ ބޮޑު ބަޔަކަށް ވެކްސިންގެ ފުރަތަމަ ޑޯޒް ދިނުމަށެވެ.\nވެކްސިންއަށް މޯލްޑިވްސް ފުޑް އެންޑް ޑްރަގް އޮތޯރިޓީން ހުއްދަ ދިނުމާއެކު ހަދިޔާކުރި ފުރަތަމަ އެއްލައްކަ ޑޯޒް ޖެހުމުގެ މަސައްކަތް ވަނީ ފަށާފައެވެ. ވެކްސިންްގެ ފުރަތަމަ ޑޯޒް ޖެހުމުގެ މަަސައްކަތް ކުރިޔަށް ދިޔައީ ވަރަށް ބާރަށެވެ. ދުނިޔޭގެ އެހެން ޤައުމުތަކެކޭ އެއްފަދައިން ރާއްޖޭގައިވެސް މިސާލު ދައްކަވާ އެންމެ ފުރަތަމަ ވެރިން ވެކްސިން ޖެއްސެވިއެވެ. ވެކްސިނަކީ ރައްކާތެރި އެއްޗެއްކަން ހާމަކޮށްދިނުމަށެވެ. މިހާތަނަށް އައި އިރު ރާއްޖޭގައި އާބާދިގެ 59.7 ޕަސެންޓް މީހުން ވަނީ ވެކްސިންގެ ފުރަތަމަ ޑޯޒް ޖަހާފައެވެ. ސުވާލަކީ ދެވަނަ ޑޯޒްގެ ކަންތައް އޮތީ ކިހިނަކުން ތޯއެވެ.\nރައީސް އިބްރާހިމް މުހައްމަދު ސޯލިހު ކޮވިޑް-19 ވެކްސިން ޖައްސަވަނީ -- ފޮޓޯ/ ރައީސް އޮފީސް\nދިގު ކިޔުތަކުގައި ވެހޭހާ ވާރެޔާއި ދޭހާ އަތްވެއްގައި ތިބެ ވެކްސިން ޖެހުމަށް ރައްޔިތުން އިޖާބަ ދިނީ ނުހަނު ފުރިހަމައަށެވެ. ނަމަވެސް ދެން ރައްޔިތުން ސިހިގެން ދިޔައީ ވަގުތީގޮތުން ކޮވިޝީލްޑް ވެކްސިން މާލޭގައި ޖެހުން މެދުކަނޑާލި ޚަބަރުންނެވެ. މެދުކެނޑުމެއްނެތި ވެކްސިން ދެވޭ މިންވަރަށް ރާއްޖޭގައި ވެކްސިން އެބަހުރިކަމަށް ހެލްތު މިނިސްޓަރު އަހުމަދު ނަސީމް ވިދާޅުވެފައިވަނިކޮށް ރާއްޖޭގައި ހުރި ކޮވިޝީލްޑް ވެކްސިންގެ އަދަދު މަދުކަމަށް ރައީސްއޮފީހުގެ ތަރުޖަމާނު މަބްރޫކް އަޒީޒް މޭ4ވަނަ ދުވަހު ވަނީ ވިދާޅުވެފައެވެ. އެއާއެކު ދެވަނަ ޑޯޒް ނުޖެހި ތިބެން މިއަދާ ހަމަޔަށް އެތައް ބަޔަކަށް ވަނީ މަޖުބޫރުވެފައެވެ.\n"އަޅުގަނޑު ވަރަށް ކަންބޮޑުވޭ މިގޮތަށް ވެކްސިން ނުޖެހި މިހާ ގިނަ ދުވަސްވާތީ. މިހާރު ދެ ވަނަ ޑޯޒް ޖެހޭނެ އިރެއްގެ އިންތިޒާރުގައި މިހުރީ. އެޕޮއިންޓްމަންޓް ހައްދައިގެން ދެވަނަ ޑޯޒް ޖަހަންދާން ތައްޔާރުވަނީ،" ދެވަނަ ޑޯޒް ނުޖެހިފައިހުރި މީހަކު ބުންޏެވެ.\nވެކްސިން ޖެހުމުގެ އެންމެ ބޮޑު ބޭނުމަކީ އާންމު ޙާލަތަށް ރުޖޫޢަވެ އެޅިފައިވާ ފިޔަވަޅުތަކުން ލުއި ހޯދުން ކަމުގައިވީއިރު މިހާރު ވެކްސިން ދެ ޑޯޒް ޖަހާފައިވާ މީހުންގެ އަދަދުތަކަށް ބަލާ، ވެކްސިން ފުރިހަމަކޮށްފައިވާ މީހުންނަށް ލުއި ދެވެން ނެތްކަމަށް ހެލްތު މިނިސްޓަރ އަހުމަދު ނަސީމު ވަނީ ވިދާޅުވެފައެވެ. ވެކްސިންގެ ފުރަތަމަ ޑޯޒް ގިނަބަޔަކު އިންޑިޔާގެ ކޮވިޝީލްޑުން ޖަހާފައިވާއިރު ފަހުން އިންޑިޔާއަށް އައި ކޮވިޑުގެ ރާޅާއެކު އެ ގައުމުގައި ވެކްސިންގެ އަދަދު މަދުވެ ރާއްޖެއަށްވެސް ވެކްސިން އިމްޕޯޓުކުރުމުގައި ވަނީ ބޮޑެތި ދަތިތަކާ ކުރިމަތި ލާންޖެހިފައެވެ. އެހެންކަމުން ކޮވިޝީލްޑް ވެކްސިން ޖެހުމަށް މެދުކެނޑުމެއް އައުމަށްފަހު އިތުރު އެއްލަކަ ޑޯޒް ލިބުމާއެކު މިހާރު މާލޭ ސަރަޙައްދުގައި އެޕޮއިންޓުމަންޓު އުސޫލުން ވެކްސިން ދިނުމަށް ވަނީ ހަމަޖެހިފައެވެ.\nކޮވިޑުގެ ފިޔަވަޅުތަކާއެކު ދޮޅުއަހަރަށް ވުރެ ގިނަ ދުވަސް ހޭދަކުރެވިފައިވާއިރު ހުރިހާ އެންމެންވެސް ބޭނުންވެފައި ތިބީ މި ޗުއްޓީގައި ހިތްހަމަޖައްސާލެވޭނެ މަގެއް ހޯދާށެވެ. އެކަމަކު މި އުންމީދުތަކަށް އަނދިރި ހިޔަންޏެއް އަޅުވައިލީ ދެ ޑޯޒު ފުރިހަމަކުރި މީހާއަށް ލުއިދެވެން ނެތްކަމަށް އިދާރާތަކުން ބުނުމުންނެވެ. އޭގެ ބަދަލުގައި ލުއި ލިބުނީ ކޮވިޑު ބަލި ޖެހި, ރަނގަޅުވާތާ ދެ މަސް ނުވާ މީހާއަށެވެ. ކަރަންޓީނުގެ އުނދަގުލާ ނުލައި ރާއްޖެއިން ބޭނުންތަނަކަށް ދަތުރުކުރުމުގެ ފެހި ސިގްނަލް ލިބުނީ އެމީހުންނަށެވެ. ވެކްސިން ކިއުތަކުގައި އެތައް ވަގުތެއް ހޭދަކުރި މީހާއަށް 14 ދުވަހުގެ ކަރަންޓީނު ނޫން ގޮތެއް ނެތީއެވެ.\nކޯވިޑު19 ބައްޔަށް ފައްސިވެ ރަނގަޅުވާތާ3މަސް ދުވަސް ނުވަނީސް އަލުން ބަލި ނުޖެހޭނެކަމަށް ދިރާސާތަކުން ދައްކައެވެ. ހަމައެއާއެކު އާބާދީގެ ބޮޑުބައެއް ވެކްސިން ދެ ޑޯޒް ޖެހުމުން މުޖުތަމައުގެ ތެރޭ އޮންނަ ރައްކާތެރިކަން އިތުރުވެގެންދާނެއެވެ. އެހެންނަމަވެސް ބަލި ޖެހުނު މީހާއަށް ލުއި ދޭން ނިންމާ ވެކްސިން ފުރިހަމަކުރި މީހާއަށް ލުއި ނުދޭން ނިންމި ނިންމުމާމެދު އެތައް ބައެއް ސުވާލު އުފައްދާނެކަމީ ޔަޤީން ކަމެކެވެ.\nކޮންމެއަކަސް މި ނިންމުމާއެކު ބަލި ނުޖެހިގެން ދެރަވާ މީހުންގެ އަދަދުވެސް އިތުރުވާން ފަށައިފިއެވެ. އެކަމަކު އެއަީ އެންމެ ރަނގަޅު ވިސްނުމެއްނޫނެއެވެ. ނަމަވެސް ބަލި ޖެހި ރަނގަޅުވެ 60 ދުވަސް ނުވާނަމަ މަހެއްގެ ދެބަކޮށްފައި އެއްބައި ކަރަންޓީނުގައި ހޭދަކުރަން ނުޖެހުމަކީ ދަތުރުކުރަން ބޭނުންވާ މީހާއަށް ހޯދައިދިން ރަން ތަޅުދަނޑިއެކެވެ. ސޯޝަލްމީޑިއާގައި މަޖަލާއި މަލާމާތުގެ ރާގަށް ވެކްސިން ޖެހުމުން ލިބޭ ފައިދާއެއް ކޮބައިތޯ ސުވާލުކުރަމުން ދާއިރު، ކަރަންޓީނުވާން ނުޖެހި ދަތުރުކުރާ މީހާ ވެކްސިން ޖެހި މީހާއަށް މަލާމާތުގެ ރާގެއްގައި ގޮވާލާކަހަލައެވެ. "ކޯން ކޯން ދެ ޑޯޒް ވާލާހޭ"އެވެ.


ކޮވިޑް ޖެހިފައިވާ ތިން މީހެއްގެ ހާލު ކްރިޓިކަލް، ދެމީހަކު ވެންޓިލޭޓަރުގައި – Haftha\nSun, 12 July, 2020, 6:49 pm\nކޮވިޑް ޖެހިފައިވާ ތިން މީހެއްގެ ހާލު ކްރިޓިކަލް، ދެމީހަކު ވެންޓިލޭޓަރުގައި\nރާއްޖެއިން ކޮވިޑް-19 ޖެހިފައިވާ ތިން މީހެއްގެ ހާލު ކްރިޓިކަލް ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭ އިން ބުނީ، އެ ތިން މީހުންނަކީ ކޮވިޑަށް ޕޮޒިޓިވް ވެގެން ޓްރީ ޓޮޕް ހޮސްޕިޓަލުގައި ފަރުވާ ދެމުން އައި މީހުން ކަމަށާއި އެމީހުންނަށް މިހާރު ފަރުވާ ދެމުން އަންނަނީ ދަރުމަވަންތަ ހޮސްޕިޓަލުގެ11 ވަނަ ފަންގިފިލާގައި ކަމަށެވެ. އެގޮތުން އެ ތިން މީހުންގެ ތެރެއިން ދެ މީހަކަށް ފަރުވާ ދެމުން އަންނަނީ ވެންޓިލޭޓަރުގެ އެހީގައި ކަމަށް ވެސް އެ އެޖެންސީން ބުނެއެވެ.\nއެޗްޕީއޭ އިން އިތުރަށް ބުނީ، އެ ތިން މީހުންގެ ހާލުވެސް ގާތުން މޮނީޓާ ކުރަމުން އަންނަ ކަމަށެވެ. ނަމަވެސް އެމީހުންނަކީ އިތުރު ބަލިތަކަކަށް ފަރުވާ ހޯދަމުން އަންނަ ބައެއް ކަމެއް ނުވަތަ އެމީހުންގެ އުމުރެއް ނުބުނެއެވެ.\nދަރުމަވަންތަ ހޮސްޕިޓަލުގެ ޑީއެޗް11 ފެސިލިޓީ އަކީ ނޭވާލުމުގެ ނިޒާމަށް ޖެހޭ ބަލިތަކަށް ހާއްސަ ތަނެކެވެ.\nމިހާތަނަށް ރާއްޖޭގައި 2324 މީހަކު ވަނީ ކޮވިޑަށް ޕޮޒިޓިވްވެފައެވެ. އޭގެ ތެރެއިން 1911 މީހަކު ބަލިން ރަނގަޅުވެފައިވާ އިރު، މިވަގުތު ފަރުވާދެމުން އަންނަނީ 400 މީހަކަށެވެ. އަދި މިހާތަނަށް ރާއްޖެއިން އެ ބަލީގައި މަރުވެފައިވަނީ އަށް މީހެކެވެ.\nފާހަގަ: ހެލްތް ޕްރޮޓެކްޝަން އެޖެންސީ, ކޮވިޑް-19, ދަރުމަވަންތަ ހޮސްޕިޓަލް, ޓްރީ ޓޮޕް ހޮސްޕިޓަލް


Faris Ge Jalu Hukumaa Medhu Maadhamaa Gotheh Ninmany - Vaguthu\nފާރިސްގެ ޖަލު ހުކުމާ މެދު މާދަމާ ގޮތެއް ނިންމަނީ\nއަހުމަދު ފާރިސް މައުމޫން - ވަގުތު އިމޭޖެސް:\nދިއްގަރު ދާއިރާގެ މެމްބަރު އަހުމަދު ފާރިސް މައުމޫންގެ މައްޗަށް އިއްވާފައިވާ ޖަލު ހުކުމުގެ މައްސަލައިގެ ހުކުމް މާދަމާ އިއްވުމަށް ހައިކޯޓުން ހަމަޖައްސައިފިއެވެ.\nފާރިސް4މަހާއި 24 ދުވަހަށް ޖަލަށްލާން ކްރިމިނަލް ކޯޓުން ހުކުމް ކޮށްފައިވަނީ، އޭނާގެ މައްޗަށް ކުރި ޝަހްސު އޮޅުވާލުމުގެ ދައުވާ ސާބިތުވުމާ ގުޅިގެންނެވެ. މި ދައުވާ ފާރިސްގެ މައްޗަށް ކުރީ ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) ގެ ދިދައާއި ލޯގޯ ގަވާއިދާ ޚިލާފަށް ބޭނުންކުރި ކަމަށް ބުނެއެވެ.\nޖަލު ހުކުމުގެ މައްސަލަ ފާރިސް ހައިކޯޓުގައި އިސްތިއުނާފް ކޮށްފައިވާއިރު، އެ މައްސަލައިގެ ހުކުމް އިއްވާ އަޑުއެހުން އޮންނާނީ މާދަމާ ހެނދުނު 10:15 ގައެވެ.\nފާރިސް މިވަގުތު ހުންނެވީ އިސްތިއުނާފު މައްސަލާގައި ގޮތެއް ނިންމަންދެން ކަފާލާތުގެ ދަށުން މިނިވަންކޮށްފައެވެ.\nޝަހްސް އޮޅުވާލުމުގެ މައްސަލައިގެ ކުށް ސާބިތުވެ ހުކުމް ކޮށްފައިވާއިރު، ނިރުބަވެރިކަމުގެ އަމަލެއް ހިންގަން އުޅުމުގެ ކުށުގެ ޝަރީއަތާއި، ރިޝްވަތުގެ ޝަރީއަތްތަކެއް ވެސް ފާރިސްއާ ދެކޮޅަށް ކްރިމިނަލް ކޯޓުގައި ކުރިއަށްދާކަން ފާހަގަކޮށްލެވެއެވެ.\nއޮކްޓޯބަރ 24, 2018 19:26\nކީއްކުރައްވަންތޯ ގޮތެއް ނިންމަންވީ މިހާރު ތިކަންތަށްވެސް އޮނނާނީ ފާރިޝް ކޮޅަށް ނިންމާފަ......\nކޯޓުން ތިކަން ކޮއްލިޔަސް ރައްޔިތުން މަޖްލީސްތެރޭން ތިކަންކޮއްލިޔަސް އޯކޭ. މިހާރު ކިަންހިންގާގޮތުން ނަތީޖާ ވަރައްސާފު. މައްސަލަބާތިލް، ކަމެއް ކުރިކަމެއް ދެނެހުރިމީހަކުވެސް ހެއްކެއްވެސް ނެތް. ހެކި ހުރިޔާ ހުރީބާތިލްހެކި އެ ބަލައެއް ނުގަނެވޭނެ. ނިމުނީ.\nއޮކްޓޯބަރ 24, 2018 21:05\n.ކަލޭމެންތިހުރިހާ މީހުން ދޫކޮއްލާނެ ބޭކާރުވަގުތުތައްދުއްވާނުލާ\nއޮކްޓޯބަރ 24, 2018 21:32\nއަގު ހަމަވަންދެން ހިތްވަރު ކޮށްފަ ބަހައްޓާތި. ތިޔައީވާ ފިސާރި ކޯޓެއް. ތިޔަ ކޯޓުތަކުން ނިންމާ ނިއްމުމެއް ދިވެހި ރައްޔިތުން ބަލައިގަންނާނެ ހެނެއް ހިޔެއްނުވޭ. ހަމަ ގައިމުވެސް އަހަރެން ބަލައެއް ނުގަންނަން. މާގިނަ ހެޑްލައިން ތައް އުފަން ކުރުވާނެ ބޭނުމެއްނެތް. ފަޓާސް ބަރިއެއްހެން ދުއްވާލާ.\nއޮކްޓޯބަރ 24, 2018 22:20\nހީވަނީ މައުމޫނުގެ ދަރިންނޫނީ މިރާއްޖޭގައި މީހަކުނޫޅޭހެން ކިހާބޮޑުބަލާއެއް މައުމޫނާހެދެ\nއޮކްޓޯބަރ 24, 2018 22:23\nމިހާރުކުއްވެރިންގެގޮތުގަތިބޭނީ މައުމޫނުއާ ނަސީދުއާ\nވަހީދުގެވެރިކަމުގަ ކުއްވެރިވެފަތިބިމީހުން. މިއޮތީވާ\nއޮކްޓޯބަރ 24, 2018 23:25\nއެބައެއްގެ މައްޗަށް އޮތް އިތުބާރު ވަރަށް ބާރު ސްޕީޑެއްގައި ގެއްލެމުންދާ ބަޔަކީ، ؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟\nތި ދެން ނިމިފަ އޮތް ކަމެއްނު، ކީއްކުރަން މާދަމާއަށް ލަސް ކުރަންވީ، މިހާރު ނިންމާލާ\nއޮކްޓޯބަރ 25, 2018 00:40\nތިޔަ ހުކުމްވެސް މިހާރު ވަނީ ވިކިފައި. ކޯޓަށް ދާނެ ކަމެއްނެތެއްނު ވާނެ ގޮތް އެގޭނު ދެން ކޮން އާޓެއް ޤާސިމާއި، މައުމޫނު ވަނީ ކޯޓުތައް ގަނެވިއްކާ ތަންތަނަށް ހަދާ ނިންމާފައި.


Report: Raajjeygai thimaaveshi himaayaih kurun; mulhin ehen maana eh! – adduLIVE\nތިމާވެށި ހިމާޔަތް ކުރުން؛ މުޅިން އެހެން މާނައެއް!\nJun 05, 2020, 19:57 އަހުމަދު ނަސޫހް\nމިއަދު ފާހަގަކުރަމުންދާ ބައިނަލް އަގުވާމީ ތިމާވެށީގެ ދުވަސް ރާއްޖޭގައި ވެސް ފާހަގަކުރާއިރު ގިނަ ދިވެހީންނަށް ކުރެވެނީ ތަފާތު އިހުސާސަކާ ތަޖުރިބާއެކެވެ. ޚާއްސަކޮށް ތިމާވެއްޓަށް ލޯބިކުރާ ފަރާތްތަކާއި ވެށި ސަލާމަތް ކުރުމަށް އަދި ރައްކާތެރި ކުރުމަށް މަސައްކަތް ކުރާ އެތައް ބަޔަކަށް ތިމާވެށީގެ ދުވަސް ފާހަގަކުރުމަށް ދަތިވެއެވެ.\nމޫސުމަށް އަންނަ ނޭދެވޭ ބަދަލުތަކުގެ އަސަރު ނުކުރާ އެއްވެސް ގައުމެއް ދުނިޔޭގައި ނެތެވެ. އިންސާނުން އަމަލުތައް ބިނާވެ ބައްޓަން ވެފައިވާ ގޮތުން ކުރިއަށް އޮތް 50 އަހަރަކީ ސައިންސްވެރިން ލަފާ ކުރާ ގޮތުގައި މުޅި ދުނިޔެއަށް ވެސް ތިމާވެށީގެ ގޮތުން ބޮޑެތި ގޮންޖެހުންތަކާ ކުރިމަތިލާން ޖެހޭނެ އަހަރުތަކެކެވެ.\nއޭގެ ތެރޭގައި ވެސް އެންމެ ބޮޑަށް އޭގެ ނޭދެވޭ އަސަރުކުރާނެ އެއް ގައުމަކަށް ދިވެހި ރާއްޖެވެ، ރާއްޖެ އަޑިއަށް ހިނގާދާނެ ކަމުގެ އިންޒާރު މީގެ 10 އަހަރު ކުރިން ވެސް ސައިންސްވެރިން ވަނީ ދީފައެވެ. މިގައުމު ސަލާމަތް ކުރުމަށް މިފާއިތުވެދިޔަ ދިހަ ފަނަރަ އަހަރު ކުރެވުނު ކަންތައް މަދުއިރު، ފެންނާން އޮތް ހަގީގަތަކީ ވެށި ހަލާކުކުރުމަށް ދިވެހިންނަށް ކުރެވުނު ކަންތައް ގިނަ ކަމެވެ.\nފަރުދީ ގޮތުން ކޮންމެ ދިވެއްސެއްގެ ކޮނޑުގައި އެޅިފައި އޮތް ޒިންމާއަށް ފަރުވާ ކުޑަނުކުރަނީ މަދު ބައެކެވެ. ރަށް ރަށުގެ ފުށްޓަރު ފަރާތުން ދޮންވެލި، އަކިރި ނެގުން މަދެއް ނުވެއެވެ. ރަށް ގިރުމުގެ މައްސަލަ ދިމާ ނުވާ އެންމެ ރަށެއް ވެސް މިކުޑަކުޑަ ދިވެހި ރާއްޖޭގައި ނެތެވެ.\nފަރުދީ ޒިންމާތައް އެއްކާރިކުރުމަށް ފަހު ތަރައްގީގެ ނަމުގައި ދިވެހި ސަރުކާރުން، ވެރިންގެ ގޮތުގައި ކޮންމެ ބަޔަކު ތިބި ކަމުގައި ވިޔަސް ވެފައިވަނީ ބޮޑު އިހުމާލެކެވެ. ބަނދަރު ހެދުމާއި ބިން ހިއްކުމަށް ފަޅުތަކާއި ރަށްތަށް އެކީ ހިއްކާފައި އޮތްއިރު، ތިމާވެއްޓަށް ގެއްލުން ކުޑަކުރެވޭ ގޮތަށް ހިންގާފައިވަނީ މަދު މަޝްރޫއެކެވެ. އޭގެ ނޭދެވޭ އަސަރު ކައިރި ރަށްތަކަށް ކުރާއިރު އުދަ އެރުމާއި ފެން ބޮޑުވުމަކީ ރައްޔިތުން އުފުލަން ދޫކުރެވިފައި އޮތް ތަކުލީފުތަކެވެ.\nފާއިތުވެދިޔަ 15-10 އަހަރަށް ބަލާލާއިރު ރާއްޖޭގެ ރަށްތައް ވިކި ހުސްކޮށްފައިވާއިރު އެތައް ފަރެއް ވަނީ ހަލާކުވެފައެވެ. ފަޅުތަކުން ގިނަ އަދަދެއްގެ ވެލި ނެގުމާއި ރަށްތަކުން އެއް ފަހަރާ އެތައް ސަތޭކަ ރުށް ގަސް ނެގުމަކީ މިއަދާ ހަމައަށް ވެސް ހައްލެއް ލިބިފައި ނުވާ ކަންތައްތަކެވެ.\nފަރަށް ލިިބެމުންދާ ގެއްލުންތައް\nސިނަމާލެ ބްރިޖަކީ ވެއްޓަށް ލިބޭނެ ގެއްލުން ދިރާސާ ކުރުމަށް މަސައްކަތް ކުރަން ފެށުނު މަޝްރޫއެކެވެ. ނަމަވެސް މަސައްކަތް ނިމުނުއިރު މާލޭގެ ބޭރު ފަޅަށް ލިބިފައިވާ ގެއްލުން ކުރިން އަންދާޒާ ކުރި ވަރަށް ވުރެ މާބޮޑެވެ. މިސަރުކާރުން ވިލިމާލެ އަދި ގުޅިފަޅު މާލެއާ ގުޅާލުމަށް ބްރިޖެއް އެޅުމަށް ނިންމާފައިވާއިރު ގުޅިފަޅާއި ވިލިމާލެ އަދި މާލޭގެ ފަރަށް ލިބޭނެ ގެއްލުން އަންދާޒާ ކުރިތޯ އެތައް ބަޔަކު ވަނީ ސުވާލު އުފައްދާފައެވެ.\nމީގެ އިތުރުން ގުޅިފަޅު ހިއްކުމަށް ފަހު މާލެ ވިޔަފާރި ބަނދަރު ގުޅިފަޅަށް ބަދަލުކުރަން ސަރުކާރުން މިހާރު ފަށާފައިވާ މަޝްރޫއަކީ ވެސް ގުޅިފަޅުގެ އިތުރުން ވިލިމާލެއަށް އޭގެ ނޭދެވޭ އަސަރު އިންތިހާއަށް ކުރާނެ ކަމަކަށް ވާތީ އެންވަޔަރޮމެންޓް ޕްރޮޓެކްޝަން އޭޖެންސީ(އީޕީއޭ) އިން ވަނީ އެ މަޝްރޫއާ ދެކޮޅަށް ވާހަކަ ދައްކާފައެވެ.\nނަމަވެސް ސަރުކާރުގެ ވިސްނުން ހުރީ އީޕީއޭގެ ކަންބޮޑުވުންތައް އެއްކާރި ކޮށްލުމަށް ފަހު، އަދި ވިލިމާލެ ރައްޔިތުންގެ ކަންބޮޑުވުންތަކަށް ވެސް ބީރު ކަންފަތެއް ދިނުމަށް ފަހު މަޝްރޫއާ އެކު ކުރިއަށް ދިއުމެވެ.\nމިމަޝްރޫއުގެ ސަބަބުން ވިލިމާލެ އަތިރިމަތި ކިސަޑު ވުމާއި އެސަރަހައްދު ފަރު ހަލާކުވުމުގެ އިތުރުން ޑައިވް ޕޮއިންޓުވެސް ގެއްލި ކަނޑުގެ ދިރުން ގެއްލިގެން ދިއުމުގެ ބިރު ބޮޑު ކަމަށް ތިމާވެށި ހިމާޔަތް ކުރާ އެންޖީއޯ، ސޭވް މޯލްޑިވްސް އިން ވަނީ ބުނެފައެވެ.\nރަށް ރަށުގެ ފުށްޓަރު ފަރާތުން ދޮންވެލި ނެގުން މަނާކޮށްފައިވި ނަމަވެސް ހުއްދަ ހޯދައިގެން ރަށް ރަށުގެ ފަޅުން ވެލި ނަގައި ވިއްކުމަކީ ހުއްދަ ކަމެކެވެ. ގިނައިން މިގޮތަށް ވެލި ނަގަނީ ރިސޯޓުތަކުގެ ގޮނޑުދޮށް ރީތިކޮށް ފަތުރުވެރިންނަށް ދައްކާލުމުގެ ބޭނުމުގައެވެ.\nގުދުރަތީ ނިޒާމެއް ފުނޑުކޮށްލުމަށް ފަހު ރިސޯޓުތަކުގެ ގޮނޑުދޮށް ހުދުކޮށްލުމަށް ރަށްރަށުގެ ފަޅުން ވެލި ނެގުމުގެ ނޭދެވޭ އަސަރު ފެންނަން ފަށާނީ ރަށް ގެއްލި ނެތިގެންދާ ހިސާބުންނެވެ. ދިވެހި ރަށްތަކާއި ފަޅުތަކަކީ ގުދުރަތުން ވެސް ދޮންވެލި ހުދުން ހުދުވެފައި އޮންނަ ގޮނޑުދޮށްތަކެވެ. އިތުރަށް ވެލި އަޅައި މީހުން ދިރިއުޅޭ ރަށްތަކުގެ ގުދުރަތީ ނިޒާމު ނުރައްކަލަށް ހުށައެޅުމަށް ވުރެ ފަޅުތަކުން ވެލި ނަގައި ވިއްކުން ހުއްޓުވުމަށް ސަރުކާރުން މަސައްކަތް ކުރުމަކީ ތިމާވެށި ހިމާޔަތް ކުރުމަށް އަޅަން ޖެހޭ މުހިންމު ފިޔަވަޅެކެވެ.\nކުއްލި ގޮތަކަށް މީހުން ދިރިއުޅޭ ރަށްރަށުން އެއް ފަހަރާ ގިނަ އަދަދެއްގެ ރުށް ގަސް ނަގައި ބޭރުކުރަން ފަށާފައިވަނީ ނުއަގުގައި ރާއްޖޭގެ ގިނަ އަދަދެއްގެ ރަށްތަކާއި ފަޅުތައް ކުއްޔަށް ދިނުމަށް ފަހު އެ ތަންތަނުގައި ރިސޯޓު އެޅުމުގެ މަސައްކަތް ފެށި ފަހުންނެވެ.\nއެއްފަހަރާ އެހާ ގިނަ ރުށް ގަސް އުފުރާލުމަކީ ރަށުގައި ދިރިއުޅޭ ރައްޔިތުންގެ އިތުރުން އެހެނިހެން ދޫނިތަކާއި ޖަނަވާރުތަކަށް ވެސް އޭގެ ދަތި އުނދަގޫ ފޯރާނެ ކަމެކެވެ.\nމިސަރުކާރު ވެރިކަމަށް އައުމުގެ ކުރިން ރުށް ގަސް ނެގުން ކުށްވެރި ކުރުމަށް ފަހު، ވެރިކަން ބަދަލުވުމަށް ފަހުގައިވެސް ރުށް ގަސް ނެގުން ހުއްޓުވިފައިނުވާތީ ގިނަ ބަޔަކު ވަނީ ސަރުކާރަށް ވަރަށް ބޮޑަށް ފާޑުކިޔާފައެވެ.\nމިއަދު ރައީސުލް ޖުމުހޫރިއްޔާ، ބައިނަލް އަގުވާމީ ތިމާވެށީގެ ދުވަހާ ގުޅިގެން ދެއްވި މެސެޖުގައި، ތިމާވެށި ހިމާޔަތް ކުރުމަށް މިސަރުކާރު އަބަދުވެސް ދެމި އޮންނާނެ ކަމަށް ވިދާޅުވެފައިވެއެވެ.\nނަމަވެސް ތިމާވެއްޓާ ގުޅޭ ގިނަ މައްސަލަތަކެއް ރާއްޖޭގެ އެކި ކަންކޮޅުތަކުގައި މިހާރުވެސް ހިނގަމުން އަންނައިރު އެކަށީގެންވާ އަހަމިއްޔަތުކަމެއް ތިމާވެއްޓަށް ނުދެވޭކަން ފާހަގަކޮށްލެވެއެވެ. މިސަރުކާރަކީ ތިމާވެށި ހަލާކުކޮށްލުމަކީ އިންސާނިއްޔަތުކަން ނަގާލުން ނުވަތަ ޖެނޮސައިޑާ އެއްވަރުގެ ކުށެއް ކަމަށް ކަނޑައެޅުމަށް އިންޓަނޭޝަނަލް ކްރިމިނަލް ކޯޓުގައި ވަކާލާތުކޮށްފައިވާ ސަރުކާރެކެވެ.\nIn December 2019, Maldives applied for crimes of #ecocide to be added to the International Criminal Jurisdiction, claiming Maldives doesn't have the luxury of time to negotiate for another international legal instrument to fight against environmental crimes.#ClimateActionNow pic.twitter.com/cNUXPd3oXc\n— Transparency MV (@TransparencyMV) May 29, 2020\nނަމަވެސް ސަރުކާރުގެ އަމަލުތައް ބަހާ ނުގުޅި، ތިމާވެށި ހިމާޔަތް ކުރަން ދައުލަތެއްގެ ގޮތުގައި ކުރަން ޖެހޭ މަސައްކަތް ނުކުރެވި އިހުމާލުވެފައިވާ ކަމީ ބައިނަލް އަގުވާމީ ތިމާވެށީގެ ދުވަހު ފާހަގަކޮށްލަން ޖެހޭ މުހިންމު ނުކުތާއެކެވެ. ދިވެހި ރައްޔިތުން އެދެނީ ވެރިކަމަށް އައުމުގެ ކުރީން ތިމާވެށި ހިމާޔަތް ކުރުމަށް މިސަރުކާރުން ވެފައިވާ ވައުދުތައް ފުއްދައި ދިނުމެވެ.\nދިވެހި ރާއްޖެ އަށް ކުރިމަތިވަމުން އަންނަ ތިމާވެށީގެ ނާޒުކު މައްސަލަތަކުން އަރައިގަނެވޭނީ ދައުލަތެއްގެ ގޮތުން ސަރުކާރުން އަޅަން ޖެހޭ ފިޔަވަޅުތައް އަޅަން ޖެހޭ އެކަށީގެންވާ މިނެއްގައި އަޅައިގެންނެވެ.


LIVE: Omicron Variant "Rangalhakah" Vedhaane - Vaguthu\nއޮމިކްރޮން ވޭރިއަންޓް "ރަނގަޅަކަށް" ވެދާނެ\nކޮވިޑް ވެކްސިނުން އެއިޑެސް ޖެހޭ ކަމަށް ބްރެޒިލް ރައީސް ވިދާޅުވި މައްސަލަ ބަލަނީ.\nCovid Vaccine In AIDS Jehey Kamah Brazil Raees Vidhaalhuvi Massala Balanee https://t.co/gM1cyfjdt3\n— Vaguthu Online (@VaguthuOnline) December 5, 2021\nކޮވިޑް-19 ވައިރަސް އަށް ބަދަލުތަކެއް އައިސް އުފެދިފައިވާ އޮމިކްރޮން ވޭރިއަންޓާއި އެކު އަނެއްކާވެސް ބިރުވެރި ހާލަތެއް ކުރިމަތިވެދާނެ ކަމަށް ވަނީ ލަފާ ކުރެވިފައެވެ. ނަމަވެސް އަދި މިވޭރިއަންޓްގެ ނުރައްކާ ވަކިން ބޮޑުކަން ފާހަގައެއް ނުވެއެވެ.\nބައެއް ސައިންސްވެރިން ބުނާ ގޮތުގައި އޮމިކްރޮން ވޭރިއަންޓްގެ ސަބަބުން "ރަނގަޅު" ކަންތައްތަކަކާއި ވެސް ކުރިމަތިވެދާނެއެވެ. އެގޮތުން މިހާރު ވެސް ބައެއް ގައުމުތަކުގައި ވަނީ ވެކްސިން ޖެހުން އިތުރުވެފައެވެ. ޔޫރަޕްގެ ގިނަ ގައުމުތަކުގައި ފަހަކަށް އައިސް ވެކްސިން ޖަހާ މީހުންގެ އަދަދު ވަރަށް ބޮޑަށް މަދުވެފައި ވަނިކޮށް އޮމިކްރޮން ވޭރިއަންޓާއިއެކު ވެކްސިން ޖަހަން އެޕޮއިންޓްމަންޓް ހައްދާ މިންވަރު ގިނަވެއްޖެއެވެ.\nއޭގެއިތުރުން ކޮވިޑް-19 އަށް ޓެސްޓް ކުރާ މީހުންގެ އަދަދު ވެސް ވަނީ ވަރަށް ބޮޑަށް އިތުރުވެފައެވެ. ގިނަ ގައުމުތަކުގައި ކޮވިޑުން ދިފާއުވުމަށް އަޅާފައިވާ ގިނަ ފިޔަވަޅުތައް ގާތްގަނޑަކަށް އުވާލާފައި ވަނިކޮށް އަނެއްކާވެސް ވަނީ ފިޔަވަޅުތައް ކޮންމެވެސް ވަރަކަށް ވަރުގަދަ ކޮށްފައެވެ.\nމިކަންކަމުގެ ނަތީޖާއެއްގެ ގޮތުން ކޮވިޑަށް ފައްސިވާ މީހުންގެ އަދަދު ކޮންމެވެސް ވަރަކަށް މަދުކުރެވިދާނެ ކަމަށް ސައިންސްވެރިން އުއްމީދު ކުރެއެވެ. ނަމަވެސް މި "ރަނގަޅު" އޮމިކްރޮން ވޭރިއަންޓްގެ ސަބަބުން ނުރައްކަލަށް ބަދަލުވެގެން ދިއުމުގެ ބިރުވެސް އެބައޮތެވެ.\nއަދިވެސް އޮމިކްރޮން ވޭރިއަންޓާއި ގުޅޭ ގިނަ މައުލޫމާތުތަކެއް ސާފުނުވާތީ ސައިންސްވެރިން ތިބެން ޖެހިފައި ވަނީ ނޭވާ ހިފަހައްޓާލައިގެންނެވެ.\nޑިސެމްބަރު 5, 2021 10:36\nވޭރިއަންޓް ތަކުގެ ނަން ބޭނުންކޮށްގެން ޖައްސާ ބިޒްނަސް ސްޓަންޓް\nޑިސެމްބަރު 5, 2021 12:11\nއާނ... ތި ކުންފުނިތަކުގެ ވެރިން އެތަށް ބިލިއަން ޑޮލަރުގެ ފައިދާނަގާ އެބަ... އެއީ އެމީހުނަށް ވަރަށް ކަުދާ ރަނގަޅު ކަމެއް.. ހަަމަ އިތުރު ނަފާ ހޯދަން އެމީހުން ފަންޑުކޮށްގެން ހަދާ ވައިރަސްތަށް ފަތުރާލާފަ ބުނަންވީ މި ވެކުސިނުން ދިފާއުވާނޭ.. ޖީބަށް އަލިފާން އަޅައަޅާ ތިބޭ.. ބަަލާނެކަމެއް ނެތް އެހެން މީހުންގެ ހަށިގަނޑަށް ނޭދެވޭ އަސަރު ކުރިއަސް.


Sirru Fenfushi gai behetti budhu thah negumah Courtun amuru koffi | Mihaaru\nސިއްރު ފެންފުށި ފަޅު ތެރޭގައި ހެދި ގެލަރީ: އެތަން ނެގުމަށް މިއަދު ވަނީ އަމުރު ކޮށްފައި --ފޮޓޯ/ ކެޓް ވިންޓަން\nސިއްރު ފެންފުށީގައި ބެހެއްޓި ބުދުތައް ނަގަން ކޯޓުން އަމުރުކޮށްފި\n20 ސެޕްޓެމްބަރ 2018 - 13:04 41 comments\nސިވިލް ކޯޓުން އެގޮތަށް އަމުރުކުރީ އެ ބުދުތައް ނެގުމުގެ އަމުރަކަށް ދައުލަތުން އެދުމުންނެވެ. އޭގެ ކުރިން އެތަކެތި ނަގަން އެ ރިސޯޓަށް ސަރުކާރުން ވެސް އެންގި އެވެ.\nދައުލަތުން ބުނާ ގޮތުން އެތަން ހަދާފައިވަނީ ހުއްދަ ދިން ގޮތާ ޚިލާފަށެވެ.\nސިވިލް ކޯޓުން މިއަދު ނެރުނު އަމުރުގައި ވަނީ ސިއްރު ފެންފުށީގައި ހަދާފައި ހުރި ކޮރަލެރިއަމް އަކީ އިސްލާމްދީނުގެ ވަހުދަތާއި ދައުލަތުގެ ސުލްހަ މަސަލަސްކަމާ ޚިލާފަށް ހަދާފައިވާ ތަނެއް ކަން ހުށަހެޅިފައިވާ ލިޔުންތަކުން އެނގެން އޮންނަ ކަމަށެވެ. އަދި ދައުލަތުގެ އެންމެ މަތީ މަސްލަހަތަށާއި އެ ބުދުތަކަށް އަޅުކަން ކުރުމުގެ ދޮރެއް ހުޅުވިޔަ ނުދިނުމަށްޓަކައި، އެ މައްސަލާގައި ގޮތެއް ކަނޑައެޅެންދެން ވެސް އެ ބުދުތައް ބެހެއްޓުން ހުއްދަ ނުކުރެވޭނެ ކަމަށް އެ އަމުރުގައިވެ އެވެ.\nއެ އަމުރުގައި އަންގާފައި ވަނީ މިއަދު މެންދުރު 1:30 އިން ފެށިގެން ފަސް ގަޑިއިރުގެ ތެރޭގައި އެ ބުދުތައް އެތަނުން ނެގުމަށެވެ. އެ މުއްދަތުގައި ބުދުތައް ނުނަގައިފި ނަމަ، ހަތް ދުވަހުގެ ތެރޭގައި އެ ތަކެތި ނަގައި، ނައްތާލަން ފުލުހުންނާއި ސިފައިންގެ މައްޗަށް އަމުރުކުރާ ކަމަށް ވެސް ގާޒީ އަލީ އަބްދުﷲ ނެރުއްވި އަމުރުގައިވެ އެވެ.\nއިނގިރޭސިވިލާތުގެ އާޓިސްޓެއްގެ ޚިޔާލާ އެއްގޮތަށް އުފެއްދި އެ ގެލެރީ ހަދާފައިވަނީ މޫދުގެ ދިރުންތަކާއި އިންސާނުންނާ އޮތް ގުޅުން ދައްކުވައި ދިނުމަށް އިންސާނުންނާ ވައްތަރު ގޮތަކަށް ހަދާފައިވާ ބުދުތަކާއި އޭގައި ހަރުކޮށްފައިވާ މުރަކަތަކުންނެވެ.\nއެ ބުދުތަކުގެ މައްސަލާގައި ދީނީ އިލްމުވެރިންނާއި ސިޔާސީ ފަރާތްތަކުގެ ފާޑުކިޔުން އަމާޒުވި އެވެ.\nއިތުރު ލިޔުންތައް ސިވިލް ކޯޓް އިސްލާމް އިސްލާމީ ޝަރީއާ ޓޫރިޒަމް ރިސޯޓްތައް ސިއްރު ފެންފުށި\nބުދުތައް ނަގަން ފަސް ގަޑިއިރުގެ މުހުލަތެއް ދީފި\nސިއްރުފެންފުށީގައި އެމްޑީޕީ އެމްޕީންގެ ހިއްސާއެއް ނެތް


ތައުލީމުގެ ބިލަށް ޚިޔާލު ހޯދުމުގެ ބައްދަލުވުމެއް މިރޭ ބާއްވަނީ ތައުލީމުގެ ބިލަށް ޚިޔާލު ހޯދުމުގެ ބައްދަލުވުމެއް މިރޭ ބާއްވަނީ\nތައުލީމުގެ ބިލަށް ޚިޔާލު ހޯދުމުގެ ބައްދަލުވުމެއް މިރޭ ބާއްވަނީ\nއެންމެ ކުޑަ އުޖޫރަ ކަނޑައެޅުމާއި ގުޅޭގޮތުން ރައްޔިތުންގެ ޚިޔާލު ހޯދުމަށް ބޭއްވި ބައްދަލުވުން، ފޮޓޯ:މަޖިލިސް\nތައުލީމުގެ ބިލަށް އާންމުންގެ ޚިޔާލު ހޯދުމަށް މިރޭ މަޖިލީހުގައި ބައްދަލުވުމެއް ބޭއްވުމަށް ހަމަޖެހިއްޖެއެވެ.\nމަޖިލީހުގެ އާއިމާރާތުގެ4ވަނަ ފަންގިފިލާގައި ބޭއްވުމަށް ހަމަޖެހިފައިވާ މިބައްދަވުން ފެށުމަށް ހަމަޖެހިފައިވަނީ މިރޭ 20:30 އެވެ. މިބިލަކީ ސަރުކާރުގެ ފަރާތުން ފުވައްމުލަކު ދެކުނު ދާއިރާގެ މެމްބަރު މުޙައްމަދު މުމްތާޒް ހުށަހަޅުއްވާފައިވާ ބިލެކެވެ. ބިލު މަޖިލީހަށް ބަލައިގަނެ ކޮމިޓީ މަރުހަލާގެ މަސައްކަތުގެ ބޮޑުބައެއްވެސް ވަނީ ނިންމާފައެވެ.\nބިލު ދިރާސާ ކުރާ ގައުމީ ތަރައްގީއާއި ތަރިކައިގެ ކޮމިޓީގައި، އެޑިއުކޭޝަން މިނިސްޓަރު އައިޝަތު އަލީ ވިދާޅުވީ ފެންވަރު ރަނގަޅު ޓީޗަރުން ހޯދުމަށް ޓީޗާ ލައިސަންސް މުހިއްމު ކަމަށެވެ. ކިޔަވާ ދިނުމުގެ ފެންވަރު ދެމެހެއްޓޭނީ ރަނގަޅު ފެންވަރުގެ ޓީޗަރުން ގެނެސްގެންނެވެ. އެ ފެންވަރު ދެމެހެއްޓުމަށްޓަކައި، ޓީޗަރުންގެ ކިބައިގައި ވަކި ޝަރުތުތަކެއް ހުންނަންޖެހޭ ކަމަށް ވިދާޅުވިޔަސް އެ އެންމެންނަކީ އެ ފެންވަރަށް ތައުލީމު ހާސިލް ކޮށްފައި ތިބި ބައެއް ނޫން ކަމަށް އާއިޝަތު އަލީ ވިދާޅުވިއެވެ. ހާލަތު ހުރި ގޮތުން ވަގުތީ ޓީޗަރުން ބޭނުންކުރަން ޖެހޭތީ އެ ކަހަލަ ގޮތަކަށް ބިލް ފަރުމާ ކޮށްދިނުމަށް މިނިސްޓަރުވަނީ އެދިވަޑައިގެންފައެވެ.\nތައުލީމާ ބެހޭ ޤާނޫނަކީ، "މަންމަގެ އުނގުން ފެށިގެން ކައްވަޅަށް ދާންދެން" އުނގެނުމުގައި އަމަލުކުރަންޖެހޭ ގޮތްތައް ބަޔާންކުރާ އެއްޗަކަށް ވާތީ، އެ ޤާނޫނުގެ ތެރެއަށް ޕްރީ ސްކޫލުގެ ޤާނޫނާއި މަތީ ތައުލީމުގެ ޤާނޫނު ވެއްދުމަށް ވެސް މިނިސްޓަރ ވަނީ ބާރުއަޅުއްވާފައެވެ.\nމިނިސްޓަރ ވިދާޅުވީ ކިޔަވައިދޭ މީހުންގެ ހައްގުތައް ނެތުމުން، ޤާނޫނުގެ ތެރެއިން އެކަމަށް ހައްލެއް ނުވާނެ ކަމަށާއި ޓީޗަރުންނަށް ދޭން ބޭނުންވާ އިނާޔަތްތައް ވެސް އެ ބިލުގައި ހިމެނުމަކީ މުހިންމުކަމެއްކަމަށެވެ. މިދިޔަ ޑިސެމްބަރު މަހު މަޖިލީހަށް ހުށަހެޅި ތައުލީމާ ބެހޭ ބިލުގައިވާ ގޮތުން، އެ ބިލް ގާނޫނަކަށް ވެ އަމަލުކުރަން ފަށާތާ ހަ މަސް ދުވަހުގެ ތެރޭގައި ރަޖިސްޓަރީކޮށް ލައިސަންސް ހޯދަންޖެހެއެވެ. އަދި އެކަމަށް ޚާއްސަކޮށްގެން "ޓީޗާސް ރަޖިސްޓްރޭޝަން ކައުންސިލް" ގެ ނަމުގައި ކައުންސިލެއް އުފައްދަން ޖެހެއެވެ.\nތައުލީމުގެ ބިލުގައިވާ ގޮތުން އުމުރުން ހަތަރު އަހަރުން ފެށިގެން 16 އަހަރާ ދެމެދުގެ ކޮންމެ ކުއްޖަކީ ތައުލީމު ލާޒިމުވާ އުމުރުގެ ކުއްޖެކެވެ. ބިލުގައި ޕްރީ ސްކޫލް ތައުލީމާއި ސާނަވީ ތައުލީމާއި މަތީ ސާނަވީ ތައުލީމު ހިލޭ ކޮށްދިނުމުގެ އުސޫލުތައް ބަޔާން ކޮށްފައިވެއެވެ. އަދި ދަރިވަރުންގެ ހައްގުތަކާއި ބެލެނިވެރިންނާއި ޓީޗަރުންނާއި ސަރުކާރުގެ ޒިންމާތައްވެސް އެ ބިލުގައި ބަޔާންކޮށްފައިވެއެވެ.


41 aharu fahun manma aa bahdhalu vehjje\nދެ އަހަރުގައި ވަކިވި މަންމައާ 41 އަހަރުފަހުން ބައްދަލު ވެއްޖެ\nމައިންބަފައިންނާ ކުޑައިރު ވަކިވާން ޖެހުމަކީ ބަޔާން ކުރަން ވެސް ނޭނގޭ ވަރުގެ ހިތްދަތި ކަމެކެވެ. އަދި ގިނަ ދުވަސްތަކަކު ނުފެނި ހުރުމަށްފަހު އެމީހުންނާ ބައްދަލުވާ ދުވަހަކީވެސް މިފަދަ ހާލަތެއް ދިމާވެފައިވާ މީހަކަށް ނޫނީ ބަޔާން ކުރަން ވެސް ނޭނގޭނެ ފަދަ އިހްސާސްތަކެއް ކުރެވޭނެ ދުވަހެކެވެ.\nޑޭވިޑް ނީލްސަން އަށް އޭނާ އުފަންކުރި މަންމައާ ބައްދަލު ކުރަން 41 އަހަރުގެ ދިގު އިންތިޒާރެއް ކުރަން ޖެހުނެވެ. މަންމަ ހޯދަން އޭނާ ވަރަށް ގަދަޔަށް މަސައްކަތްކުރާތާ ހައެއްކަ އަހަރު ފަހުން އޭނާއަށް އެކަން ކާމިޔާބުވި އެވެ. އޭނާގެ މަންމަ ދާނާލަކްޝްމީ ދިރިއުޅެމުންދިޔަ ގެ ހުރީ އިންޑިއާގެ މަނާލީގަ އެވެ. މިހާރު 68 އަހަރު ފުރިފައިވާ މި އަންހެންމީހާއަށް އޭނާގެ ދަރިފުޅު ފުރަތަމަ ފަހަރަށް ފެނުމުން 'މަގޭ ދަރިފުޅު، މަގޭ ދަރިފުޅު' މިހެން ކިޔާލަ ކިޔާލަ ހުރެވުނީ އެވެ. އޭނާއަށް އުފަލުން ގޮސް އެހެން އެއްވެސް އެއްޗެކޭ ނުބުނެވުނެވެ.\nޑޭވިޑް އަކީ މިހާރު ޑެންމާކްގެ ރައްޔިތެކެވެ. އޭނާ އެޑޮޕްޝަނަށް ލީ އޭނާ ބަހައްޓާފައި ހުރި ކުޑަކުދިންގެ ހިޔާ އިންނެވެ. އޭނާ އެޑޮޕްޓްކުރަން ބޭނުންވާ މީހަކަށް ދޭން އުޅޭ ކަމެއް އޭނާގެ މަންމައަކަށް އޭރަކު ނޭނގެ އެވެ.\nޑޭވިޑް، 43، އަކީ ބޮންޑް ވިޔާފާރި ކުރާ މީހެކެވެ. އިންޑިއާގައި ދިރިއުޅޭ އޭނާގެ އަސްލު އާއިލާ ހޯދުމަށް ޑޭވިޑް މަސައްކަތް ފެށިއިރު އޭނާގެ އަތުގައި ވަރަށް ކުޑައިރު މަންމަ އާއެކު ނަގާފައިވާ ކަޅާ ހުދުގެ ފޮޓޮއެއް ފިޔަވައި އެހެން އެއްވެސް އެއްޗެއް ނެތެވެ. އެ ފޮޓޯގައި އޭނާއަކީ ތުއްތު ބޭބީ އެކެވެ. ފޮޓޯގެ ބެކްގްރައުންޑްގައި އޭނާ ބަހައްޓާފައި ހުރި ކުޑަކުދިންގެ ހިޔާގެ ނަން ފެންނަން ހުއްޓެވެ. އެއީ ޕައްލަވަރަމްގައި ހުރި ގެއެކެވެ. އެ ގެ ވަކީ 1990 ގައި ބަންދުކޮށްފަ އެވެ.\nމަންމަ އާ ފުރަތަމަ ބައްދަލުވީ ދުވަހަކީ ޑޭވިޑް ބުނި ގޮތުގައި އޭނާއަށް ތަފާތު އިހްސާސްތަކެއް ކުރެވުނު އަސަރުން ފުރިގެންވާ ދުވަހެކެވެ. މަންމަ ހޯދުމުގައި އޭނާއަށް ވަރަށް ގިނަ އެކުވެރިންނާއި ގާނޫނީ ވަކީލުން އަދި އެކްޓީވިސްޓް އަންޖަލީ ޕަވާރް އާއި އަރުން ޑޯލޭގެ އެހީތެރިކަން ލިބުނެވެ. ޑޯލޭ އަކީ ވެސް ކުޑައިރު އާއިލާ އާ ވަކިވެ ފަހުން އަމިއްލައަށް އާއިލާގެ މީހުން ހޯދި މީހެކެވެ. އޭގެ ފަހުން އޭނާ މަސައްކަތް ކުރަނީ މިގޮތަށް ގެއްލިފައިވާ ކުދިންނާއި އާއިލާތައް ގުޅުވައިދިނުމަށް އެހީތެރިވުމަށެވެ.\nމަންމަ ހުރިތަން އެނގުނުއިރު ޑޭވިޑް ހުރީ ޑެންމާކްގެ ކޯޕަންހޭގަން ގައެވެ. އެހެންވެ އޭނާ ފުރަތަމަ ފަހަރަށް މަންމައާ ވާހަކަ ދެއްކީ ވީޑިއޯ ކޯލެއް ކޮށްގެންނެވެ. ދާނާލަކްޝްމީ މިހާރުވެސް އުޅެނީ މީހުންގެ ގޭގޭގައި ނޯކިރީ ކޮށްދީގެންނެވެ.\nޑޭވިޑް އުފަންވީ 1976 ގައި ސަރުކާރު ހޮސްޕިޓަލެއްގަ ގައެވެ. އޭނާއަކީ ދާނާލަކްޝްމީ އާއި ފިރިމީހާ ކާލިއާމުރްތީ އަށް ލިބުނު ދެ ވަނަ ފިރިހެން ދަރިފުޅެވެ.\nފަގީރުކަމުން ދަރިން ބެލޭނެގޮތެއް ނެތުމުން ދެ ދަރިން ވެސް ކުޑަކުދިން ބައިތިއްބާ ގެއަކަށް ލުމަށްފަހު ޚުދް ދާނާލަކްޝްމީ ވެސް ދިރިއުޅެމުން ދިޔައީ އެ ތަނުގަ އެވެ. އެއް ދުވަހަކު އެ ތަން ދޫކޮށް ދިއުމަށް އެ ތަން ހިންގާ އޮތޯރިޓީއިން ދާނާލަކްޝްމީ އަށް އެންގި އެވެ. އޭނާ އެތަނުން ދިއުމަށްފަހު ކުދިން ބަލާ އެނބުރި އައިއިރު ދެ ކުދިން ވެސް ވަނީ އެޑޮޕްޓް ކޮށްފަ އެވެ.\nއެ ކުދިން އެޑޮޕްޓްކުރީ ޑެންމާކް އާއިލާ ތަކަކުން ކަމާއި އެ ގައުމުގައި އެ ކުދިންނަށް ވަރަށް ރަނގަޅު ދިރިއުޅުމެއް ލިބޭނެކަމުގެ ޔަގީންކަން ލިބުމުން ދާނާލަކްޝްމީ އިތުރަށް އެކުދިން ހޯދަން މަސައްކަތެއް ނުކުރެ އެވެ.\nމަންމަ ހޯދަން ޑޭވިޑް ކުރި މަސައްކަތުން އޭނާގެ ބޭބެ ރާޖަން އާ ވެސް ޑެންމާކުން ބައްދަލުވި އެވެ. ރާޖަން ވެސް އެޑޮޕްޓްކުރީ ޑެންމާކް ދެމަފިރިއެކެވެ. ރާޖަން ވަނީ އޭނާގެ ނަން މާޓިން މެނުއަލް ރަސްމުސެން އަށް ބަދަލުކޮށްފަ އެވެ.


"Mahah dhey!", MD bunee samaasaa akah, ekamaku emmen mahah! | Mihaaru\nއޭޑީކޭ ޖެނެރަލް ޓްރޭޑިންގެ ބައެއް މުވައްޒަފުން މަސްވެރިކަމުގައި: މި މީހުންނާ އެކު ހިލޭ މަސް ދަތުރެއް ލިބިދާނެ\n"މަހަށް ދޭ!" އެމްޑީ ބުނީ ސަމާސާއަކަށް، އެކަމަކު އެންމެން މަހަށް!\n14 އެޕްރީލް 2019 - 14:59 22 comments\nމިއީ އާންމުކޮށް ވެދާނެ ކަންކަމެއް ނޫނެވެ؛ އެކަމަކު އޭޑީކޭ ޖެނެރަލް ޓްރޭޑިންގެ މުވައްޒަފުން، އެ މީހުންގެ މެނޭޖިން ޑިރެކްޓަރު ސަމާސާއަކަށް ވިދާޅުވި އެއްޗެއް، ބޮޑު ޕްރޮމޯޝަނެއްގެ ގޮތުގައި ބޭނުންހިފައިފި އެވެ.\nއޭޑީކޭ ޖެނެރަލް ޓްރޭޑިންގެ މުވައްޒަފަކާ ދިމާއަށް އެތަނުގެ އެމްޑީ ފަޒްލާ ހަސަން، ސަމާސާއަކަށް ވިދާޅުވީ، "މަހަށް ދާށޭ" އެވެ. ދެން ފެނުނީ އެތަނުގެ އިތުރު މުވައްޒަފުންތަކެއް ވެސް ހިމެނިގެން އިއްޔެ މަހަށް ދިޔަ ތަނެވެ. އަދި މިހާރު އެ މީހުން އަންނަނީ އޭޑީކޭ ޖެނެރަލް ޓްރޭޑިންގެ ޕްރޮމޯޝަނެއްގެ ގޮތުގައި ވެސް މަސް ދަތުރު ބޭނުންކުރަމުންނެވެ.\nއެ ކުންފުނީގެ އޮފިޝަލަކު ވިދާޅުވީ އޭޑީކޭ ޖެނެރަލް ޓްރޭޑިންގެ ފޭސްބުކް ޕޭޖަށް ލައިކެއް ދީގެން އިތުރު ތިން މީހުންނާ އެކު ހިލޭ މަސް ދަތުރެއް ލިބިދާނެ ކަމަށެވެ.\nމި ފުރުސަތު ހޯދަން ހަދަން ޖެހޭ ގޮތަކީ އޭޑީކޭ ޖެނެރަލް ޓްރޭޑިންގެ ފޭސްބުކް ޕޭޖަށް ލައިކް ކުރުމަށް ފަހު ތިން ރަށްޓެހިން ޓެގްކޮށް، އެ ޝެއާ ކޮށްލުމެވެ. ލައިކްކުރާ އެންމެންގެ މެދުގައި ގުރުއަތުން ނަގައިގެން ހޮވޭ މީހަކަށް، އެ ކުންފުނިން ފުރުސަތު ދެނީ، އޭނާ އާއި އޭނާ ޓެގްކުރި ތިން މީހަކަށް، އޭޑީކޭގެ މުވައްޒަފުންނާ އެކު މަސް ދަތުރެއް ދާށެވެ.\nމި ހާއްސަ މަސް ދަތުރުތަކަށް އެތަނުގެ މުވައްޒަފަކު މިހާރު ވަނީ ހާއްސަ ލޯގޯއެއް ވެސް ހަދައިފަ އެވެ.\nއެޑީކޭ ޖެނެރަލް ޓްރޭޑިންގެ ފޭސްބުކް ޕޭޖްގައި މަސް ދަތުރުގެ ފުރުސަތު ހުޅުވާލީ، ސަމާސާއެއްގެ ގޮތުގައި، އިންޒާރުގެ ނޯޓިސްއެއް ވެސް ލިއެފަ އެވެ. އޭގައި ބުނަނީ "މަަސައްކަތުގެ މާހައުލުގައި މި ކަހަލަ ކަމެއް ނުކުރާށެވެ. ނޫނީ އޭގެ ސަބަބުން ވަޒީފާއިން ކަނޑާލައި ނުވަތަ މުޅި ޓީމު އެކަމެއް ކުރާ ހިތްވެދާނެ އެވެ،" މިހެންނެވެ.\nއެގޮތަށް ލިއެފައި ވަނީ އެ މުވައްޒަފުން މަހަށް ދާން ޝައުގުވެރިވީ އެންމެ މުވައްޒަފަކާ ދިމާއަށް މަހަށް ދާށޭ ބުނުމުން ކަމަށް ވުމެވެ. އަދި އެމްޑީ "އެންގެވި" ގޮތަށް، އެ މީހުން އެކަން ކުރުމުން، އަދަބެއް ލިބުމުގެ ބަދަލުގައި އެކަން ކުންފުނީގެ ޕްރޮމޯޝަނެއްގެ ގޮތުގައި ބޭނުންކުރުމުގެ ފުރުސަތު ވެސް ލިބުމުންނެވެ.\n"ކޮންމެ ގޮތެއް ވިޔަސް އެކަން އަހަރެމެން ނެގީ އާދައިގެ މަތިން ވަރަށް ސީރިއަސް ކަމެއްގެ ގޮތުގަ އެވެ. އަދި އެންމެން މި ތިބީ މަސްވެރިކަމަށް ނުކުމެ އެވެ،" މަސްދޯނީގައި ނަގާފައި ހުރި ފޮޓޯއަކާ އެކު ކުރި ޕޯސްޓްގައި ލިއެފައިވެ އެވެ.\nއިތުރު ލިޔުންތައް ރީޓެއިލް ވިޔަފާރި ވިޔަފާރި ޕްރޮމޯޝަން


ދިމާވި އާދަޔާ ޚިލާފް ޒުވާނާ (އަށްޑިހަ ފަސްވަނަ ބައި) – Esfiya\nދިމާވި އާދަޔާ ޚިލާފް ޒުވާނާ (އަށްޑިހަ ފަސްވަނަ ބައި)\nސައިފްގެ ގޭގެ ގޯތިތެރެއަށް ނައިޝާއާ ސައިފްގެ މަންމަ ވަނެވެ.އޭރު ބޭރު ޖޯލީގައި ސަނާއާ ސައިފް ނައިޝާމެންގެ އިންތިޒާރުގައި ތިއްބެވެ.އެމީހުން އައުމުން އެންމެން އެކުގައި ކާ މޭޒުދޮށަށް ޖަމާވިއެވެ.\nކާ މޭޒުމަތީގައި އެކި ބާވަތުގެ ވަރަށް ގިނަ ކާތަކެތި ތައްޔާރުކޮށްފައިވާ ތަން ނައިޝާއަށް ފެނުނެވެ.އެސުފުރާމަތި ފެނުމުން ކާހިތްނުވެފައިވާ ނައިޝާ ކުޅުދިޔާވިއެވެ.\n“އެދުވަހު ނައިޝާ އެންމެން އެއްކޮށްފަ ވާހަކަ ނުދެއްކި ނަމަ އަހަރުމެން އަދިވެސް ތިބޭނީ އެނުލަފާ އަންހެންމީހާގެ ބާރުގެ ދަށުގަ…. މިގެ އަހަރުމެންނަށް މިލިބުނީ ނައިޝާގެ ސަބަބުން… އަހަރެމެން އެކަމާ ވަރަށް ޝުކުރުވެރިވަން” ކާން އިނދެ ސައިފް ބުނެލިއެވެ.\n“ޝުކުރުއަދާ ނުކުރޭ އަހަރެން އެކަން ކުރީ އިންސާނިއްޔަތު ކަމަށްޓަކާ” ނައިޝާ އެހެންބުނެލުމާއެކު ކާން އިން މައިދައިތައާ ސައިފްގެ އިތުރުން ސަނާގެ ލޮލަށްވެސް ކަރުނަ ޖަމާވިތަން ނައިޝާއަށް ފެނުނެވެ.\n“ކޮބާ ސުހާ މިހާރު؟” ނައިޝާ އަހާލިއެވެ. “އޭނަވީީ އޭނަގެ މައިންބަފައިންގެ ގޭގަ ޒައިކާއެކު… އަހަރެން އޭނަ ވަރިކުރަން ކޯޓަށް މައްސަލަ ލައިފިން….މާދަން ކޯޓަށް ހާޟިރުވާން ޗިޓުވެސް ލިބިފަ އެބައިން” ސައިފް ބުނެލިއެވެ.\nކައި ނިމި ސައިފްމެންނަށް ޝުކުރުއަދާ ކުރުމަށް ފަހު ނައިޝާ ގެސްޓް ހައުސާ ދިމާލަށް މިސްރާބު ޖެހިއެވެ.އެވަގުތު ސައިފް އޭނާ ލައިދޭން އައެވެ.\n“ކޮބާ ސައިކަލް؟” ސައިކަލުގެ މަތިން ހަނދާންވުމުން ނައިޝާ އަހާލިއެވެ. “ސުހާއަށް ރުފިޔާ ހޯދަދޭން ވިއްކާލީ” ސައިފް ދެރަވެލާފައި ބުންޏެވެ.\nއެވަގުތު ސައިފް ކައިރި އަދިވެސް ގެންގުޅެނީ ކުރީގެ އެކައުންޓް ނަންބަރުތޯ އަހާ އެކައުންޓް ނަމްބަރު ދޭން ނައިޝާ ބުނެލިއެވެ.\n“އެއީ ކީއްކުރަން؟” އެކައުންޓް ނަމްބަރު ނުދޭންވެގެން ސައިފް އަހާލިއެވެ.ނަމަވެސް ނައިޝާ ކުރުނުކޮށް ކިޔަންފެށުމުން ސައިފް އެކައުންޓް ނަމްބަރު ނައިޝާއަށް ދިނެވެ.\n“އިންނާނެ ފަންސަވީސް ހާސް ރުފިޔާ ފޮނުވާފަ…. ސައިފްމެންނަށް ނައި ދޭ ކުޑަ ހަދިޔާއެއް” ނައިޝާ ބުނެލިއެވެ.އެވަގުތު ސައިފްގެ ލޮލަށް ކަރުނަ ޖަމާވިއެވެ. “ނައިޝާ ތީ ހާދަ ރަނގަޅު ކުއްޖެކޭ” ސައިފް ބުނެލިއެވެ.\n“އަދި ހަނދާންނެތިފަ މިހުރީ ސައިފްގެ އެންމެ ގާތް ރަހުމަތްތެރިޔާ އާއެކު އެއުޅެނީ ވެސް ސައިފްގެ ރަހުމަތްތެރިއެއް ނޫންތަ؟” ނައިޝާގެ ހިތުގައިވާ ސުވާލު ސައިފާ ކޮށްލިއެވެ.\n“އެމީހުންގެ ވާހަކަ ނުދައްކާ…. ހާނިމަކީ އަހަރެންގެ ގާތް ރަހުމަތްތެރިއެއް ނޫން…. އެއީ އަހަރެންގެ ގާތް ކެހިވެރިޔާ” ސައިފް ރުޅިވެރިކަމާއި އެކު ބުނެލިއެވެ.\nއެވަގުތު ނައިޝާ މާފަށް އެދުނެވެ. “ނޫން އަހަރެން ނައި ދެކެ ރުޅިއެއް ނާދޭ…. އެމީހުންގެ ނަން އިވުނަސް އަހަރެންނަށް ރުޅި އާދެވެނީ….. މަގުމަތިން އެހާނިމު ފެނުނަސް ހިތަށްއަރާ ގޮތެއް ހަދާލަފާނަމޭ” ސައިފް ބުނެލިއެވެ.\n“ނައި ތިދައްކަނީ ގައްސާންގެ ވާހަކަ… އޭނާއަކީ ހާނިމްގެ ރައްޓެއްސެއް…. ހާނިމްގެ ފަރާތުން އަހަންނާ ގައްސާން ރަހުމަތްތެރި ވަނީ….އެކަމް އަސްލު އަހަރެންގެ އެކުވެރިޔަކީ އޭރު ހާނިމް” ސައިފް ނައިޝާއަށް ކިޔައިދިނެވެ.\nގެސްޓް ހައުސްއަށް އާދެވުމުން ސައިފަށް ޝުކުރު އަދާކުރުމަށްފަހު ނައިޝާ ވަންނަން ދިޔައެެވެ.އެވަގުތު ނައިޝާއާ ދިމާލަށް ބަލަހައްޓައިގެން ސައިފް ހުއްޓެވެ.އޭނާ ބަލަންހުރި ގޮތުން ނައިޝާ ކައިރި ކޮންމެވެސް ވާހަކައެއް ބުނަން އުޅޭހެން ނައިޝާއަށް އިހުސާސް ކުރެވުނެވެ.\n“ކިހިނެއްވީ؟….ހާދަ ހީވެޔޭ އެއްޗެއް ބުނަން ބޭނުންވެފަ ހުރިހެން” ސައިފް ކައިރިއަށް އައިސް ނައިޝާ ބުނެލިއެވެ.\n“އަހަރެން މީ ކިހާ ބަދުނަސީބު މީހެއް…. އަހަރެން އެންމެ ވަފާތެރިވި މީހާ އެންމެ ފަހު ވަގުތު ކެހި އެދިނީ….އެސުހާއަށް ތެދުވެރި ވާންވެގެން އަހަރެން ނައިއާ އިނދެގެން އުޅުނުއިރު ނައި އާ ކައިރިވެސް ނުވީ…އެކަމަކު އޭނަ ބަލާބަ ކަންތައް ކުރިގޮތް…. އަދި އެވެސް އަހަރެންގެ އެންމެ ގާތް އެކުވެރިޔާއާ އެކު” ސައިފް ދެރަވެލާފައި ބުންޏެވެ. ސައިފް ދެރަވެފައިވާ ތަން ފެނި ނައިޝާގެ ހިތުގައި ހަމްދަރުދީ އުފެދުނެވެ.އެކިގޮތްގޮތުން އޭނާ ސައިފަށް ވިސްނައިދިނީ ކުޑަކުޑަ ޝާނީއާ ދޭތެރޭ ވިސްނާ، ހިތްވަރު ދެރަވެ ހިތާމަނުކުރުމަށް ބުނަމުންނެވެ.\nހެނދުނު އަށެއް ޖެހުމުން ފުރަން ބަނދަރަށް ނައިޝާއާ ފާއިޒް ދިޔައެެވެ.އެވަގުތު ސައިފްގެ އާއިލާގެ އިތުރުން ހަނީފާއްތައާ ރަށުގެ ގިނަމީހުން ނައިޝާމެން ފުރުވަން އައިސް ތިއްބެވެ.\n“ދަރިފުޅާ މަންމަމެންނަށް ހިތްހެޔޮކުރާތި” ނައިޝާގެ ގައިގައި ބައްދާލަމުން ސައިފްގެ މަންމަ ބުނެލިއެވެ.ސައިފްގެ މަންމައަށް ބޯޖަހާލާ ސަލާމްކޮށްލުމަށްފަހު ސަނާ ކައިރިއަށް ނައިޝާ ދިޔައެެވެ.\n“އަން މީ ދައްތަ ކޮއްކޮއަށް ދޭ ހަދިޔާއެއް” ވޮލެޓް ހުޅުވާލުމަށްފަހު ދެހާސް ރުފިޔާ ނަގާ ސަނާއަށް ދިއްކޮށްލަމުން ނައިޝާ ބުނެލިއެވެ.ސަނާ އެރުފިޔާގައި ހިފުމަށް ފަހު ނައިޝާ ގައިގައި ބައްދާލިއެވެ.\n“ދައްތަ މަތިން ވަރަށް ހަނދާންވާނެ” ނައިޝާގެ ގައިގައި ބައްދާލައިގެން ހުރެ ސަނާ ބުނެލިއެވެ.ސަނާގެ ބުރަކަށީގައި ފިރުމާލާ، އޭނައާވެސް ސަލާންކުރުމަށްފަހު ސައިފްގެ ކައިރިއަށް ނައިޝާ ދިޔައެެވެ.އޭރު ޝާނީގެ އަތުގައި ހިފާލައިގެން ސައިފް ހުއްޓެވެ.\nނައިޝާ ދިޔަގޮތަށް ގޮސް ޝާނީ އުރާލުމަށްފަހު އެކުއްޖާގެ ކޮލަށް ބޮހެއް ދިނެވެ. އެވަގުތު ޝާނީ “ނައިޝާ ދައްތާއޭ” ކިޔާފައި ވަރަށް ލޯބިން އޭނާގެ ކަރުގައި ބައްދާލިއެވެ. ޝާނީ ބައްދާލުމުން ނައިޝާއަށް ހިނިތުންވެވުނެވެ.\nބިންމަތީގައި ޝާނީ ބެހެއްޓުމަށްފަހު، ނައިޝާ ސައިފާ ކުރިމަތިލި އެވެ. “ނައި ހިތްހެޔޮކުރާތި” ސަލާމް ކުރަން އަތްދިއްކޮށްލަމުން ސައިފް ބުނެލިއެވެ.ސައިފްގެ އަތުގައި ހިފާ ނައިޝާ ސަލާންކޮށްލީ ބޯޖަހާލަމުންނެވެ.\n“ސައިފަށް ނައި ދެކެ ލޯބި ވެވިއްޖެ…ނައި ކައިރި މިރަށުގަ ހުންނާށޭ ބުނަން ވަރަށް ބޭނުންވޭ…. އެކަމަކު ނައި ތީ މިހާރު އެހެންމީހެއްގެ ހައްގެއް…. ނައިގެ ފޯނު ނަންބަރު ވެސް ވަރަށް ބޭނުންވޭ އެކަމް ހިއެއްނުވޭ ނައިގެ ފޯނު ނަންބަރު ވެސް ލިބޭނެހެނެއް” އިސްދަށަށް ޖަހާލަމުން ސައިފް އޭނާގެ ހިތުގައިވާ އުދާސްތައް ބޭރުކޮށްލީ ނުހަނު ދެރަވެލާފައެވެ.\n“އާނ…ނައި ދެކެ ލޯބިވާ އަދި ނައިވެސް ވަރަށް ލޯބިވާ މީހަކު އެބަހުރި…. ސައިފަށް ވެސް އަދި ރަނގަޅު މީހެއް ލިބޭނެ އެއީ ނައިގެ އުންމީދަކީ” ނައިޝާ ބުނެލިއެވެ.\n“ނުލިބޭނެ…. މީހަކަށް އިތުބާރުކުރަން ދެން ވަރަށް އުދަނގޫވާނެ…. ކޮންމެގޮތެއްވިޔަސް ނައި ބުނިހެން އަހަރެންގެ މިހިރަ ތުއްތު ފުރާނައަށްޓަކައި އަހަރެން ދުނިޔޭގަ އުޅޭނަން” ޝާނީއަށް އިޝާރާތް ކޮށްލަމުން ސައިފް ދެރަވެލާފައި ބުންޏެވެ.\nނައި މަތިން ދެން ސައިފް ހަނދާން ނައްތާލާ…. ދެމީހުންނަށްވެސް ރަނގަޅުވާނީ މިގޮތް….ދެން ސައިފަށް ނައި ފެންނާނެ ހެނެއް ހިއެއްނުވޭ” ދަމުން ނައިޝާ ބުނެލިއެވެ.އެވަގުތު ހިފެހެއްޓުމެއްނެތި ސައިފްގެ ލޮލުން ކަރުނަ އޮހޮރިގެން ދިޔައެވެ.\nވިންދޭ ލޯބި ތީ އެދޭ 40\nހިތާމަ އެހެނިހެން ލޯބި March 26, 2019\nމަންމަގެ ޑައިރީ 17 ވަނަ ބައި\nލޯބި June 20, 2014\nނޭނގި ވެވުނީ ލޮތްބޭ- 1\nހިތާމަ އެހެނިހެން ލޯބި July 9, 2020\nހިތާމަ ލޯބި March 30, 2020\nވަޢުދު (ބާރަވަނަ ބައި)\nދީނީ ލޯބި September 17, 2019\nހިތާމަ ދީނީ ލޯބި March 28, 2017\nއަނދިރިވުމުން9ވަނަބައި\nބިރުވެރި August 3, 2013


ލީޑްސް ޔުނައިޓެޑުން ދެއްކި ކުޅުމުން ކްލޮޕް ހައިރާންވެފައި ލީޑްސް ޔުނައިޓެޑުން ދެއްކި ކުޅުމުން ކްލޮޕް ހައިރާންވެފައި\nލީޑްސް ޔުނައިޓެޑުން ދެއްކި ކުޅުމުން ކްލޮޕް ހައިރާންވެފައި\nލިވަޕޫލްގެ ކޯޗު ޔާގެން ކްލޮޕް | ފޮޓޯ:ރޮއިޓާސް\nއިނގިރޭސި ޕްރިމިއަރ ލީގުގެ އެންމެ ފަހުގެ ޗެމްޕިއަން ލިވަޕޫލް އަމިއްލަ ދަނޑުގައި ކުޅުނު މެޗުން މޮޅުވި ނަމަވެސް ލީޑްސް ޔުނައިޓެޑުން ދެއްކި ކުޅުމާމެދު ހައިރާންވާ ކަމަށް ލިވަޕޫލްގެ ކޯޗު ޔާގެން ކްލޮޕް ބުނެފިއެވެ.\nމެޗަށްފަހު ވާހަކަ ދައްކަމުން ކްލޮޕް ބުނީ ލީޑްސްގެ ކުޅުންތެރިންނަށް ފުރަތަމަ ވެސް މަރުޙަބާ ކިޔާކަމަށާއި އެކުޅުންތެރިން ދެއްކި ކުޅުން ގަބޫލްކުރަން ވެސް ދަތި ކަމަށެވެ. ކްލޮޕް ބުނީ މި މެޗުގައި އެހާވެސް މޮޅަށް ލީޑްސްގެ ކުޅުންތެރިން ކުޅުނު ކަމަށެވެ. ކްލޮޕް ބުނީ މެޗުގައި ދެޓީމު ފަރާތުން ފެނުނީ ބަލާހިތްވާ ކަހަލަ އެޓޭކިން ފުޓްބޯޅައެއްކަމަށެވެ. ގިނަ ލަނޑުތަކެއް މެޗުގައި ފެނިގެން ދިޔުން އެއީ ރަނގަޅު ކަމެއްގެ ގޮތުގައި ސިފަކުރަމުން ލިވަޕޫލް ކޯޗު ބުނީ ލިވަޕޫލުގެ ފަހަތް ވަރަށް ބޮޑަށް ރަނގަޅު ކުރަންޖެހޭ ކަމަށާއި ކުރިޔަށްހުރި މެޗުތަކުގައި އެކަން ރަނގަޅުވާނެ ކަމަށެވެ.\nއޭނާ ބުނީ ލީޑްސް ޔުނައިޓެޑުން މެޗުގައި ހެދި ގޯސްތަކުގެ ފައިދާ ލިވަޕޫލްއިން ނެގީ ވަކިވަކި ކުޅުންތެރިންގެ ހުނަރު ބޭނުންކޮށްގެން ކަމަށެވެ. މެޗުގައި ރަނގަޅު ކަންތައްތަކެއް ލީޑްސް ޔުނައިޓެޑްގެ ފަރާތުން ފެނުނުކަމަށާއި އެގޮތުގައި ލީޑްސް މިސީޒަނުގައި ކުޅެފިކަމުގައި ވާނަމަ ލީޑްސްއިން ލީގުގެ ރަނގަޅު ހިސާބެއްގައި ނިންމާލާނެކަމަށް ހުސްވި ސީޒަންގައި ލިވަޕޫލަށް ލީގު ހޯދައިދިން ކޯޗު ބުންޏެވެ.\nލިވަޕޫލާއި ދެކޮޅަށް ލީޑްސް ޔަނައިޓެޑުން ދެއްކީ ހިތްވަރުގަދަ ކުޅުމެއް ކަމަށާއި ބޯޅަ ކޮންޓްރޯލުކޮށްގެން ގިނަ ވަގުތު ކުޅުނީ އެމީހުންކަމަށް މެޗަށް ފަހު ލިވަޕޫލު ކޯޗު ބުންޏެވެ. ފަހަތުން އަރައި ތިން ފަހަރު ލީޑްސްއިން އެއްވަރުކުރި މެޗުން ލިވަޕޫލް ކުރި ހޯދީ ސަލާހުގެ ތިން ލަނޑާއެކު 4-3 ގެ ނަތީޖާއަކުންނެވެ.


ޓެކްނޮލޮޖީ މިނިސްޓްރީ ގެ މަސްއޫލިއްޔަތު މިނިސްޓަރ ޝައުނާއަށް - Tech News Maldives\nޓެކްނޮލޮޖީ މިނިސްޓްރީ ގެ މަސްއޫލިއްޔަތު މިނިސްޓަރ ޝައުނާއަށް\nހުސެއިން އާރިފް • 05 މޭ 2021\nމިނިސްޓްރީ އޮފް ކޮމިއުނިކޭޝަން، ސައިންސް އެންޑް ޓެކްނޮލޮޖީ އުވާލައި އެ މިނިސްޓްރީގެ މަސްއޫލިއްޔަތުތައް މިނިސްޓްރީ އޮފް އެންވަޔަރުމަންޓް، ކްލައިމެޓް ޗޭންޖް އެންޑް ޓެކްނޮލޮޖީގެ ދަށަށް ރައީސް މިއަދު ބަދަލު ކުރައްވައިފި އެވެ.\nރައީސް އޮފީހުގެ ޕޮލިސީ ސެކްރެޓަރީގެ މަގާމުގައި ހުންނެވި އައިމިނަތު ޝައުނާ ރައީސް މިއަދު އައްޔަން ކުރެއްވީ "މިނިސްޓަރު އޮފް އެންވަޔަރުމަންޓް، ކުލައިމެޓް ޗޭންޖު އެންޑް ޓެކްނޮލޮޖީ"ގެ މަގާމަށެވެ. އެކަމަނާ އަށް މަޤާމުގެ ފަތްކޮޅު އެރުއްވީ މިއަދުު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވި ރަސްމިއްޔާތެއްގައެވެ. މިބަދަލާއިއެކު ޓެކްނޮލޮޖީ މިނިސްޓްރީއިން ކުރަމުން އައި ހުރިހާ މަސައްކަތެއް ތިމާވެށި މިނިސްޓްރީގެ ދަށަށް ބަދަލުވާނެ އެވެ.\nރައީސް އޮފީހުގެ ތަރުޖަމާނު މުހައްމަދު މަބްރޫކް ވިދާޅުވީ ކެބިނެޓަށް ގެނައި މިބަދަލަކީ ސަރުކާރު ހިންގުން ހަރުދަނާކޮށް ލަނޑުދަނޑިތައް އަވަހަށް ހާސިލް ކުރުމަށް އެޅި ފިޔަވަޅެއް ކަމަށެވެ.\nޓެކްނޮލޮޖީ މިނިސްޓަރުކަމުގެ މަގާމުގައި ހުންނެވި މަލީހު ޖަމާލު ރައްޔިތުން މަޖިލީހުން އިތުބާރު ނެތް ކަމުގެ ވޯޓެއް ނަގާ މަގާމުން ވަކިކުރުމުން މިއަދާ ޖެހެންދެން އެ މިނިސްޓަރުކަމުގެ މަގާމު އޮތީ ހުސްކޮށެވެ.


ކޮންމެ ވޮޔޭޖެއް ނިމުމުން 3000ރ\nމަޤާމުގެ ކޮމްޕީޓެންސީ ސެޓްފިކެޓް ލިބިފައިވުން.\nމިނިސްޓްރީ އޮފް ޓްރާންސްޕޯރޓް އެންޑް ކޮމިއުނިކޭޝަންގެ ޤަވާޢިދާއި އެއްގޮތަށްވާގޮތަށް ހޯދަންޖެހޭ ސެޓްފިކެޓްތަކާއި ހަދަންޖެހޭ ތަމްރީންތައް ހަދާފައިވުން.\nއުމުރުން 65 އަހަރަށްވުރެ މަތީފަރާތަކަށް ނުވުން.\nމަސައްކަތަށް ޝައުގުވެރިކަން ހުރުމާއެކު ހީވާގި ކަމާއެކު މަސައްކަތްކުރާ ސިއްހަތު ރަގަޅު މީހަކު ކަމުގައިވުން.\nމިމަގާމުގެ މަސްއޫލިއްޔަތުގެ ތަފްސީލް ކުންފުނީގެ ވެބްސައިޓް https://mtcc.mv/careers/ އިން ފެންނަން ހުންނާނެއެވެ.\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 2022 ޖޫން 24 ވަނަ ދުވަހުގެ 23:59 ގެ ކުރިން އެޕްލިކޭޝަން ހުށަހަޅަންވާނެއެވެ.\nމި މަޤާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 2022 ޖޫން 25 ން 2022 ޖޫން 30 އާއި ދެމެދު ކުރިއަށް ގެންދެވޭނެއެވެ.\nމަޤާމަށް ހޮވޭނީ ތަޢުލީމީ ސެޓްފިކެޓުތަކާއި މަސައްކަތު ތަޖުރިބާ އަދި އިންޓަވިއު (އިމްތިޙާނާއި ޕްރެޒެންޓޭޝަން އޮންނަ ނަމަ، އެ ބައިވެސް ހިމެނުން) އަށް ބަލައި އެންމެ މަތިން މާކްސް ލިބޭ ފަރާތްތަކެވެ.\nޝޯޓްލިސްޓް ކުރުމުގައި ލިބިފައިވާ ތަޢުލީމާއި ތަޖުރިބާ (ހުށަހަޅާފައިވާ ލިޔެކިއުންތައް) އަށް ބަލައި ސްކޯކުރެވޭނެއެވެ. މަތީގައި ބަޔާންކޮށްފައިވާ މުއްދަތުގައި ކުންފުނިން އިންޓަވިއު އަށް ދައުވަތު ދީފައިނުވާނަމަ އެއިގެ މާނައަކީ މަޤާމަށް ޝޯޓްލިސްޓް ނުވަނީއެވެ.\n23 ޖޫން 2022\nޕަބްލިޝްކުރި ތާރީޚު: 23 ޖޫން 2022\nޕަބްލިޝްކުރި ގަޑި: 18:58\nސުންގަޑި: 24 ޖޫން 2022 23:59


BPL: United In Tottenham Ves Balikoffi, Solskjaer Muguraalee 71 Aharuvee Record Eh - Vaguthu\n5 މަސް ކުރިން ( ޖެނުއަރީ 13, 2019 )\nއިނގިރޭސި ޕްރިމިއާ ލީގުގައި މެންޗެސްޓާ ޔުނައިޓެޑުން ޓޮޓެންހަމް ބަލިކޮށްފިއެވެ.\nޓޮޓެންހަމްގެ ހޯމް، ވެމްބްލީގައި މިރޭ ކުޅުނު މެޗު ޔުނައިޓެޑުން ކާމިޔާބުކުރީ 1-0 ގެ ނަތީޖާއަކުންނެވެ.\nމިރޭގެ މެޗުން މޮޅުވެ ޔުނައިޓެޑްގެ ކޯޗު އޮލީ ގުނާ ސޮލްސްޖާ ވަނީ 71 އަހަރުވީ ކްލަބު ރެކޯޑެއް މުގުރާލާފައެވެ. އޭނާ މުގުރާލި ރެކޯޑަކީ 1946-47 ވަނަ އަހަރު ކްލަބު ލެޖެންޑް ސާ މެޓް ބަބްސީ ހަދާފައިވާ، ކްލަބާ ހަވާލުވެ އެންމެ ގިނަ މެޗުން މޮޅުވުމުގެ ރެކޯޑެވެ.\nމޮރީނިއޯ ކްލަބުން ފޮނުވާލުމަށްފަހު، ވަގުތީ ކޯޗަކަށް ޓީމާ ހަވާލުވި ސޮލްސްޖާ ވަނީ އޭނާގެ ކޯޗު ކަމުގައި ޔުނައިޓެޑުން މިހާތަނަށް ކުޅުނު ހަ މެޗުންވެސް މޮޅުވެފައެވެ. މީގެ ކުރިން ރެކޯޑު އޮތް ބަބްސީ އަތުގައި އެ ރެކޯޑު އޮތީ އޭނާގެ ކޯޗުކަމުގައި ކުޅުނު ފުރަތަމަ ފަސް މެޗުން ޓީމު މޮޅުކޮށްދީގެންނެވެ.\nމެޗުގެ ފުރަތަމަ މިނެޓުން ފެށިގެންވެސް ފެނުނީ ފެންވަރު ރަނގަޅު ފުޓުބޯޅައެވެ. ޓެކްޓިކަލީ ވަރުގަދަ ދެޓީމެއްގެ ފަރާތުން ފެނުނު ރީތި ފުޓުބޯޅައެވެ. ހަމަލާތައް އެންމެ ގިނަ ނޫން ނަމަވެސް، އެއްވެސް ޓީމަކުން ޑިފެންސަށް ނުވިސްނާ، ކުރިއަށް ޖެހި އެޓޭކަށް ކުޅުނެވެ.\nފުރަތަމަ ކޮޅުގައި ޓޮޓެންހަމްއިން ޔުނައިޓެޑްގެ ޑިފެންސަށް ނުރައްކާ ކުރި ނަމަވެސް، ޔުނައިޓެޑުން އޭގެ ބަދަލު ދިނީ ކައުންޓާ އެޓޭކުގައެވެ. ސައުތު ކޮރެއާއާއެކު އޭޝިއަން ކަޕަށް ދިޔުމުގެ ކުރިން އެޗްއެމް ސޮން ކުޅުނު އެންމެފަހު މެޗަކީ މިރޭގެ މެޗެވެ. މެޗުގެ ފުރަތަމަ ފުރުސަތުވެސް ފަހިވީ އޭނާއަށެވެ. ހެރީ ކޭން ފަހިކޮށްދިން ބޯޅަ ނިންމާ ނުލެވުނީއެވެ.\nއޭގެ އިރުކޮޅެއްފަހުން ލިންގާޑަށްވެސް ފުރުސަތެއް ލިބުނެވެ. އޭނާއަށް އޭރިއާ ތެރެއިން ލިބުނު ބޯޅަ ގޯލަށް އަމާޒުކޮށް ނުލެވުނީއެވެ. ހަމަލާއެއް ނުފެނި ހާފް ނިމެންދިޔަ އިރު، މެޗުގެ ފުރަތަމަ ހާފް ކޮންޓްރޯލްކޮށް ކުޅުނީ ޔުނައިޓެޑުންނެވެ. ގިނަވަގުތު ބޯޅަ ގެންގުޅުނީ ޓޮޓެންހަމްއިން ނަމަވެސް، އެޓީމަށް އެދެވޭ އެޓޭކެއް އުފެއްދިފައެއް ނުވެއެވެ.\nހާފް ނިމެން މިނެޓަކަށް ވެފައިވަނިކޮށް، ޔުނައިޓެޑުން ލީޑު ނެގިއެވެ. މެދުތެރެއިން ޕޮގްބާ ދިން ރީތި ބޯޅައަކާއެކު އޭރިއާ ތެރެއަށް ވަދެ، ގޯލްގެ ތިރީ ކަނަށް ބޯޅަ ނިންމާލީ ރަޝްފޯޑެވެ. އެ ބޯޅަ ގޯލަށް ވަނީ ޓޮޓެންހަމްގެ ގޯލްކީޕަރު އަތުގައިވެސް ޖެހިފައެވެ.\nފުރަތަމަ ހާފް ޔުނައިޓެޑުން ކުރީގައި އޮވެ ނިންމާލި ނަމަވެސް، ދެވަނަ ހާފްގައި ޓޮޓެންހަމްއިން ނުކުތީ ހިތްވަރު އާކޮށްގެންނެވެ. ކޭންގެ ވަރުގަދަ ދެ ހަމަލާއެއްގެ އިތުރުން ޑެލީ އަލީގެ ބާރު ހަމަލާއެއްވެސް ދިފާއުކޮށް، މިރޭގެ ތިން ޕޮއިންޓް ޔުނައިޓެޑަށް ސަލާމަތް ކޮށްދިނީ ގޯލްކީޕަރު ޑޭވިޑް ޑެހެއާއެވެ.\nއަނެއްކޮޅުން ޕޮގްބާގެ ނުރައްކާވެސް ދެ ފަހަރަކަށް ފެނުނެވެ. އޭނާގެ ބާރު ހަމަލާއެއްގެ އިތުރުން ގޯލްކީޕަރު ބޯމަތިން އެއްލަން މަސައްކަތް ކުރި ބޯޅައެއްވެސް ދުއްވާލީ ގޯލްކީޕަރު ލޮރިސްއެވެ. މެޗު ނިމިނިމި އޮތްވާވެސް ކޭންގެ ބާރު ހަމަލާއެއް ފެނުނެވެ. ހުނަވެރިކަމާއެކު އެ ހަމަލާވެސް މަތަކުރީ ގޯލްކީޕަރު ޑެހެއާއެވެ.\nމިރޭގެ މެޗުން މޮޅުވެ، ޔުނައިޓެޑް ވަނީ 22 މެޗުން 41 ޕޮއިންޓް ހޯދާ، ފަސްވަނައިގައި އޮތް އާސެނަލްއާ ޕޮއިންޓް ހަމަހަމަ ކޮށްފައެވެ. އެޓީމު ހަވަނައިގައި އޮތީ ގޯލް ތަފާތުންނެވެ. މެޗުން ބަލިވެ، ޓޮޓެންހަމްއަށް ވަނީ ލީގަށް ވާދަކުރުމަށް ހުރަސްތަކެއް އެޅިފައެވެ.\nމިހާތަނަށް ކުޅުނު 22 މެޗުން 48 ޕޮއިންޓާއެކު އެޓީމަށް ތާވަލުގެ ތިންވަނަ ލިބޭ އިރު، އެއްވަނައިގައި ލިވަޕޫލް އޮތީ 57 ޕޮއިންޓާއެކުގައެވެ. ހަތަރުވަނައިގައި ޗެލްސީ އޮތީ ހަތަރުވަނައިގައެވެ. އެޓީމަށް 22 މެޗުން ލިބެނީ 47 ޕޮއިންޓެވެ.\nޓޮޓެންހަމް ބަލިކޮށް، ލިވަޕޫލުން ހަވަނަ ފަހަރަށް ޔޫރަޕްގެ ރަސްކަމަށް\nޔުނައިޓެޑްގެ އެންމެ ކާމިޔާބު ޓީމު އަދިވެސް ތަފާތު!


Stelco ah furaalhu kuhyah dheegen faisaa hoadhidhaane\nސްޓެލްކޯއަށް ފުރާޅު ކުއްޔަށް ދީގެން ފައިސާ ހޯދިދާނެ\nރާއްޖޭގެ ރަށެއްގެ އިމާރާތެއްގައި ހަރުކޮށްފައިވާ ސޯލާ ޕެެނަލެއް: ސްޓެލްކޯއިން ވަނީ އިޔާދަކުރަނިވި ހަކަތައިގެ ވިޔަފާރިއަށް ނުކުމެފައި\nގޭގެ ފުރާޅު ކުއްޔަށް ދީގެން ފައިސާ ހޯދުމުގެ ފުރުސަތު ސްޓެލްކޯ "އަވިހަކަތަ" ޕްރޮގްރާމުން ހުޅުވާލައިފި އެވެ.\nއަވީގެ ހަކަތައިން ކަރަންޓު އުފައްދަން ސްޓެލްކޯއިން ފަށާފައިވާ "އަވިހަކަތަ" ޕްރޮގްރާމް މެދުވެރިކޮށް ގޭގެ ފުރާޅު އެ ކުންފުންޏަށް ކުއްޔަށް ދިނުމުން އެ ކުންފުނިން ސޯލާ ގްރިޑުތައް އެތަނެއްގައި ހަރުކޮށްދޭނެ އެވެ.\nސްޓެލްކޯގެ 25 ވަނަ އަހަރީ ދުވަސް ފާހަގަ ކުރަން ރޭ ބޭއްވި ރަސްމިއްޔާތުގައި ސްޓެލްކޯގެ މެނޭޖިން ޑިރެކްޓަރު އަހްމަދު ޝަރީފު ވިދާޅުވީ ސްޓެލްކޯއިން އިޔާދަކުރަނުވި ހަކަތައިގެ ވިޔަފާރިއަށް ނުކުންނަން މަސައްކަތް ކުރަމުންދާ ކަމަށެވެ.\nމި މަސައްކަތުގެ ދަށުން ސްޓެލްކޯ އިން ފަށާފައިވާ "އަވިހަކަތަ" ޕްރޮގްރާމުގެ ދަށުން ގޭގެ ފުރާޅުގައި ސޯލާ ޕެނަލްތައް ހަރު ކުރެވޭނީ ގޭގެ ވެރިފަރާތުގެ ހުއްދަ އޮވެގެންނެވެ. އަދި އެ ފުރާޅަކީ ފަސޭހައިން އަވި ލިބޭ ތަނަކަށްވެސް ވެގެންނެވެ.\nމީގެ އިތުރުން ފުރާޅުގައި 100 އަކަފޫޓު ހުންނަން ޖެހެ އެވެ. އަދި އެތަނުގައި 150 ކިލޯ ބަރުދަން އުފުލުމުގެ ބާރު ހުރުން ލާޒިމް ކުރެ އެވެ.\nއަވިކަހަތަ ޕްރޮގްރާމުގެ ހުރިހާ ހަރަދެއް ބަލަހައްޓާނީ ސްޓެލްކޯއިންނެވެ. މި ޕްރޮގްރާމަށް އަންނަ މަހު ފުރުސަތު ހުޅުވާލާއިރު ބައިވެރިވާން ބޭނުންވާ ފަރާތްތަކުން ހާއްސަކޮށްފައިވާ ފޯމު ފުރުމަށް ފަހު ސްޓެލްކޯގެ އޮފީހަށް ނުވަތަ [email protected] އަށް މެއިލް ކުރެވޭނެ އެވެ.\nގުޅިއަށް 65 ޓަނުގެ އާރްއޯ ޕްލާންޓެއް ގެންގޮސްފި\nލިބޭ އާމްދަނީން ހިދުމަތުގެ އަގު ހެޔޮކުރާނަން: ޝަރީފް\nސްޓެލްކޯގެ 25 ވަނަ އަހަރީ ދުވަސް ފާހަގަކޮށްފި\nސްޓެލްކޯގެ އިންޖިނިއަރުންނަށް ވާޓްސިލާގެ ތައުރީފް


MACL ah libeye kamah audit gai lafaakohfaivaa adhadhu 8 guna bodu: TMA | Mihaaru\nސީ ޕްލޭން ޓާމިނަލް: އާމްދަނީގެ ގޮތުގައި ޓީއެމްއޭ އަށް ލިބޭނެ ކަމަށް ލަފާކޮށްފައި ވަނީ އަށް ގުނަ އިތުރު އަދަދެއް ކަމަށް ޓީއެމްއޭ އިން ބުނޭ. --ފޮޓޯ/މިހާރު\nއެމްއޭސީއެލަށް ލިބޭނެ ކަމަށް އޮޑިޓުގައި ލަފާކޮށްފައިވާ އަދަދު އަށް ގުނަ ބޮޑު: ޓީއެމްއޭ\n21 ޖެނުއަރީ 2020 - 16:28 70 comments\nއާ ސީ ޕްލޭން ޓާމިނަލް، ކުއްޔަށް ދީގެން އެމްއޭސީއެލް އަށް 47 މިލިއަން ޑޮލަރު (726 މިލިއަން ރުފިޔާ) ލިބޭނެ ކަަމަށް އޮޑިޓަ ޖެނެރަލްގެ ހާއްސަ ރިޕޯޓުގައިވާ އަދަދު ސައްހަ ނޫން ކަމަށް ޓްރާންސް މޯލްޑިވިއަން އެއާވޭސް (ޓީއެމްއޭ) އިން މިއަދު ބުނެފި އެވެ.\nއެމްއޭސީއެލުން 55 މިލިއަން ޑޮލަރު (848 މިލިއަން ރުފިޔާ) ހޭދަކޮށްގެން ހެދި ސީޕްލޭން ޓާމިނަލްގެ ވަރަށް ބޮޑު ބައެއް މާކެޓްގެ އަގަށް ވުރެ މާ ކުޑަ އަގެއްގައި ޓީއެމްއޭއަށް ދޭން މަޝްވަރާކޮށް، ޑްރާފްޓް އެގްރިމެންޓެއް ވެސް ފޮނުވާފައިވާކަން ފަޅާއެރުމުން، މައްސަލަ ވަނީ ހޫނުވެފަ އެވެ.\nއެގޮތަށް ކަންތައް ކޮށްފި ނަމަ، އެމްއޭސީއެލްއަށް ލިބެން އޮތް ބޮޑު އާމްދަނީއެއް ދޫކޮށްލުމުގެ އިތުރުން އެއީ ވާދަވެރި އެހެން ކުންފުނިތަކުގެ ވިޔަފާރި ފުޅާކުރަން ވެސް ކުރިމަތިވާނެ ހުރަހެއްގެ ގޮތުގައި، އިންޑަސްޓްރީގެ ތަޖުރިބާކާރުން ދެކެ އެވެ.\nމައްސަލަ ބޮޑުވުމުން ރައްޔިތުންގެ މަޖިލިހުގެ މާލިއްޔަތު ކޮމިޓީގެ އެދުމަކަށް އޮޑިޓަ ޖެނެރަލް ތައްޔާރުކުރެއްވި ހާއްސަ ރިޕޯޓްގައި ލަފާކޮށްފައި ވަނީ އާ ޓާމިނަލްގެ ޖާގަ، މިހާރުގެ މާކެޓް ރޭޓްގައި ދޫކޮށްފި ނަމަ ގާތްގަނޑަކަށް 47 މިލިއަން ޑޮލަރުގެ އާމްދަނީއެއް އަހަރަކު ލިބޭނެ ކަމަށެވެ.\nއެކަމަކު ޓީއެމްއޭއިން މިހާތަނަށް ނެރުނު ފުރަތަމަ ނޫސްބަޔާނުގައި އެ އަދަދާ މެދު ވަނީ ސުވާލު އުފައްދައިފަ އެވެ. އެ އެއާލައިނުން ބުނީ 47 މިލިއަން ޑޮލަރަކީ އަސްލު ލިބިދާނެ އާމްދަނީއަށް ވުރެ އަށް ގުނަ ބޮޑު އަދަދެއް ކަމަށެވެ.\nޓީއެމްއޭގެ އެ ލަފާކުރުމަށް ބިނާކުރާ ނަމަ އޭގެ މާނައަކީ އާ ސީޕްލޭން ޓާމިނަލް ކުއްޔަށް ދީގެން އެންމެ ބޮޑުވެގެން ވެސް މި ވަގުތު ލިބޭނީ ގާތްގަނޑަކަށް6މިލިއަން ޑޮލަރު (92 މިލިއަން ރުފިޔާ) ކަމެވެ.\nޓީއެމްއޭ އިން ބުނި ގޮތުގައި ހަގީގީ މައުލޫމާތުގެ ބަދަލުގައި އޮޑިޓް ރިޕޯޓުގައި ބޭނުންކޮށްފައިވާ ލަފާކުރުންތަކަކީ އަސްލެއް ނޫނެވެ. އަދި ޓާމިނަލް އޮޕަރޭޓްކޮށްގެން އެމްއޭސީއެލްއަށް ބޮޑު އާމްދަނީއެއް ލިިބޭނެ ކަމަށް ބަޔާންކުރުމަކީ "ކުށް ހީއެއް"ގެ ގޮތުގައި، ޓީއެމްއޭ އިން ސިފަކުރި އެވެ.\nޓީއެމްއޭގެ ބަޔާނުގައި އެ ކުންފުންޏާއި އެމްއޭސީއެލްއާ ދެމެދު ކުރި މަޝްވަރާތައް، ނުސީދާކޮށް ދިފާއު ވެސް ކުރި އެވެ. އަދި އެމްއޭސީއެލް އާއި ޓީއެމްއޭއާ ދެމެދު ވެފައިވާ އެއްބަސްވުން، މިހާރު އުފެދިފައި އޮތް ހިޔާލު ތަފާތުވުމުގައި، އުވާލައިފި ނަމަ ޓުއަރިޒަމް ދާއިރާއަށް ބުރޫއަރާނެކަމުގެ އިންޒާރު ވެސް ދީފައިވެ އެވެ.\nދުނިޔޭގެ އެންމެ ބޮޑު ސީޕްލޭން އޮޕަރޭޓަރުގެ ބަޔާނުން އެނގެނީ ކުރީގެ ސަރުކާރުގައި، 2017 ވަނަ އަހަރު، އެމްއޭސީއެލްއާ އެކު ފެށި މަޝްވަރާތަކުގައި އެދުނީ މިހާރު ވެސް އެ ކުންފުނިން ބޭނުންކުރާ ޓާމިނަލްއާ އެއްވަރުގެ ޖާގައެއް ދޭން ކަމެވެ.\n"ޓީއެމްއޭ އިން އެދިފައި ވާނީ އަޅުގަނޑުމެން މިހާރު ވެސް 80 ރިސޯޓަށް ޚިދުމަތް ދެމުންދާ ސީ ޕްލޭން އޮޕަރޭޝަން މެދުނުކެނޑި ކުރިއަށް ގެންދިއުމަށް ބޭނުންވާ ޖާގަ ލިބިދިނުމަށެވެ،" އެ ބަޔާނުގައި ބުންޏެވެ.\nއަނެއްކޮޅުން ޓީއެމްއޭ އިން ބުނީ ރާއްޖޭގައި ސީ ޕްލޭން އޮޕަރޭޓްކުރާ އެހެން އެއާލައިންތަކުން ވެސް އާ ޓާމިނަލް ބޭނުންކުރާނެ ކަމަށެވެ.\n"މިހާރު"އަށް އެނގިފައިވާ ގޮތުގައި އެމްއޭސީއެލް އާއި ޓީއެމްއޭއާ ދެމެދު ދިގު މުއްދަތުގެ އެއްބަސްވުމެއް ހަދާފައެއް ނެތެވެ. އާ ޓާމިނަލް އަޅަން ފެށި ފަހުން، އެއްބަސްވުން އާކުރަމުން އަންނަނީ އެއް އަހަރަށެވެ.\nއަމިއްލަ ޓާމިނަލްގެ އަގު 18 މިލިއަން ޑޮލަރު\nޓީއެމްއޭ އިން ބުނި ގޮތުގައި އަމިއްލައަށް ހަދައިގެން މިހާރު ބޭނުންކުރަމުން އަންނަ ޓާމިނަލްގެ އަގަކީ 18 މިލިއަން ޑޮލަރު (277 މިލިއަން ރުފިޔާ) އެވެ. އެހެންކަމުން އާ ޓާމިނަލަށް ބަދަލުވުމަކީ އެ ބޮޑު އިންވެސްޓްމަންޓް ދޫކޮށްލަން މަޖުބޫރުވުން ކަމަށް، އޮޑިޓް ރިޕޯޓާ ހަވާލާދީ، ޓީއެމްއޭއިން ބުނެ އެވެ.\nޓީއެމްއޭގެ ޓާމިނަލްގައި އެކި ރިސޯޓްތަކަށް ކުއްޔަށް ދީގެން ލައުންޖްތައް ހިންގަނީ ޓީއެމްއޭއަކުން ނޫނެވެ. އެއީ އެ ލައުންޖްތައް ނިސްބަތްވާ ރިސޯޓްތަކުން އަމިއްލައަށް ހަދައިގެން، މުވައްޒަަފުން ލައިގެން ހިންގާ ތަންތަން ކަމަށް، އިންޑަސްޓްރީގެ މީހުން ބުނެ އެވެ. އެހެންކަމުން އެމްއޭސީއެލުން ކުޑަ އަގެއްގައި ކުއްޔަށް ބިން ނަގައިގެން ޓީއެމްއޭއިން އެތަން އެހެން ރިސޯޓްތަކަށް ބޮޑު އަގުގައި ކުއްޔަށް ދީގެން، ބޮޑު ފައިދާއެއް ނަގަމުން އަންނަތާ މިހާރު އެތައް އަހަރެއް ވެއްޖެ އެވެ.\nއޮޑިޓް ރިޕޯޓްގައި ފާހަގަކޮށްފައިވާ 47 މިލިއަން ޑޮލަރުގެ ސަބަބުން، ޓީއެމްއޭގެ އޮޕަރޭޝަނަށް ބޭނުންވާ ޖާގަ ނުދީ، އެއްބަސްވުން އުވާލަން އާންމުންނާއި ސިޔާސީ ބައެއް ފަރާތްތަކުން ގޮވާލާތީ، ޓީއެމްއޭ އިން ވަނީ ކަންބޮޑުވުން ވެސް ފާޅުކޮށްފަ އެވެ.\nއިތުބާރާ އެކު މިހާތަނަށް އެ ކުންފުނިން ދެމުން އަންނަ ޚިދުމަތް މެދުނުކެނޑި ކުރިއަށް ގެންދަން މިހާރުގެ އެއްބަސްވުން ދެމެހެއްޓުމަކީ މުހިއްމު ކަމެއް ކަމަށް ވެސް ޓީއެމްއޭ އިން ބުންޏެވެ.\nއެއްބަސްވުން އުވާލައިފި ނަމަ "ޓީއެމްއޭގެ އޮޕަރޭޝަންސް އަށް ބުރޫއަރާ ރާއްޖޭގެ ޓޫރިޒަމްގެ ސިނާއަތަށް ނޭދެވޭ އަސަރުކުރުން އެކަށީގެންވެ އެވެ،" ޓީއެމްއޭގެ ބަޔާނުގައިވެ އެވެ.\nޗަމްޕާ އަފީފަކީ ހިއްސާދާރެއް ނޫން\nއެމްއޭސީއެލްގެ އަގުބޮޑު މުދަލެއް، މާކެޓް ރޭޓަށް ވުރެ ކުޑަ އަގެއްގައި ޓީއެމްއޭއަށް ދޭން އުޅުމުން އުފެދިފައިވާ މައްސަލާގައި މަޝްހޫރު ވިޔަފާރިވެރިޔާ ޗަމްޕާ ހުސެއިން އަފީފަށް ވެސް ފާޑުކިއުން އަމާޒުވެ އެވެ. ކުރިން އަފީފާއި އޭނާގެ ވިޔަފާރީގެ ބައިވެރިންގެ ކުންފުނި އެމެރިކާގެ އިންވެސްޓްމެންޓް ގްރޫޕް، ބްލެކްސްޓޯން އަށް ކުރިން އޮތީ ވިއްކާލައިފަ އެވެ. އަދި ބްލެކްސްޓޯނުން 2017 ގައި ޓީއެމްއޭގެ 80 ޕަސެންޓް ހިއްސާ ވިއްކާލީ އެމެރިކާގެ އެހެން ކުންފުންޏެއް ކަމަށް ވާ ބެއިން ކެޕިޓަލް އާއި ޗައިނާގެ ޓެމްޕަސް ގްލޯބަލް ގުޅިގެން ހަދާފައިވާ ކޮންސޯޓިއަމަކަށެވެ.\nމައުލޫމާތު ހުރި ބައެއް މީހުން ބުނާ ގޮތުގައި އަފީފް މިހާރު ވެސް ޓީއެމްއޭގެ ބޯޑުގައި އިންނަވަ އެވެ. އެކަމަކު މިއަދުގެ ބަޔާނުގައި ޓީއެމްއޭ އިން ބުނީ އަފީފަކީ އެ ކުންފުނީގެ ހިއްސާދާރެއް ނޫން ކަމަށެވެ.\nރާއްޖޭގައި އެއާލައިންތައް އޮޕަރޭޓްކުރަމުން އަންނަނީ އުފުލާ ދަތުރުވެރިންނަށް ބޭނުންވާ ލައުންޖްތަކާއި އެހެން ހިދުމަތްތައް އަމިއްލައަށް ފޯރުކޮށްދީގެންނެއް ނޫނެވެ. އެކަމަކު ކުރިންސުރެ ސީޕްލޭންތައް އޮޕަރޭޓްކުރަނީ އަމިއްލަ އަށް ޓާމިނަލް ހަދައިގެން، ހުރިހާ ހިދުމަތެއް އެ ކުންފުނިތަކުން ދޭ ގޮތަށެވެ.\nއިންޑަސްޓްރީގެ ބައެއް ތަޖުރިބާކަރުން ބުނާ ގޮތުގައި ރިސޯޓްތަކަށް ލައުންޖްތައް ކުއްޔަށް ދޭން ޖެހޭނީ ސީދާ އެމްއޭސީއެލުންނެވެ. އެއީ އެހެން އެހެން އެއާލައިންތަކުގެ ވިޔަފާރިއަށް ވެސް ރަނގަޅު ގޮތް ކަމަށް، އެ ތަޖުރިބާކާރުން ބުނެ އެވެ.\nއިތުރު ލިޔުންތައް ޓީއެމްއޭ އެމްއޭސީއެލް އޮޑިޓާ ޖެނެރަލް އޮފީސް އޮޑިޓާ ޖެނެރަލް ވެލާނާ އިންޓަނޭޝަނަލް އެއާޕޯޓް އޮޑިޓް ރިޕޯޓް ޗަމްޕާ ހުސައިން އަފީފު ސީޕްލޭން ޓާމިނަލް\nޓީއެމްއޭއަށް ސަރުކާރުން ހުށަހެޅި ގޮތް ރަނގަޅު: ހަސަން\nއެމްއޭސީއެލުން މިހާ ބޮޑު އާމްދަނީއެއް ދޫކޮށްލަނީތަ؟\nޓީއެމްއޭ އިން އަދިވެސް ކުރަނީ ޝަކުވާ


Nora amilla promotion jassan hadhaigen “ganapath” in libunu furusathu gellijje | Atoll News\nނޯރާ އަމިއްލަ ޕްރޮމޯޝަން ޖައްސަން ހަދައިގެން “ގަނަޕަތް” އިން ލިބުނު ފުރުސަތު ގެއްލިއްޖެ\nޝާއިޢުކުރީ: ފާޠިމަތު ފާޒިހާ ޖުލައި 4, 2021, 13:56\nބޮލީވުޑްގެ ބަތަލާ ނޯރާ ފަތޭހީއަށް ފިލްމު “ގަނަޕަތް” އިން ލިބުނު ފުރުސަތު ގެއްލިއްޖެ އެވެ.\nއެ ފިލްމުގައި ބަތަލާއިންގެ ރޯލަށް ދެމީހަކު ހަމަޖައްސަން ނިންމާފައިވާއިރު އެކަކީ ކްރިތީ ސެނޯން އެވެ. އޭނާގެ އިތުރުން ދެން ހަމަޖައްސާ ބަތަލާ އަކީ ނޯރާ ކަމަށް މީގެ ކުރިން މީޑިއާގައި ރިޕޯޓު ކުރިޔަސް ޕްރޮޑަކްޝަން ޓީމުން އެކަން ކަށަވަރުކޮށްދީފައެއް ނުވެ އެވެ.\nއެ މައްސަލައިގަ ހިތްހަމަ ނުޖެހިގެން “ގަނަޕަތް” ގެ ޕްރޮޑަކްޝަން ޓީމުން ވަނީ ނޯރާ އެ ފިލްމުން ބޭރު ކޮށްފައިވާކަން އިއްޔެ ހާމަކޮށްފަ އެވެ. އެ ޓީމުން ބުނީ އޭނާ އެ ފިލްމުގައި ބައިވެރި ނުކުރަން ނިންމީ ޓީމުން އެކަން ހާމަ ކުރުމުގެ ކުރިން ނޯރާގެ އަމިއްލަ ޕީއާރު ޓީމުން ވަކިން ޕްރޮމޯޝަން ޖައްސަން ފެށުމުން ކަމަށެވެ.\nނޯރާ ވަނީ ފިލްމުގެ ޕްރޮޑަކްޝަން ޓީމަށް ނޭނގި އޭނާއަށް ފިލްމު ލިބިފައިވާ ކަމަށް ބުނެ މީޑިއާއަށް އެވާހަކަ ލީކުކޮށް އަމިއްލައަށް މަޝްހޫރުވާން ގިނަ މަސައްކަތްތަކެއް ކޮށްފައި އެވެ.\nފިލްމުން އޭނާ ބޭރުކޮށްފައިވާކަން ހާމަކޮށް ޕްރޮޑަކްޝަން ޓީމުން ބުނެފައިވަނީ ދެންވެސް ނޯރާ އެފަދަ އަމަލެއް ނުހިންގުމަށް އެދޭ ކަމަށެވެ.\nނޯރާގެ ބަދަލުގައި މިހާރު “ގަނަޕަތް” ގެ ބަތަލާގެ ރޯލު ކުޅެން ވާހަކަ ދައްކަމުން ދަނީ ކްރިތީގެ ކޮއްކޮ ނޫޕޫރް ސެނޯން އާއި އެވެ. ޓީމުން ބުނީ އޭނާ އެއްބަސް ނުވެއްޖެ ނަމަ އެ ރޯލަށް ނަގާނީ އާ ބަތަލާއެއް ކަމަށެވެ.\nއެ ފިލްމުގެ ބަތަލަކީ ޓައިގާ ޝްރޮފް އެވެ. މި ފިލްމުގައި ޓައިގާ ފެނިގެންދާނީ ބޮކްސިން ކުޅޭ މީހެއްގެ ރޯލުންނެވެ.\nމި ފިލްމަކީ ވިކާޝް ބާލް ޑައިރެކްޓު ކުރާ ފިލްމެކެވެ. ފިލްމުގެ ފުރަތަމަ ދައްކާލުން މިދިޔަ އަހަރު ދައްކާލާފައިވާއިރު ކޮވިޑާއި ގުޅިގެން ފިލްމުގެ މަސައްކްތައް ލަސްވެފައިވާއިރު ދެން ފިލްމު ރިލީޒް ކުރާނެ ދުވަހެއް އަދި ހާމައެއް ނުކުރެ އެވެ.


Bob Dylan ge aa lavaigai JF Kennedy ge vaahaka | Mihaaru\nބޮބް ޑިލަންގެ އާ ލަވައިގައި ޖޭއެފް ކެނެޑީގެ ވާހަކަ\n30 މާޗް 2020 - 08:27\nއަދަބިއްޔާތުގެ ރޮނގުން ނޯބެލް އިނާމު ހާސިލުކޮށްފައިވާ އެމެރިކާގެ މިއުޒިކް ލެޖެންޑް ބޮބް ޑިލަން އާ ލަވައެއް ނެރެފި އެވެ.\nއުމުރުން މިހާރު 78 އަހަރުގެ ލަވަކިޔުންތެރިޔާގެ ޚަބަރެއްނުވާތާ ގިނަ ދުވަސްތަކެއްވެ، ފޭނުން ވެސް އެކަމާ ޝަކުވާކުރާތާ އެތައް ދުވަހެއް ފަހުން ނެރުނު އާ ލަވަ އަކީ "މާޑަ މޯސްޓް ފައުލް" އެވެ. ގާތްގަނޑަކަށް 17 މިނިޓްގެ ދިގުމިނުގެ ލަވަ ބިނާކޮށްފައި އޮތީ 1963 ގައި އަވަހާރަކޮށްލި އެމެރިކާގެ 35 ވަނަ ރައީސް ޖޭއެފް ކެނެޑީއަށެވެ.\nނޯބެލް އިނާމު 2016 ވަނަ އަހަރު ލިބުނު ޑިލަން މި ލަވައާ ބެހޭ ގޮތުން ބުނީ އާ ލަވަ އަކީ އޭނާ ނިންމާފައި އޮންނަތާ ދުވަސްތަކެއްވީ ލަވައެއް ކަމަށެވެ. އަދި ލަވަ ވަރަށް ކަމުދާނެ ކަމަށް އުންމީދުކުރާ ކަމަށް ބުންޏެވެ.\nވަރަށް ކާމިޔާބު މިއުޒިކް ކެރިއަރެއް ބިނާކުރި ޑިލަން މިހާތަނަށް 38 ސްޓޫޑިއޯ އަލްބަމް ނެރެފައިވެ އެވެ. އޭނާ އެންމެ ފަހުން ނެރުނު އަލްބަމަކީ 2017 ގެ "ޓްރިޕްލިކޭޓް" އެވެ. އަލަތު އަލްބަމަކީ 1962 ގައި އަމިއްލަ ނަމުގައި ނެރުނު އަލްބަމެވެ.\nނަވާރަ ސަތޭކަ ސާޅީސް އެކެއްގައި އުފަންވި ޑިލަންގެ މިއުޒިކް ކެރިއަރު ފެށީ 1959 ވަނަ އަހަރު އެވެ. އޭނާގެ އެންމެ ހިޓް ލަވަތަކުގެ ތެރޭގައި "ބްލޯވިން އިން ދަ ވިންޑް" އަދި "ދަ ޓައިމްސް ދޭ އާ އަ ޗޭންޖިން" ފަދަ އެތަައް ލަވައެއް ހިމެނެ އެވެ.\nއިތުރު ލިޔުންތައް ބޮބް ޑިލަން ނޮބެލް ސުލްހައިގެ އިނާމް ރައީސް ޖޯން އެފް. ކެނެޑީ


Furabandhuge sababun vee depression ge shikaara akah – Iru\nޔާމީންގެ ޝަރީޢަތް މިއަދު ހައިކޯޓުން ލައިވްކުރާނެ\nއިލްޔާސް ދެއްވާ ޚާއްސަ ދަރުސެއް މިރޭ ހުޅުމީދޫގައި\nފުރަބަންދުގެ ސަބަބުން ވީ ޑިޕްރެޝަންގެ ޝިކާރައަކަށް\nކޮރޯނާގެ ސަބަބުން ހޭދަކުރަންޖެހުނު މި ފުރަބަންދުގެ ތެރޭގައި ޕާކިސްތާނުގެ މަޝްހޫރު އެކްޓުރެސް ޒާރާ ނޫރު ޑިޕްރެޝަންގެ ޝިކާރައަކަށްވެފައިވާކަމަށް އޭނާ ހާމަކޮއްފިއެވެ. އަދި ޑޮކްޓާރުން ބޭހާއި ތެރަޕީ ނެގުމަށް ލަފާދީފައިވާކަމަށްވެސް ޒާރާ ބުނެފައިވެއެވެ.\nއޭނާ މިވާހަކަތަށް ހާމަކޮއްފައިވަނީ އިންސްޓާގުރާމުގެ ސްޓޯރީގައެވެ.\n“މި ފުރަބަންދު އަހަރެންނަށް ވަރަށް ގިނަ ހިތްނުތަނަވަސްކަން ގެނުވި. ބައެއް ފަހަރަށް ވަރަށްބޮޑަށް ހިތްނުތަނަވަސްވެ ބިރުހީވޭ. އެކަމަކު އެކަމާ އެހާ ބޮޑަށް އަޅައެއްނުލަން. އަހަރެން ހީކުރީ އެއީ މަސައްކަތްތަކުގެ ވައްޓަފާޅިއަށް އައި ބަދަލެއްގެ ސަބަބުން އިހުސާސުކުރެވޭ ވަރުބަލި ކަމެއްކަމަށް. އެކަމުން އަރައިގަތުމަށް އަހަރެންނަށް ކުރެވުނު އެންމެ ރަގަނޅަކަށް މަސައްކަތްކުރިން. އެންމެފަހުން އަހަރެންނަށް ޑޮކްޓަރަށް ދާންޖެހޭކަން އިހުސާސުވުމުން ދިޔަ. އޭރު އަހަރެންގެ ބަލި ހާލަތުހުހުރީ ކުލިނިކަލް ޑިޕްރެޝަންގެ ބޯޑާލައިނު. ” ޕަރޭ ހަޓު ލަވާގެ އެކްޓުރެސް ޒާރާ ބުނެފައިވެއެވެ.\nޒާރާ ވަނީ އޭނާގެ ފޭނުންނާއި ހެޔޮއެދޭ މީހުނަށް ދިމާވާކަންތަށްތަކުގެ ވާހަކަ ދެއްކުމަށް ގޮވާލާފައެވެ. އަދި މިފަދަ ކަންތަށްތަކުން އަރައިގަތުމަށް މަސައްކަތްކުރާއިރު އެންމެ މުހިއްމު ކަމަކީ ސިކުޑީގެ ބަލިމަޑުކަމަކީ ބޮޑުކަމެއްކަން ދެނެގަތުން ކަމުގައިވެސް ޒާރާ ބުނެފައިވެއެވެ.\nއެންމެ ފަހުން ޒާރާ ފެނިގެންގޮސްފައިވަނީ ޓީވީ ޑްރާމާ އެހެދް އޭ ވަފާއިންނެވެ.


މަޤާމް :ޓީޗަރ (ޖެނެރަލް ސައިންސް)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 18 ޑިސެމްބަރ 2019 ވާ ބުދަ ދުވަހުގެ 11:00 ކުރިން، ގެމަނަފުށީ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް admin@gemanafushischool.edu.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 20 ޑިސެމްބަރ 2019 އާއި 30 ޑިސެމްބަރ އާ ދެމެދު، ގެމަނަފުށީ ސްކޫލް ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 7983077 އަށެވެ.އީ-މެއިލް ކުރާނީ admin@gemanafushischool.edu.mv އަށެވެ.


Addu gai zarooree beynun thakah noonee nukume noolhen angaifi\nއައްޑޫގައި ޒަރޫރީ ބޭނުންތަކަށް ނޫނީ ނުކުމެ ނޫޅެން އަންގައިފި\nއައްޑޫ ސިޓީ: މުޅި އަތޮޅު ވަނީ މޮނިޓަރިންއަށް ގެންގޮސްފައި -- ފޮޓޯ: އައްޑޫ ލައިވް\nއެޗްޕީއޭގެ މޮނިޓަރިންގައި އޮތް އައްޑޫ ސިޓީގެ ރަށްތަކުގައިު ޒަރޫރީ ބޭނުންތަކަށް ނޫނީ ގެއިން ބޭރަށް ނުކުމެ ނޫޅެން އަންގައިފި އެވެ.\nއައްޑޫ ސިޓީ މޮނިޓަރިންއަށް ގެންދިޔައީ ވެރިރަށް ހިތަދޫން ދެ މީހަކު ޕޮޒިޓިވް ވެގެނެވެ. އެއީ ކަރަންޓީންގައި ވެސް ހުރި ދެ މީހުނެއް ނޫނެވެ. އައްޑޫގެ ރަށްތަކަށް އަރާ ފޭބުން މަނާކޮށް މޮނިޓަރިންއަށް ގެންދިޔައީ ކޮންޓެކްޓް ޓްރޭސިންގެ މަސައްކަތް ނިމެންދެނެވެ.\nއެ ސިޓީ ކައުންސިލް އިދާރާއިން ބުނީ މި ހާލަތުގައި ޒަރޫރީ ބޭނުންތަކަށް ނޫނީ ގެއިން ބޭރަށް ނުކުމެ ނޫޅުމަށާއި ބޭރުގައި އުޅޭ ވަގުތު މާސްކު އަޅާށާއި އެޗްޕީއޭގެ ގައިޑްލައިންތަކަށް ތަބާވާން އެދޭ ކަމަށެވެ. އަދި ޑޮކްޓަރަށް ދައްކަން ދާ މީހުން އެ އަވަށެއްގެ ފޯކަލް ޕޮއިންޓް، އެސްއެސްޑީއާ މަޝްވަރާކޮށް ޑޮކްޓަރަށް ދެއްކޭނެ އިންތިޒާމު ހަމަޖެއްސުމަށް އަންގާފައި ވެއެވެ.\nއައްޑު އަތޮޅުގެ ރަށްތަކުގެ ސުކޫލުތައް ބަންދުކޮށް ކައުންސިލް އިދާރާގެ ހިދުމަތްތައް ވެސް ވަނީ މެދުކަނޑާލާފަ އެވެ.\nސިޓީގައި ވަކިން އޮންނަ ހުޅުމީދޫން ވެސް ގިނަ ބަޔަކު ކޮވިޑަށް ޕޮޒިޓިވްވެފައި ވެއެވެ. އެ ރަށުން 28 މީހަކު މިހާތަނަށް ޕޮޒިޓިވްވެފަ އިވެއެވެ. ހުޅުމީދޫން ޕޮޒިޓިވްވެފައި ވަނީ އެ ރަށު އެމްޓީސީސީ ސައިޓުގައި އުޅޭ ބައެކެވެ. އެކަމަކު އެއީ މުޅީން ބިދޭސީންނެވެ.\nކޮވިޑް ފެތުރުން ވަރަށް ބޮޑަށް ކޮންޓްރޯލް ކުރެވިފަައި އޮތުމަށްފަހު ކޮންމެ ދުވަހަކު ބަލިޖެހޭ މީހުންގެ ނިސްބަތް މިފަހުން ވަނީ ބޮޑު ތަނުން އިތުރުވެފަ އެވެ.\nއައްޑޫ ސިޓީ ކައުންސިލް އައްޑޫ ސިޓީ އެޗްޕީއޭ + ކޮވިޑް-19 ކޮވިޑް-19 އިގެ ބަލާއާފާތް\n14 ދުވަހަށް އައްޑޫ ލޮކްޑައުން ކޮށްފި\nއައްޑޫން މާލެ ގެނައި ބަލި މީހަކު ޕޮޒިޓިވްވެއްޖެ


Bolun Isthashi Faibaatha? Miothee Hallu - Vaguthu\nބޮލުން އިސްތަށި ފައިބާތަ؟ މިއޮތީ ހައްލު\nބޮލުން އިސްތަށި ފޭބުމަކީ ކެއުމާއި ދިރިއުޅުމުގެ ކަންތައްތައް ހުންނަ ގޮތާއި އަދި ސިއްހީ މައްސަލަތަކެއްގެ ސަބަބުން ކުރިމަތިވާ ކަމެކެވެ. މީގެ އިތުރުން ކަންކަމާ މާބޮޑަށް ވިސްނާ ފިކުރުކޮށް، ހާސްވާ ނަމަ ވެސް ބޮލުން އިސްތަށި ފައިބައެެވެ.\nކޮވިޑް-19 އާ ހެދި ފުރަބަންދުގައި ތިބެން ޖެހުމުން ވަރަށް ގިނަ ބަޔަކު އެކަމާ ''ސްޓްރެސް''ވުމުގެ ނަތީޖާއަކަށްވީ ބޮލުން އިސްތަށި ފޭބުން އިތުރުވުމުގެ ޝަކުވާތައް ގިނަވުމެވެ. ފުރަބަންދުގައި ތިބެން ޖެހުމުން އާމްދަނީ ހޯދުމުގެ މަގުތައް ހަނިވުމާއި، ވައިރަސްގެ ބިރުވެރިކަން ފަދަ ކަންކަމާ ގިނަ ބަޔަކު ހާސްވެ ކަންބޮޑުވުމުގެ ސަބަބުން ބޮލުން އިސްތަށި ފޭބުމުން އާައްމު ވެފައިވެއެވެ.\nއުޅެންޖެހޭ ބިޒީ ދިރިއުޅުމުގެ ސަބަބުން މިކަމާ އަޅައިނުލެވޭ ފަހަރު އާދެއެވެ. މިފަދަ ފަރާތްތަކުން އިސްތަށި ފޭބުން ހުއްޓުވުމަށް ގޭގައި މި ކަންތައްތައް ކޮށްލެވިދާނެއެވެ. މިއީ ވަރަށް ފަސޭހަ ކަންކަމެވެ.\nއިސްތަށިގަނޑުގައި ކާށި ތެޔޮލުން\nކާށި ތެލުގައި އެކުލެވޭ އަޔަން އާއި ޕޮޓޭޝިއަމްގެ ސަބަބުން އިސްތަށިގަނޑު ދިގުވުމުގެ އިތުރަށް އިސްތަށި ފޭބުން ވެސް މަދުކޮށްދެއެވެ. ކާށިތެޔޮ ހޫނުކޮށްލުމަށްފަހު ބޮލުގައި އެ އުނގުޅަމުން މަސާޖުކޮށްލާށެވެ. ގަޑިއެއް ހާއިރު ފަހުން ދޮވެލާށެވެ. ނުވަތަ އެއްރޭ ވަންދެން ބަހައްޓާލައިށެވެ.\nފިޔާ ދިޔަ ބޭނުން ކުރުން\nފިޔަލުގައި ހިމެނޭ ސަލްފަގެ ސަބަބުން އިސްތަށިގަނޑު ވަރުގަދަ ކޮށްދެއެވެ. ފިޔަލުގެ ދިޔަ އިސްތަށިގަނޑުގައި އުނގުޅުމަށްފަހު ގަޑިއެއް ހާއިރު ފަހުން ދޮވެލާށެވެ.\nއިސްތަށިގަނޑުގައި ބިސް އުނގުން\nބިހުގައި ހިމެނޭ ސަލްފަ، އަޔޮޑިން، ޒިންކް، ޕްރޮޓީން އަދި ފޮސްފަރެސްގެ ސަބަބުން އިސްތަށި ފޭބުން މަދުކޮށްދެއެވެ. ބިހާއި އޮލިވް އޮއިލް އެއްކޮށްލުމަށްފަހު އިސްތަށިގަނޑުގައި އުނގުޅާ 20 ވަރަކަށް މިނިޓް ބަހައްޓާލައިފައި ދޮވެލާށެވެ.\nހީނާފަތަކީ އިސްތަށިގަނޑަށް ވަރަށް ރަނގަޅު އެއްޗެކެވެ. ހީނާފަތް ބޮލުގައި އެޅުމަށްފަހު އެ ހިކެންދެން ބަހައްޓާށެވެ. އޭގެ ފަހުގައި ރީތިކޮށް ދޮވެލާށެވެ. އިސްތަށިގަނޑު ވަރަށް ޗާލުވާނެއެެވެ.\nމޫދުގެ ދިރުންތަކުގެ ތެރެއިން ތަފާތު ވައްތަރެއް ފެނިއްޖެ\nގިނަ އަންހެނުންނަށް އުމުރުން ދުވަސްވީ ފިރިހެނުން ކަމުދަނީ ކީއްވެ؟\nދުނިޔޭގެ އެންމެ އަގުބޮޑު އަތް ދަބަސް މި އޮތީ!\nއޮކްޓޯބަރ 27, 2020 11:07\nވަގުތު ހާދަ ރަނގަޅޭ ދެން ނުފައިބާނެ އެއްމެ އިސްތައްޓެއްވެސް.\nއޮކްޓޯބަރ 27, 2020 12:25\nއަސްލު މުޅި ބޯ އެއްކޮށް ބާލަންވީ.އޭރުން އިތުރަކަށް އެންމެ އިސްތައްޓެއްވެސް ނުފައިބާނެ..


Lanka gai booster shotah fandu tharuheebeh\nކޮވިޑާ ބެހޭ ގޮތުން އާންމުން ހޭލުންތެރި ކުރުވުމަށް ބަޔަކު ޕޯސްޓަރު ހިފައިގެން\nސްރީލަންކާގައި ކޮވިޑް ބޫސްޓަރު ޝޮޓާ ބެހޭ ގޮތުން އާންމުންނަށް ރަނގަޅު މައުލޫމާތު ލިބިފައި ނެތް ކަމަށް ސިއްހީ އިދާރާތަކުން ބުނެފި އެވެ. އޮފިޝަލުން ވިދާޅުވާ ގޮތުން ކޮވިޑް ވެކްސިންގެ ދެ ޑޯޒް ފުރިހަމަ ކުރަން އާންމުން ދިން ތަރުހީބާ އަޅާ ބަލާއިރު ބޫސްޓާ ޑޯޒަށް އެއްވެސް ސަޕޯޓެއް ނުލިބެ އެވެ.\nއޮފިޝަލުން ވިދާޅުވާ ގޮތުން 13.8 މިލިއަން މީހުން ކޮވިޑް ދެ ޑޯޒް ފުރިހަމަކުރި ނަމަވެސް ބޫސްޓާ ޑޯޒް ފުރިހަމަ ކޮށްފައި ވަނީ 4.1 މިލިއަން މީހުންނެވެ.\nބޫސްޓާ ޑޯޒަށް މީހުން ޝައުގުވެރި ނުވަނީ ވެކްސިނަކީ ކަމެއްވާ އެއްޗެއް ނޫން ކަމަށް ބުނެ ފެތުރެމުންދާ ވާހަކަތަކުގެ ސަބަބުން ކަމަށް ވެސް އޮފިޝަލުން ވިދާޅުވެ އެވެ.\nއާންމުންގެ ޝަކުވާތައް ހުރީ ގަޔަށް ޖަހަން ޖެހޭ ވެކްސިން ގިނަވާތީ ކަމަށް އޮފިޝަލުން ބުނެ އެވެ. ދެތިން ޑޯޒް ޖެހި ނަމަ ވެސް ކޮވިޑުން ރައްކާތެރިވާނެ ކަމަށް ގިނަ ބަޔަކު މިހާރު ގަބޫލު ނުކުރާ ކަމަށް ވެސް އޮފިޝަލުން ވިދާޅުވެ އެވެ.\nކޮވިޑަށް ވެކްސިން ދޭން ފެށުމާއެކު އާންމުން ކިޔޫތަކަށް ދުއްވައިގަތެވެ. އެކަމަކު ދުވަސްކޮޅެއް ފަހުން ދެޑޯޒް ޖަހަން ޖެހި، ފުރަތަމަ ޑޯޒް ޖަހާފައި ތިބި މީހުންނަށް ވެސް ކޮވިޑް ޖެހި ބޮޑުވަރުވާތަން ފެނުމުން ވެކްސިނަށް އިތުބާރު ނުކުރާ މީހުން ލަންކާގައި ގިނަ އެވެ.\nލަންކާ ހެލްތު ޕްރޮމޯޝަން ބިއުރޯގައި ވާހަކަ ދައްކަވަމުން ޕްރޮފެސަރު ސަރަތު ވިދާޅުވި ގޮތުގައި ބޫސްޓާ ޑޯޒަށް އެންމެ ބޮޑަށް އިންކާރު ކުރަނީ 60 އަހަރުން މަތީ މީހުންނެވެ.\nއޭނާ ވިދާޅުވީ ބަލި ޖެހުމުން ބޮޑުވަރު ވަނީ ވެސް އެއުމުރުގެ މީހުންނަށް ކަމަށެވެ. އަދި ވިދާޅުވީ ވެކްސިނާ ބެހޭ ގޮތުން ރަނގަޅު މައުލޫމާތު ދެވިފައި ނުވުމަކީ ވެސް ބޫސްޓާ ޑޯޒަށް އިންކާރު ކުރަން އޮތް އުޒުރެއް ކަމަށެވެ.\nއެހާ ގިނައިން ވެކްސިން ޖެހުމަކީ ރައްކާތެރި ކަމެއްތޯ މީހުން ސުވާލުކުރާ ކަމަށް ވެސް އޭނާ ވިދާޅުވި އެވެ. ކޮވިޑަކީ އެއްފަހަރު ކާބޭސް ގުޅައަކުން ރައްކާތެރި ވެވޭ ބައްޔެއް ގޮތުގައި ދެކިގެން ނުވާނެ ކަމަށެވެ.\nލަންކާގައި ކޮވިޑް ތައްކަތުނުވާ ނަމަ ސިއްހީ ނިޒާމް ކޮޅުންލާނެ


MDP in candidate un hamakohfi, campaign launch kurun hukuru dhuvahu\nއެމްޑީޕީން ކެންޑިޑޭޓުން ހަމަކޮށްފި، ކެމްޕޭން ލޯންޗިން ހުކުރު ދުވަހު\nއެމްޑީޕީން ބޭއްވި ނޫސްވެރިންގެ ބައްދަލުވުމުގައި ޑެޕިއުޓީ ސެކްރެޓަރީ ޖެނެރަލް އަފްޝަން ލަތީފް ވާހަކަ ދައްކަވަނީ -- ފޮޓޯ: އެމްޑީޕީ\nކުރިއަށް އޮތް ލޯކަލް ކައުންސިލް އިންތިހާބުގައި ގޮނޑިތަކަށް ވާދަ ކުރާނެ އެމްޑީޕީގެ ކެންޑިޑޭޓުން ހަމަ ކޮށްފައިވާ ކަމަށާއި އަންނަ ހުކުރު ދުވަހު މުޅި ރާއްޖޭގައި އެ ޕާޓީގެ ކެމްޕޭން ލޯންޗު ކުރުން އޮންނާނެ ކަމަށް އެ ޕާޓީން ބުނެފި އެވެ\nކައުންސިލް އިންތިހާބުގައި ވާދަކުރާ އެމްޑީޕީގެ ކެންޑިޑޭޓުން ކަނޑައަޅަން އެ ޕާޓީގެ ޕްރައިމަރީ ވަނީ މިދިޔަ މަހުގެ 31 ވަނަ ދުވަހު ބާއްވާފަ އެވެ. ނަމަވެސް ބައެއް ރަށްތަކުގެ ކައުންސިލްގެ ގޮނޑިތަކަށް އެމްޑީޕީގެ އެއްވެސް މެންބަރަކު އޭރު ކުރިމަތިލާފައެއް ނުވެ އެވެ.\nއެމްޑީޕީން ބުނެފައި ވަނީ، އެއްވެސް މެންބަރަކު ކުރިމަތި ނުލާ ހުރި ކައުންސިލްތަކުގެ ގޮނޑިތަކަށް ވެސް އެ ޕާޓީގެ ކެންޑިޑޭޓުން ނެރުމަށް މަސައްކަތް ކުރަމުންދާ ކަމަށާއި ޕާޓީގެ އަމާޒަކީ ހުރިހާ ގޮނޑިއަކަށް ވާދަ ކުރުން ކަމަށެވެ. އެ ގޮތުން އެމްޑީޕީގެ ރަށްރަށުގެ ގޮފިތަކާއި ދާއިރާތަކުގެ އިސް މެންބަރުންނާ އެ ކަމާ ގުޅޭ ގޮތުން މަޝްވަރާ ކުރަމުން އަންނަ ކަމަށެވެ.\nއެމްޑީޕީން މިއަދު ބޭއްވި ނޫސްވެރިންގެ ބައްދަލުވުމުގައި އެ ޕާޓީގެ ޑެޕިއުޓީ ސެކްރެޓަރީ ޖެނެރަލް އަފްޝަން ލަތީފް ވިދާޅުވީ، ކައުންސިލް އިންތިހާބުގައި ވާދަ ކުރާނެ ކެންޑިޑޭޓުން މިހާރު ހަމަވެފައިވާ ކަމަށެވެ. ކުރިއަށް އޮތް މަދު ދުވަސްތަކެއްގައި އެމްޑީޕީގެ ކެންޑިޑޭޓުންގެ މައުލޫމާތުތައް އާންމު ކުރާނެ ކަމަށެވެ.\n"އަޅުގަނޑުމެންގެ [އެމްޑީޕީގެ] ކެންޑިޑޭޓުން މިހާރު ވަނީ ހަމަވެފައި، ކުރިއަށް އޮތް ދުވަސްތަކުގައި ކައުންސިލް އިންތިހާބުގައި ވާދަކުރާ އެމްޑީޕީގެ ކެންޑިޑޭޓުންގެ މައުލޫމާތުތައް ހާމަ ކުރާނަން،" އަފްޝަން ވިދާޅުވި އެވެ.\nއަފްޝަން ވިދާާޅުވީ، އެމްޑީޕީގެ ކެންޑިޑޭޓުންނަށް ޓިކެޓު ހަވާލު ކުރުން މާދަމާ ފަށާނެ ކަމަށެވެ. އޭގެ ފަހުން ކެންޑިޑޭޓުންނަށް ކެމްޕޭން ކުރުން ރަށާއި އަތޮޅާއި ސިޓީ ފެންވަރުގައި ކުރިއަށް ދާނެ ކަމަށް އޭނާ ވިދާޅުވި އެވެ. އަދި ވިދާޅުވީ ކޮންމެ ރަށަކަށް ހާއްސަ މެނިފެސްޓޯއެއް ވެސް އެމްޑީޕީގެ ކެންޑިޑޭޓުން ނެރޭނެ ކަމަށެވެ.\nމީގެ އިތުރުން އަންނަ ހުކުރު ދުވަހު އެ ޕާޓީގެ ކެމްޕޭން މައި ލޯންޗިން ބާއްވަން ހަމަޖެހިފައިވާ ކަމަށް އަފްޝަން ވިދާޅުވި އެވެ. މި ހަރަކާތް ކުރިއަށް ގެންދާނީ އެ ދުވަހުގެ އެއް ގަޑިއެއްގައި މުޅި ރާއްޖޭގައި ކަމަށް އޭނާ ވިދާޅުވި އެވެ. ހަރަކާތް ބާއްވާ ސީދާ ގަޑިއެއް ފަހުން ހާމަ ކުރާނެ ކަމަށް އޭނާ ވިދަޅުވި އެވެ.\nއެމްޑީޕީން އިއްޔެ ވަނީ މުޅި ރާއްޖޭގައި އެމްޑީޕީގެ ކެމްޕޭން ޕޯސްޓަރުތައް ތަތް ކުރުމުގެ ހަރަކާތެއް ބާއްވާފަ އެވެ. މާލޭގައި ކުރިއަށް ދިޔަ ހަރަކާތުގައި ރައީސް ސޯލިހާއި ރައީސް ނަޝީދު ބައިވެރިވެވަޑައިގެންނެވި އެވެ. އަންނަ ކައުންސިލް އިންތިހާބަށް އެމްޑީޕީން ކެމްޕޭން ކުރަމުން ދަނީ "ރަށްވެހި ފަތިސް" ގެ ސްލޯގަންނަކާ އެކު އެވެ.\nއެމްޑީޕީ ލޯކަލް ކައުންސިލްތަކުގެ އިންތިހާބު ޕޮލިޓިކްސް\n"ގެއްލުނު ދާއިރާތަކަށް ދިމާވި ގޮތް ބަލާނަން"


ފޭލިން ބ. އަތޮޅު ތައުލީމީ މަރުކަޒަށް ފަސްހާސް ޑޮލަރުގެ އެހީއެއް\nފޭލިން ބ. އަތޮޅު ތައުލީމީ މަރުކަޒަށް މަލްޓިމީޑިއާ ޕްރޮޖެކްޓަރުތައް ހަވާލުކުރަނީ – ފޮޓޯ / ފޭލި\nބ. އަތޮޅު އަތޮޅު ތައުލީމީ މަރުކަޒަށް އޭދަފުށީ ފައުންޑޭޝަން އޮފް އޭދަފުށީ ޔޫތު ލިންކޭޖް (ފޭލި ޖަމިއްޔާ) އިން ހަތް މަލްޓިމީޑިއާ ޕްރޮޖެކްޓަރު ހަދިޔާކޮށްފި އެވެ.\nފޭލި ޖަމިއްޔާއިން ބުނީ ރަށުގެ ތައުލީމު ކުރިއެރުވުމަށްޓަކައި ހިންގާ ޕްރޮގްރާމުގެ ދަށުން ބ. އަތޮޅު ތައުލީމީ މަރުކަޒަށް މި ޕްރޮޖެކްޓަރުތައް ހަދިޔާކުރީ ސްކޫލް ޑިޖިޓަލު ކުރުމުގެ މަޝްރޫއަށް އެހީތެރިވެދިނުމުގެ ގޮތުން ކަމަށެވެ.\nބ. އަތޮޅު ތައުލީމީ މަރުކަޒުގައި މިއަދު އޮތް ރަސްމިއްޔާތުގައި ފޭލި ޖަމިއްޔާގެ ފަރާތުން ޕްރޮޖެކްޓަރުތައް ހަވާލުކޮށްދެއްވީ ފޭލި ޖަމިއްޔާގެ ހިންގާ ސެކްރެޓަރީ މުހައްމަދު ރަޝީދު އެވެ. ތައުލީމީ މަރުކަޒުގެ ފަރާތުން ހަވާލުވެވަޑައިގެންނެވީ ޕްރިންސިޕަލް އަހްމަދު ރަފީއު އެވެ.\nފޭލި ޖަމިއްޔާ އިން ބުނީ މިއީ އޭދަފުށީގެ ތައުލީމު ކުރިއެރުވުމަށްޓަކައި އަލިފުޅު ތުއްތު ފައުންޑޭޝަންގެ އެހީ ލިބިގެން ދީފައިވާ އެހީއެއް ކަމަށެވެ. އަދި މިއީ ފަސްހާސް ޑޮލަރު (ގާތްގަނޑަކަށް ހަތްދިހަ ހާސް ރުފިޔާ) ގެ އަގު ހުރި އެހީއެއް ކަމަށްވެސް ފޭލިން ބުންޏެވެ. އަދި ކުރިއަށްއޮތް ތާނުގައިވެސް މިފަދަ އެހީތައް ސްކޫލަށް ދެވޭތޯ މަސައްކަތ ކުރާނެ ކަމަށްވެސް ފޭލިން ބުންޏެވެ.\nމި ރަސްމިއްޔާތުގައި ވާހަކަ ދައްކަވަމުން ޕްރިންސިޕަލް އަހްމަދު ރަފީއު ވިދާޅުވީ މި ލިބުނު އެހީގެ ސަބަބުން ސްކޫލް ޑިޖިޓަލް ކުރުމުގެ މަޝްރޫއުއަށް ވަރަށް ބޮޑު ކުރިއެރުމެއް ލިބިގެންދާނެ ކަމަށެވެ. އަދި ވަރަށް އަވަހަށް މި ޕްރޮޖެކްޓަރުތައް ކްލާސްރޫމުތަކުގައި އިންސްޓޯލު ކުރުމުގެ މަސައްކަތް ފެށިގެންދާނެ ކަމަށްވެސް ރަފީއު ވިދާޅުވި އެވެ.\nފޭލި ޖަމިއްޔާއިން ބުނީ 2009 ވަނަ އަހަރުވެސް ބ. އަތޮޅު ތައުލީމީ މަރުކަޒަށް އެއް ލައްކަ ރުފިޔާގެ އަގުހުރި ދެ ސްމާޓް ބޯޑް ހަދިޔާ ކޮށްފައިވާނެ ކަމަށެވެ. އަދި މުވައްޒަފުންނަށް ޕްރޮފެޝަނަލް ޑިވެލޮޕްމަންޓް ޕްރޮގްރާމް ހިންގުމަށް ބައިލައްކައަށްވުރެ ގިނަ ރުފިޔާ ވެސް މީގެ ކުރިން އެ ޖަމިއްޔާއިން އެ ސްކޫލަށްވަނީ ހަދިޔާކޮށްފަ އެވެ.\nމޭ 20, 2013 at 3:23 pm\nަުަެެެެެްއެއީ ފޭލިން ދިން އެއްޗެއް ނޫން އަލިފުޅު ތުއްތު ފައުންޑޭސަނުން ދިން އެއްޗެއ


އަބަދުވެސް…10 – Esfiya\nއެހެނިހެން ލޯބި 47 seconds ago\n“ނޭނގެ.. ދެންމެ ބަލަހައްޓައިގެން ހުރިގޮތުން ހީވީ ދެންމެ ދެންމެ ކާލަ ފާނެހެން…”ނިހާލް މައިޝާގެ އުނަގަނޑުގައި އަޓްއަޅުވާލުމަށްފަހު ގަޔާ ކައިރިއަށް މައިޝާ ގެނައެވެ. މޫނު މަތީ ހުރި އިސްތަށިކޮޅުތައް އެއްފަރާތު ކަންފަތަށް ޖަހާ ހަރުކޮށްލަމުން އެ ރީތި ދޮން މޫނަށް ބަލަހައްޓައިގެން ހުރީ ބަލާ ފޫހި ނުވާނެ ގޮތަކަށެވެ.\n“ހްފްފްފް.. ހްފްފްފް..! ކޮން ވަހެއް އެ ދުވަނީ…!” ނިހާލް މައިޝާގެ މޫނުން ނަޒަރު ބަދަލު\nކޮށްލަމުން ބުނި ޖުމުލައިން މައިޝާ އަށް ހަމަބިމަށް އާދެވުނު ކަހަލައެވެ.\n“އަޅޭ މަގޭ ރޮށި…. ” “އައާހްހްހްހް…..” މައިޝާ ނިހާލްގެ އަތުން ދެމިގަންނަން ހަދައިގެން އަތުގައި އޮތް ހޫނު ދަގަނޑު ދޭފަތް ޖެހުނީ ނިހާލްގެ ކޮލުގައެވެ.\n“އޫޕްސް… އަޅޭ ނިހާ… އައިމް ސޯ ސޮރީ… އަޅޭ ވަރަށް ތަދުވޭތަ؟… ދައްކަބަ ފިހިފަ ތޯ އިނީ ބަލާލަން…”މައިޝާ ރޯމަހެއް ފެނަށް ތެޅޭހެން ތެޅި ފޮޅުނު ތަން ބަލަން ހުރި ނިހާލް އަށް ހުރެވުނީ ބުނާނެ އެއްޗެއް ނޭނގިފައެވެ. އޭނާއަށް ކުރެވުނު ހާވެސް ކަމަކީ ކަޅި ޖަހާވެސް ނުލާ މައިޝާގެ މޫނަށް އަރާފައިބަމުން ދިޔަ ކުލަވަރުތަކަށް ބަލަހައްޓައިގެން ހުރުމެވެ.\n“އަޅޭ… ނިހާލޫ.. މިހާވަރަށް ގޮވާއިރުވެސް ކިހިނެއް ވެފަތަ ތިހިރީ؟ ދޭފަތުން ޖެހުނު ތަނަށް ތަދެއް ނުވޭތަ؟ ނުފިހޭތަ އަނެއްކާ؟… ނިހާލް ކިހިނެއް ވެފަހެއްޔޭ ތިހިރީ؟” މައިޝާ ސުވާލަކަށް ފަހު ސުވާލެއް ކުރމުން ގެންދިޔަ އިރުވެސް ނިހާލް އަށް ހުރެވުނީ އެ ހުރިގޮތަށް އެ މައުސޫމު މޫނަށް ބަލަހައްޓައި ގެންނެވެ. އެހެންނަމަވެސް ކުއްލި ސިހުމަކާއި އެކު ނިހާލް އަށް ހަމަބިމަށް އާދެވުނީ އަތަށް ތަދުވުމުންނެވެ. އޭރު މައިޝާ ހުރީ ދޭފަތް އޭނާގެ އަތުގަ ޖައްސައި ގެންނެވެ.\n“އޭ.. މަގޭ އަތް… އައްދިޔޯ މަންމާ!…” ނިހާލް އަތުގަ އަތް އަޅައިގެން ޖައްސަމުން ދިޔަ ވައްތަރުތައް ފެނި މައިޝާގެ ގާތަށް އައީ ލާނެތް ހިންޏެކެވެ. އަނގަމަތީ އަތް އަޅާއިގެން ހުރި އިރު އަޑު ބޭރު ނުކޮށް ވޭތޯ ބަލަމުން ދިޔައެވެ. ބަނދުގަ އަތް އަޅްއިގެން ހުރިއިރު އޭނާ އުޅެނީ ހިނިގަނޑު މަތަ ނުކުރެވިގެންނެވެ.\n“މައީ… މައި މޮޔަވީތަ؟.. ރޮށިފިހެފަ ލައިގެން ކާން އޮތި މަގޭ އަތް ދޯ މިއަދު… ގޭގަ މަސް ނެތީތަ އަނެއްކާ… މަގޭ އަތް ރޯ ފިލުވައިލީ ތި؟…”ނިހަލް ކުޑަކުއަޖަކު އުޅެހެން އުޅޭތަން ފެނުމުން މައިޝާ ހުރީ ބުނާނެ އެއްޗެއް ނޭނގިފައެވެ.\n“ނޫނެ… އަހަރެންގެ މޫނުގަ ކަންނޭގެ ދޭފަތް ތަތްވީ… އެހެންޏަ… ފަސްވަރަކަށް މިނެޓު ވަންދެން މަޖެހުނު ނިހާ އަށް ގޮވަން ހުންނަން އެހެންވެ ސިނކުޑިއަށް އައި އެންމެ މޮޅު ޕްލޭނާއި އެއްގޮތަށް ކަން ކުރީމަ ނިހާ އަށް ހަމަ ބިމަށް އާދެވިއްޖެ އެއްނުން. މައިޝާ ވާހަކަ ދައްކަމުން ދިޔައީ ކާން ހަދަމުންނެވެ.\n“އޭން.. އާން އަހަރެން ހަނދާންނެތުނީ.. ކޮބާ މާހިލް؟ އިއްޔެ އުޅުނު… މިއަދު މާލަހުން ހޭލެވުނީމަ ބޭރަށް ނުކުތް އިރު އެއްވެސް ކަމެއް ނުކޮށް ހުރީމަ އެ ކޮޓަރިއަށް ދިޔައިން އިއްޔެ ބަލިވެ އުޅުނީމަ ކަމެއް ވީކަމަށް ހީކޮށް… އެކަމް އަހަރެން ވަދެ ފާހާނަޔާ ތަންތަން ޗެކު ކުރިއިރު އެކަކުވެސް ނޫޅޭ ދެން ކަބަޑު ހުޅުވާލި އިރު އޭގެ އެތެރެ ބެލިއިރު އޮތީ ހުހަށް އެކަށްޗެއްވެސް ނެތް ފެންނާކަށް އެހެންވެ ނިހާ އަށް އެނގިދާނެތީ މި އެހީ.. އިނގޭތަ އޭނަ ވީ ތަނެއް..” މައިޝާ ހިތުގެ އަޑިން ކެތްކުރަމުން ދިޔައީ މާހިލް ފެންނަނެ އިރަކަށެވެ.\n“އަ… އޭނަ އޭނަ….. އޭނަ ދިޔައީ އޭނަގެ ބައްޕަ ބަލިވެގެން އެރަށަށް ރޭގަ ފުރީ،،،، ދަންވަރު ފްލައިޓުން އެގޭ އެހެން މީހެއް އޭނައަށް ޓިކެޓު ހަމަޖެއްސީ…”ނިހާލްގެ ޖަވާބަކަށް އިންތިޒާރު ކޮށް ކޮށް ހުރި މައިޝާ ހައިރާން ވީ ނިހާލް ބުނި އެއްޗަކުންނެވެ.\nހިތާމަ ބިރުވެރި ލޯބި June 15, 2018


Addu Fisheries Complex Ah Meehun Hoadhan Inthizaam Kuri Openday...\n4 ހަފްތާ, 1 ދުވަސް, 19 ގަޑި, 34 މިނެޓް, 27 ސިކުންތު ކުރިން 1050ފަތޯނާ ފާއިޒް\nމިފްކޯއިން އައްޑޫސިޓީގައި ތަރައްޤީ ކުރަމުން އަންނަ ފިޝަރީޒް ކޮމްޕްލެކްސްއަށް މުވައްޒަފުން ހޯދުމައްޓަކައި އައްޑޫސިޓީއާއި ފުއައްމުލައް ސިޓީއަށް އަމާޒުކޮށްގެން ރޭވި އޯޕަންޑޭ ފަށައިފިއެވެ.\nމިމަހުގެ 20 ވަނަ ދުވަހުން ފެށިގެން 22 ވަނަ ދުވަހުގެ ނިޔަލަށް ކުރިއަށްދާ އޯޕަންޑޭގެ ހަރަކާތްތައް ފެށެފައިވަނީ އައްޑޫ ސިޓީ ހުޅުމީދޫގައެވެ. ދެ ދަންފަޅިއަށް ބަހާލައިގެ ކުރިއަށްގެންދާ ހަރަކާތުގައި މިފްކޯގެ އޮޕަރޭޝަންއާއި ވަޒީފާގެ ދާއިރާއާއިބެހޭ ގިނަމައުލޫމާތުގެ އިތުރުން ވަޒީފާއަށް ޝައުގުވެރިވާ ފަރާތްތަކުގެ ފޯމްފުރިހަމަކޮށް އިންޓަވިޔު ކުރިއަށްގެންގޮސްފައިވެއެވެ.\nމިފްކޯއިން ކުރިއަށްގެންދާ ފުރަތަމަ ދަންފަޅިއަށްވެސް ހުޅުމީދޫގެ ރައްޔިތުންގެ ފަރާތުންވަރަށް ބޮޑުތަރުހީބެއް ލިބިފައިވާ ކަމަށް މިފްކޯގެ އެޗް.އާރގެ ހެޑް ސަލާހް ޝަރީފްވިދާޅުވިއެވެ.\nހުޅުމީދޫއަށްފަހު އޯޕަންޑޭގެ ހަރަކާތްދެންކުރިއަށްގެންދާނީ ސ.ހިތަދޫ، ޝަރަފުއްދީން ސްކޫލްގައި 21 ވަނަ ދުވަހުގެ ރޭގަނޑު އަށްގަޑި ތިރީހުން ފެށިގެން އެގާރަގަޑި ސުންމިނެޓުގެ ނިޔަލަށެވެ. އަދި މީގެ އިތުރުން މިމަހުގެ 22ވަނަ ދުވަހު ފުވައްމުލަކު ހާފިޒްއަހުމަދު ސްކޫލްގައިވެސް މިޕްރޮގްރާމްގެ އޯޕަންޑޭއެއް ބޭއްވުމަށް ވަނީ ހަމަޖެހިފައެވެ.\nރާއްޖޭގެ ދެކުނުގައި މަސްވެރިކަމުގެ ސިނާއަތް ފުޅާކުރުމުގެ ގޮތުން އަައިސްޕްލާންޓަކާއެކު މަސްކިރައި ފިނިކުރެވޭނެ އިންތިޒާމާއެކު ތަރައްޤީކުރާ ފިޝަރީޒް ކޮމްޕްލެކްސްގެ މަަސައްކަތް ހަލުވިކަމާއިއެކު ކުރަމުން އަންނައިރު، އެތަނުގައި ސަތޭކައަށްވުރެގިނަ ވަޒީފާގެ ފުރުސަތުހުޅުވިފައިވާ ކަމަށް މިފްފޯއިން ހާމަކުރެއެވެ.\nއެގޮތުން ލެބޯޓަރީ، އިންޖިނިއަރިންގް، އެކައުންޓިންގް، ޓެކްނިކަލް އަދި އެޑްމިނިސްޓްރޭޓިވް ދާއިރާއިން އެކިފެންވަރުގެ ވަޒީފާތަށްވަނީ އާންމުންނަށް ހުޅުވާލެވިފައިވެއެވެ. އެކަށިގެންވާ މުސާރައާއި އިނާޔަތްތަކާއިއެކު، ރަށުން ބޭރު މުވައްޒަފުންނަށް ހުރުމާއި ކެއުމާއި، ފެރީގެ އިންތިޒާމްފަދަ ހާއްސަ އިންތިޒާމްތަކެއް ވަޒީފާއަށްހޮވޭ މުވައްޒިފުންނަށް އިންތިޒާމްކުރެވިފައިވާނެ ކަމަށްވެސް މިފްކޯއިން މައުލޫމާތުދެއެވެ.\nމިފްކޯގެ އައްޑޫ ފިޝަރީޒް ކޮމްޕްލެކްސް މިޖުލައިމަހުގެ ތެރޭގައި ހުޅުވުމަށް އެކުންފުނިން ދަނީ މަސައްކަތް ކުރަމުންނެވެ. އެކުންފުނިން ބުނީ، ވީހާވެސް ގިނަ ދިވެހިންނަށް ވަޒީފާގެ ފުރުސަތު ދިނުމަކީ މިފްކޯގެ އަމާޒު ކަމަށެވެ.\nމިހާރު ޤާއިމްކުރެވިފައިވާ ވަސީލަތްތަކުގެ އިތުރުން 25 މެޓްރިކްޓަނުގެ ޓޫނާ ޕައުޗް ޕްލާންޓެއްވެސް އައްޑޫ ފިޝަރީޒް ކޮމްޕްލެކަސްގައި އެޅުމަށްވަނީ ނިންމާފައެވެ.


9 މޭއި 20222weeks ago\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2022 މޭ 16 ވާ ހޯމަ ދުވަހުގެ 13:00 ގެ ކުރިން އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިމްތިޙާނު އަދި އިންޓަރވިއު އޮންނާނީ 2022 މޭ 17 އާއި 2022 ޖޫން 02 އާ ދެމެދުގައެވެ. އިމްތިޙާނު އަދި އިންޓަރވިއު ބޭއްވޭނެ ތަނާއި ގަޑި ފަހުން އެންގޭނެއެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިމްތިޙާނު އަދި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nޕަބްލިޝް ކުރި ތާރީޚް: 09-05-2022


SunOnline: Evvaruve lead fulhaa kurumah libunu furusathu Barcelona'in nagaalaifi\nއެއްވަރުވެ ލީޑު ފުޅާ ކުރުމަށް ލިބުނު ފުރުސަތު ބާސެލޯނާއިން ނަގާލައިފި\nޢަބްދުﷲ އައިމަން 11 Feb 2019, 10:51\nބާސެލޯނާއާއި އެތްލެޓިކް ބިލްބާއޯ ބައްދަލު ކުރި މެޗުގެ ތެރެއިން -- ފޮޓޯ / ރަޔާން ބެންސަން\nއެތުލެޓިކް ބިލްބާއޯއާ ވާދަކޮށް އެއްވަނައިގައި އަށް ޕޮއިންޓަށް ލީޑު ފުޅާ ކުރަން ލިބުނު ފުރުސަތު ބާސެލޯނާއިން ނަގާލައިފިއެވެ.\nރޭ ސްޕެނިޝް ލީގުގައި ބިލްބާއޯއާއި ބާސެލޯނާ ބައްދަލު ކުރި މެޗު ނިމުނީ އެއްވެސް ޓީމަކަށް ގޯލު ނުޖެހި 0-0 ގެ ނަތީޖާއަކުންނެވެ. ދެވަނައިގައި އޮތް ރެއާލް މެޑްރިޑާ އަށް ޕޮއިންޓުގެ ލީޑު ނަގަން ލިބުނު ފުރުސަތު ގެއްލުނު ނަމަވެސް އަދިވެސް ބާސެލޯނާ އެއްވަނައިގައި އޮތީ ހަ ޕޮއިންޓުގެ ލީޑެއްގައެވެ.\nބާސެލޯނާއާއި އެތްލެޓިކް ބިލްބާއޯ ބައްދަލު ކުރި މެޗުގެ ތެރެއިން ލިއޮނެލް މެސީ -- ފޮޓޯ / ރަޔާން ބެންސަން\nމެޗުގައި ދެ ޓީމުގެ ފަރާތުންވެސް ވާދަވެރި ކުޅުމެއް ފެނިގެން ދިޔަ ނަމަވެސް ގިނަ ނުރައްކާތެރި ހަމަލާތައް އުފެއްދީ ބިލްބާއޯ އިންނެވެ. ބިލްބާއޯ ކުޅުންތެރިންގެ ގިނަ ބާރު ހަމަލާތަކެއް ހުށިޔާރު ކަމާއި އެކު ސަލާމަތް ކޮށްދީ ބާސެލޯނާގެ ކީޕަރު މާކް އެންޑާ ސްޓެގަން ވަނީ ރޭގެ މެޗުގައި ތަފާތު މޮޅު ކުޅުމެއް ދައްކާފައެވެ.\nއަނިޔާގައި ހުރުމަށް ފަހު ބާސެލޯނާގެ ތަރި ލިއޮނެލް މެސީ ވެސް ރޭގެ މެޗުގައި ކުޅެފައިވެއެވެ. މެސީ %100 ފިޓު ނޫން ކަމަށް ބާސެލޯނާގެ އެސިސްޓެންޓް ކޯޗު މީގެ ކުރިން ވަނީ ބުނެފައެވެ. މެސީ ވަނީ ރޭގެ މެޗުގައި ބިލްބާއޯ ގޯލުގެ ދަނޑީގައި ދެފަހަރަކު ޖަހާފައެވެ.\nސްޕެނިޝް ލީގުގައި ބާސެލޯނާއިން އެންމެ ފަހުން ކުޅުނު ދެ މެޗުން ވެސް މޮޅު ވެފައި ނުވާ އިރު ފަހަތުން ރެއާލް ދަނީ އަރާ ހަމަކުރުމަށް މަސައްކަތް ކުރަމުންނެވެ. މިވަގުތު ރަނގަޅު ފޯމެއްގައި އޮތް ރެއާލުން ފަހަކަށް އައިސް ކުޅުނު އެއްވެސް މެޗަކުން ބަލިވެފައެއް ނުވެއެވެ.\nބާސެލޯނާގެ ކޯޗު މެޗަށް ފަހު ވާހަކަ ދައްކަމުން ބުނީ މެސީ ފިޓު ކަމަށާއި އަނިޔާގައި ހުރި އެއްވެސް ކުޅުންތެރިއަކު އޭނާ ރިސްކު ނުކުރާނެ ކަމަށެވެ. އަދި ބައެއް ކުޅުންތެރިންގެ ފަރާތުން ރޭގެ މެޗުގައި ބޮޑެތި މިސްޓޭކުތައް ފެނުނު ނަމަވެސް ކުޅުމާއި ދޭތެރޭ ހިތްހަމަ ޖެހޭ ކަމަށް އޭނާ ބުންޏެވެ.\nނެއްލައިދޫގައި ކުޅުނު މެޗެއް ހޫނުވެ މާރާމާރީ ހިންގައިފި\nހޯމް އެންޑް އަވޭ އުސޫލުން ކުޅޭ ލީގެއް ރާއްޖޭގައި ބާއްވަނީ


ކޮމިއުނިޓީ ސްޕްރެޑެއް ނެތް ކަމުގެ ޔަގީންކަން އެޗްޕީއޭއިން ދީފި: ނަޝީދު – Dhen.mv\nކޮމިއުނިޓީ ސްޕްރެޑެއް ނެތް ކަމުގެ ޔަގީންކަން އެޗްޕީއޭއިން ދީފި: ނަޝީދު\nރާއްޖޭގައި ކޮވިޑް-19ގެ ކޮމިއުނިޓީ ސްޕްރެޑެއް ނުވަތަ އާންމުންގެ ތެރޭގައި ބަލި ނެތް ކަމުގެ ޔަގީންކަން ހެލްތު ޕްރޮޓެކްޝަން އެޖެންސީ(އެޗްޕީއޭ) އިން ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ދީފައިވާ ކަމަށް އެމަނިކުފާނު ވިދާޅުވެއްޖެއެވެ.\nރައްޔިތުންގެ މަޖިލިހުގެ ސިޔާސީ ޕާޓީތަކުގެ ލީޑަރުންނާއި ކޮމިޓީތަކުގެ މުގައްރިރުންނާ އެކީގައި މަޖިލިހުގައި ބޭއްވި ބައްދަލުވުމުގައި ނަޝީދު ވިދާޅުވީ މި ބައްޔަށް ދިވެހިން އިންފެކްޓުވާ ރޭޓު ވަރަށް ކުޑަ ކަމަށެވެ. އަދި ރާއްޖޭގައި ކޮމިއުނިޓީ ސްޕްރެޑެއް ނެތް ކަމަށް އެމަނިކުފާނަށް އެޗްޕީއޭ އިން ޔަގީންކޮށްދީފައިވާ ކަމަށް ނަޝީދު ވިދާޅުވިއެވެ.\n"ސައިންސްގެ އެއްވެސް ދަލީލެއް ފެންނާކަށް ނެތޭ ކޮމިއުނިޓީ ސްޕްރޭޑެއް،" އެޗްޕީއޭ އިން ނަޝީދު އަރިހުގައި އެހެން ދެންނެވި ކަމަށް ވިދާޅުވެ ކޮމެޓީގައި ވާހަކަދައްކަވަމުން ނަޝީދު ވިދާޅުވިއެވެ.\nނަޝީދު ވިދާޅުވީ ދިވެހި ކޮމިއުނިޓީ ތެރޭގައި އިންފެކްޝަން އޮތް ކަމަކަށް އެޗްޕީއޭ އިން ނުދެކޭ ކަމަށެވެ. ނަޝީދު ވިދާޅުވީ ކޮމިއުނިޓީ ސްޕްރެޑެއް ނެތް ކަމަށްވީ ނަމަވެސް މިކަމުގައި ކުރަން ހުރި ކަންކަން ގިނަ ކަމަށް ނަޝީދު ފާހަގަކުރެއްވިއެވެ. މިވަގުތު މަޖިލިސް ބަންދުކޮށްފައި ބޭއްވެން ނެތީ ކޮވިޑް19 އަށް ކުރަން ހުރި މުހިއްމު ކަންކަން ކުރަމުން ދޭތޯ ބެލުމުގެ ބޭނުމުގައި ކަމަށެވެ.\nރާއްޖޭގައި ކޮމިއުނިޓީ ސްޕްރެޑެއް ނެތް ކަމަށް ނަޝީދަށް އެޗްޕީއޭ އިން އަންގާފައިވާ ކަމަށް ވިދާޅުވިއިރު ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ މެޑިކަލް އޮފިސަރު ޑރ. ނަޒްލާ ރަފީގު ވިދާޅުވީ އާންމުންގެ ތެރޭގައި ކޮވިޑް-19 ފެތުރޭތޯ ބަލަން ކުރާ ސާވޭ އަށް ދެ ހަފްތާ ހޭދަ ވާނެ ކަމަށެވެ. ނަޒްލާ ވިދާޅުވީ އެ ދިރާސާގެ މަސައްކަތް ކުރިއަށް ގެންދިއުމަށް މާލެ އާއި އަތޮޅު ތެރޭގެ ރަށްތަކުގައި ވެސް ސާވޭ ކުރާނެ ކަމަށެވެ.


Hayaathuge Baakee Oi Bai Ulhen Jeheynee Balhu Medhu Ingihyaa Eku - Nasheed - Vaguthu\nހަޔާތުގެ ބާކީ އޮތްބައި އުޅޭނީ ބަޅު މެދު އިނގިއްޔަކާއި އެކު: ނަޝީދު\nހަޔާތުގެ ބާކީ އޮތްބައި އުޅޭނީ ބަޅު މެދު އިނގިއްޔަކާއި އެކުގައި ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nމިދިޔަ މެއި މަހުގެ ހަވަނަ ދުވަހުގެ ރޭ ނަޝީދު އަވަހާރަކޮށްލަން ދިން ބޮމުގެ ހަމަލާއަށް ފަހު ފުރަތަމަ ފަހަރަށް އެމްޑީޕީގެ ސަޕޯޓަރުންނާ "ކްލަބް ހައުސް އެޕްލިކޭޝަން" މެދުވެރިކޮށް ބައްދަލު ކުރައްވައި އެމަނިކުފާނު ވަނީ ޕާޓީގެ ސަޕޯޓަރުންނަށް އަހަރީ ދުވަހުގެ ތަހުނިޔާ ފޮނުއްވާފައެވެ.\nއެމަނިކުފާނުގެ ހާލުކޮޅުގެ ފަހުގެ މައުލޫމާތު ދެއްވަމުން ނަޝީދު ވިދާޅުވީ، އެތެރެ ހަށްޓަށް ލިބިވަޑައިގެންނެވި ޒަޚަމްތައް މިހާރު ރަނގަޅުވެފައިވާ ކަމަށެވެ. އެހެން ނަމަވެސް އެމަނިކުފާނުގެ އިނގިއްޔާއި، ކަންފަތާއި ފައި ފަދަ ތަންތަނުގައި ކުޑަކޮށް މައްސަލަ ހުރިކަން ފާހަގަކުރެއްވިއެވެ.\nއެގޮތުން ވާތުގެ ތިން އިނގިލި އަދިވެސް ހުރީ އައްސިވެފައި ކަމަށް ވިދާޅުވިއެވެ. އެ ތިން އިނގިއްޔަކީ ބޮޑުވައި އިނގިއްޔާއި، ޝަހާދަތް އިނގިއްޔާއާއި، މެދުވައި އިނގިއްޔެވެ. ނަޝީދު ވިދާޅުވީ އެ ތިން އިނގިލި ހަރަކާތް ކުރަން ދަތިފުޅު ކަމަށެވެ. އަދި އެ އިނގިލިތައް ހުންނަނީ ހުންނަނީ އައްސިވެފައި ކަމަށާއި، މެދު އިނގިލި ބަޅުވެފައިވާ ކަމަށް ވިދާޅުވިއެވެ.\n"އަޅުގަނޑުގެ މެދު އިނގިލި އިނީ ބަޅުކޮށް، ދެން އަޅުގަނޑު ޑޮކްޓަރު ކައިރީ ބުނިން ބަޅު އިނގިއްޔާ އެއްކޮށް އުޅޭނިއްޔޭ" ނަޝީދު ވިދާޅުވިއެވެ.\nމީގެ އިތުރުން ވާތު ކަންފަތަށް އިވުމުގައި ވެސް ދަތިފުޅު ކަމެއް ހުންނެވި ކަން އެމަނިކުފާނު ފާހަގަކުރެއްވިއެވެ. އެ ކަމަށް ފަރުވާ ހޯއްދަވަމުން ގެންދަވާ ކަމަށާއި އަންނަ ނޮވެމްބަރު މަހު އިތުރު އޮޕަރޭޝަނެއް ކުރަން އެބަ އޮތް ކަމަށް ވެސް އެމަނިކުފާނު ވިދާޅުވިއެވެ.\nޖޫން 26, 2021 22:27\nޚާއްޞަ އެހީއަށް ބޭނުންވާމީހުންގެ އެލަވަންސް ހޯއްދަވަން ހުށައަޅުއްވާ. އެވެސް ހައްގުމިންވަރު. ނިކަމެތިންޓެކްސް ދައްކާނެ.\nޖޫން 26, 2021 23:00\nދެއްކުން ތެރިކަން އިންތިހާ. ބޭނުންވަނީ ރައްޔިތުން ވާނުވާގައި ބައިތިއްބައިގެން ވެރިކަމުގަ ބަގުޑި ބައްދައިގެން ތިބުން. ވެރިކަން ނޫން އެހެން އެއްޗެއް ނުފެނޭ. އީމާންވަނީ ވެސް އާރާ ބާރަށް.\nޖޫން 27, 2021 05:21\nޓަސްލާފަ ރަގަޅު ނުވިޔަސް ފިޒިޔޮ ތެރަފީ ހެ ދީމަ ރަގަޅުވާނެ ކަމަށް ފެނޭ\nތިޔަހާ ބޮޑުކަމެއް ރަގަޅު ވުމަށް ގިނަ ދުވަސް ތަކެއް ނަގާނެ. އަވަސް ޝިފާ އަކަށް އެ ދެން . ޢެކަމަކު ތިޔަ ގެން ގުޅޭ ހިފާ ހައްޔަރު ކުރުމުގެ ޚިޔާލު ރަގަޅު ހެނެއް ހިޔެއް ނުވޭ. އަމަލް ތައް އިސްލާހްކުރެވޭތޯ ބައްލަވާ.\nޖޫން 27, 2021 07:13\nއިންސާނާއަށް ނިމުމެއް ވެއެވެ\nޖޫން 27, 2021 11:36\nއެހެން ވީމާ ރައިތުން ނައް އަދި ނުލަފާކަންދައްކާލާނެތާ